ފުވައްމުލައް ދުނިޔޭގެ އެންމެ އުފާވެރި މަންޒިލަށްވުމަށް ކުރަން ޖެހޭ ދަތުރުMikal News\n18 އޯގަސްޓް 2019 ( އާދީއްތަ )\nޔޫއެންގެ ސަސްޓެއިނަބަލް ޑެވެލޮޕްމަންޓް ސޮލިއުޝަންސް ނެޓްވޯކް އިން 2012 ވަނަ އަހަރުގެ އެންމެ އުފާވެރި ގައުމުކަމަށް ކަނޑައެޅި ޑެންމާކްގެ ފޮޓޯއެއް\nފުވައްމުލައް ދުނިޔޭގެ އެންމެ އުފާވެރި މަންޒިލަށްވުމަށް ކުރަން ޖެހޭ ދަތުރު\n11 ޖެނުއަރީ 2015, 13:57 |\nދުނިޔޭގެ އެންމެ ހިތްގައިމު މަންޒިލަކީ ފުވައްމުލަކަށް ވުމަކީ ފުވައްމުލަކަށް އުފަން ކޮންމެ ރައްޔިތަކު އުފާވާނޭ ކަމެކެވެ. ނަމަވެސް އެ ހުވަފެން ދެކޭ މީހުން މަދުވެދާނެއެވެ. އެއީ ކުރިއަށް އޮތް 15 އަހަރުތެރޭ ވާސިލު ވެވިދާނެ މަންޒިލެއް ކަމަށް ގަބޫލުކުރާ މީހުން މަދު ވެދާނެއެވެ. ޑެންމާކުގެ ކޯޕަންހޭގަން އާއި ނޯވޭގެ އޯސްލޯ އާއި ސުވިޒަރލޭންޑްގެ ޖެނީވާ ފަދަ ސިޓީތަކުގެ ބަދަލުގައި މޯލްޑިވްސްގެ ފުވައްމުލަކުގެ ނަން ބައިނަލް އަގްވާމީ މީޑިއާ ތަކުގައި ލިޔެވިދާނެ ކަަމަށް ގަބޫލު ކުރާ މީހުން ވެސް މަދުވެދާނެއެވެ.\nނަމަވެސް، ފުވައްމުލަކު އަތޮޅު ކައުންސިލުން އެހުވަފެން ދެކެއެވެ. އެކަމަށް މަސައްކަތް ކުރެއެވެ. ފުވައްމުލަކު އަތޮޅު ކައުންސިލް ގެ ވިޝަން ކަމަށްވާ “ހެޕިއެސްޓް ޕްލޭސް އޮން އާރތް” އިން މިކަން ދޭހަވެއެވެ. މި ވިޝަނަކީ ފުވައްމުލަކު ހުރިހާ ދަރިންވެސް ހިތްހަމަ ޖެހުން ގެނެސް ދޭނެ ވިޝަނެއްކަން ޔަގީނެވެ. އެހެންކަމުން، އަޅުގަނޑުގެ ލިއުން މިޚާއްސަ ކޮށްލަނީ ދުނިޔޭގެ އެންމެ އުފާވެރި ތަންތަނަށާއި އެފަދަ ތަންތަން މިނުމުގައި ބައިނަލް އަގްވާމީ ގޮތުން ބަލާ މިންގަނޑުތަކަށެވެ. އާދެ! އެހެން ގޮތަކަށް ދަންނަވާ ކަމަށް ވަންޏާ ފުވައްމުލައް ދަތުރުކުރަން ޖެހޭ ދަތުރެވެ. ފަހަތަށް ޖައްސާލަން ޖެހޭ ގައުމުތަކާއި ސިޓީތަކެވެ.\nގައުމެއް ނުވަތަ ތަނެއް އުފާވެރި ތަނަކަށް ވާނީ ކިހިނެތްތޯއެވެ. އެގޮތުން ފޯބްސް އިން ދެކޭ ގޮތުގައި މަންޒިލެއް އުފާވެރި މަންޒިލަކަށް ވަނީ އެތަނެއްގައި އޮންނަ ސުލްހަ މަސަލަސްކަމާއި، މިނިވަންކަން އޮންނަ މިންވަރާއި، ސިއްހީ ނިޒާމުގެ ފެންވަރާއި، ތައުމީލީ ނިޒާމުގެ ފެންވަރާއި، ސިޔާސީ ނިޒާމުގެ ހަމަޖެހުމާއި އަދި މިފަދަ ފުރުސަތުތަކެވެ. އަދި މަންޒިލެއް ހިތާމަވެރި މަންޒިލަކަށް ވާނީ، މިނިވަންކަން ހިފެހެއްޓިފައި އޮތުމާއި، ތައުލީމީ ނިޒާމުން މަހުރޫމް ވުމާއި، ކުށްކުރުން އާންވުމުންނެވެ. އެހެންކަމުން، ފޯބްސް އުފާވެރި މަންޒިލް ކަނޑައެޅުމުގައި ބަލާފައިވަނީ ފާއިތުވީ ފަސް އަހަރުގައި މިދެންނެވި ކަންތައްތައް އެގައުމެއްގައި އޮތް މިންވަރަށް ބަލާފައެވެ.\nމިދެންނެވި ނުކުތާތަކަށް ބަލާ 2013 ވަނަ އަހަރު ދުނިޔޭގެ އެންމެ އުފާވެރި މަންޒިލްތައް ކަމަށް ފޯބްސް އިން ކަނޑައަޅާފައިވާ 10 މަންޒިލަކީ:\nމިލިސްޓުން ނޯވޭ އެއްވަނަ ޖާގަ ހޯދަމުން އަންނަ މިއީ ފަސްވަނަ ފަހަރެވެ. ނޯވޭ މިލިސްޓްގެ އެންމެ ކުރި ލިބެމުން އަންނަނީ އެގަމުމުގެ އިޖްތިމާއީ ހާލަތާއީ އިގްތިސާދީ ހާލަތުގެ ސަބަބުން ކަމަށް ފޯބްސް އިން ހާމަކުރެއެވެ. މިލިސްޓްގެ ދެވަނާގައިވާ ސްވިޒަރލޭންޑަކީ ފޯބްސްގެ މިންގަނޑުން ބަލާއިރު ގަވަނަންސް ދާއިރާއިން އެއްވަނައެވެ. އިގްތިސާދީ ދާއިރާއިން ދެވަނަ އަދި ސިއްހީ ދާއިރާއިން ތިންވަނައެވެ.\nމިލިސްޓްގެ ތިންވަނާގައި އުޅޭ ކެނެޑާއަކީ ފަރުދީ މިނިވަންކަމުން އެއްވަނަ އަދި ތައުލީމީ ދާއިރާއިން ތިންވަނައެވެ. ހަތަރުވަނާގައިވާ ސްވިޑްން އެއްދަރަޖަ ދަށަށް 2013 ވަނަ އަހަރު ޖެހިލިނަމަވެސް އެގައުމަކީ ކާމިޔާބު ވިޔަފާރިވެރިންނަށް އެންމެ ފުރުސަތު ބޮޑު ގައުމެވެ.\nފޯބްސްގެ ގަދަ ހަތަރަކަށް ބަލާލުމަށްފަހު ޔޫއެންގެ ސަސްޓެއިނަބަލް ޑެވެލޮޕްމަންޓް ސޮލިއުޝަންސް ނެޓްވޯކް ގެ 2013 ވަނަ އަހަރުގެ ރިޕޯރޓުގެ އެންމެ ކުރި ހޯދާފައިވާ ގައުމަށާއި އެގައުމުތައް ރޭންކް ކުރުމުގައި ބަލާފައިވާ މިންގަނޑަށް ބަލާލާނަމަވެ.\nއެގޮތުން 2012 ވަނަ އަހަރުގެ ދުނިޔޭގެ އެންމެ އުފާވެރި މަންޒިލްތައް ކަމަށް އެރިޕޯރޓްގައި ފާހަގަ ކޮށްފައިވަނީ:\n1- ޑެންމާކް 7.69\n2- ނޯވޭ 7.655\n3- ސްވިޒަރލޭންޑް 7.65\n4- ނެދަރލޭންޑް 7.51\n5- ސްވިޑްން 7.48\n6- ކެނެޑާ 7.47\n7- ފިންލޭންޑް 7.39\n8- އޮސްޓްރިއާ 7.37\n9- އައިސްލޭންޑް 7.36\n10- އޮސްޓްރޭލިއާ 7.35\nފޯރިގަދަ ބޮޑު އީދު ޝޯ ބަލަން ގިނަ ބަޔަކު ދިޔަ\nގިނަ ދުވަސްތަކަކަށް ފަހު ތުނޑިއަށް ބިއްސާވެޔެއް ލައިފި\nގަދަ ވިއްސާރައިގެ ސަބަބުން ފުވައްމުލައް ސިޓީގެ ބައެއް ގެތަކަށް ގެއްލުން ވެއްޖެ\nކްރޯވޭ މޯލްޑިވްސް އިން ފުވައްމުލައް ސިޓީގެ ޚާއްސައެހީއަށް ބޭނުންވާ ކުދިންނަށް ޢީދު ހަދިޔާ ދީފި


Bin hihkun nimumakaa gaathah, Aa runway alhan fashanee\nބިން ހިއްކުން ނިމުމަކާ ގާތަށް، އާ ރަންވޭ އަޅަން ފަށަނީ\nބިން ހިއްކުމުގެ 70 ޕަސެންޓް ނިމިއްޖެ\nފުރަތަމަ ކުއާޓާގައި މަސައްކަތް ފަށާނެ\nމަސައްކަތް ކުރަނީ ބީޔޫސީޖީ އިން\nވިއައިއޭގެ އާ ރަންވޭ ތަރައްގީ ކުރާ ސަަރަހައްދު: ރަންވޭގެ ދިގުމިނުގައި 3،000 މީޓަރު ހުރޭ.- ފޮޓޯ: އަފްޝީން ނަސީރު| އަވަސް\nވެލާނާ އިންޓަނޭޝަނަލް އެއާޕޯޓު (ވީއައިއޭ) ގައި ތަރައްގީ ކުރާ އާ ރަންވޭގެ ބިން ހިއްކުމުގެ މަސައްކަތް ނިންމާލައި، އާ ރަންވޭ އެޅުމަށް ވާން ޖެހޭ ތައްޔާރީތަކުގެ މަސައްކަތް ފަށައިފި އެވެ. ވީއައިއޭ އިން ލަފާ ކުރަނީ މިއަހަރުގެ ފުރަތަމަ ކުއާޓާގައި މަސައްކަތް ފެށޭނެ ކަމަށެވެ.\nވީއައިއޭގައި މިއަދު ބޭއްވި ނިއުސް ކޮންފަރެންސުގައި އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ އާ ރަންވޭގެ ބިން ހިއްކުމުގެ މަސައްކަތް ވަރަށް ބާރަށް ކުރިއަށްދާ ކަމަށެވެ.\n"ރަންވޭ އެޅުމަށް ކުރަން ޖެހޭ މަސައްކަތްތައް މި ބަލަނީ އިރާދަކުރެއްވިއްޔާ ފުރަތަމަ ކުއާޓަރު [ފުރަތަމަ ތިން މަސް ދުވަހު] ގެ ތެރޭގައި ފެށޭނެ ކަމަށް. ސައުތު އެންޑުން ދެން ހުރި އަމަލީ މަސައްކަތް ފެށުމުގެ ކަންތައް ރާވަމުން މިދަނީ،" އާދިލް ވިދާޅުވި އެވެ.\nވީއައިއޭގައި އަޅާ އާ ރަންވޭގެ މަސައްކަތް ކުރަނީ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާ ހަވާލުކޮށްގެންނެވެ. އާ ރަންވޭ އަށް 400 މިލިއަން ޑޮލަރު ހޭދަވާނެ އެވެ. އަދި މީގެތެރެއިން 373 މިލިއަން ޑޮލަރު ފޯރުކޮށްދީފައިވަނީ ޗައިނާގެ ލޯނު އެހީގެ ދަށުންނެވެ. މި މަސައްކަތް ކުރަނީ ގަލްފް ކޮބްލާ ކުންފުނިންނެވެ.\nދިގު މިނުގައި 3400 މީޓަރު\nފުޅާ މިނުގައި 65 މީޓަރު\nއާ ރަންވޭ ބިން ހިއްކުމުގެ މަސައްކަތް އެމްއޭސީއެލް އިން މިއަދު ވަނީ ދައްކާލާފަ އެވެ. އާ ރަންވޭ އަޅާ ސަރަހައްދުގައި ހިއްކާ ބިމުގެ 70 ޕަސެންޓް މަސައްކަތް ވަނީ ނިމިފަ އެވެ. ބިން ހިއްކުމުގެ މަސައްކަތް މިހާރު ވަނީ ހުޅުމާލެ ނެރާ ހަމައަށް ގޮސްފަ އެވެ.\nއެމްޑީ އާދިލް ވިދާޅުވީ އާ ރަންވޭގެ މަސައްކަތުގައި ހިމެނޭ، އެއާޓެކްސީ ސައިޓް ބަދަލު ކުރުމުގެ މަސައްކަތް ވެސް ވަރަށް އަވަހަށް ފަށާނެ ކަމަށެވެ.\nއާ ރަންވޭގެ މަސައްކަތް ފަށާފައިވާއިރު، ޕެސެންޖަރު ޓާމިނަލް އެޅުމުގެ މަސައްކަތް ވެސް ދަނީ ކުރަމުންނެވެ. މި މަސައްކަތް ހަވާލުކޮށްފައިވާ ސައޫދީ ބިންލާދިން ގްރޫޕަށް 300 މިލިއަން ޑޮލަރަށެވެ. އަދި މުޅި މަޝްރޫއުގެ އަގު ގާތްގަނޑަކަށް 800 މިލިއަން ޑޮލަރަށް އަރަ އެވެ. އަދި މި މަޝްރޫއު ނިންމަން ކަނޑައަޅާފައިވަނީ އަންނަ އަހަރު އެވެ.\n40 ޑީޕާޗާ ގޭޓް\n38 އިމިގްރޭޝަން ކައުންޓަރު\nޒަމާނީ ފެންވަރަށް ހަދައި ހިޔާކޮށްފައިވާ 12 ޖެޓީ\nހަ އެއިރޯ ބްރިޖް، ހަތަރު ބްރިޖަށް ބޮޑު ކުރެވޭނެ\nޒަމާނީ ބެގޭޖް ސްކްރީނިން އަދި ބެގެޖް ސާވިސް ބެލްޓްތައް\nހައި އޮކްސްޕްލޯސިވް ޑިޓެކްޝަން ސިސްޓަމް\nފިއުލް ހައިޑްރެންޓް ސިސްޓަމް\nވީއައިއޭގެ އާ ޕެސެންޖަރު ޓާމިނަލް ތަރައްގީ ކުރަނީ ގާތްގަނޑަކަށް 80،000 އަކަ މީޓަރު ބޮޑު އޭރިއާއެއްގަ އެވެ. އެއާޕޯޓް ތަރައްގީ ކުރަނީ ފަސް މިލިއަން ފަސިންޖަރުންނަށް ހިދުމަތް ދިނުމަށެވެ.


HEYRIYA: 14 Aharuge Leevaan Ge Kulhadhaana Kan Mi Photo Thakun! - Vaguthu\n14 އަހަރުގެ ލީވާންގެ ކުޅަދާނަކަން މި ފޮޓޯތަކުން!\n2 ހަފްތާ ކުރިން ( ފެބުރުއަރީ 19, 2021 )\n14 އަހަރުގެ ފޮޓޯގްރާފަރު ލީވާން - ވަގުތު އިމޭޖްސް: އިބްރާހިމް ޝާބިލް\n(ފުވައްމުލައް ސިޓީ) މިޒަމާނުގައި ގިނަ މީހުންގެ އަތުގައި އަގު ބޮޑު ކެމެރާއެއް އޮންނަ އިރު، ކުރާ ހިތުން ޝައުގުވެރިކަމާ އެކު ފޮޓޯ ނަގާ އުޅެނީ މަދު ބައެކެވެ. އެކަމަކު، ފުވައްމުލަކަށް އުފަން މުހައްމަދު ލީވާން ލަތީފް 14، ގެ ހުނަރު ތަފާތެވެ. އެހާ ޅަ އުމުރުގައި އޭނާ ދައްކަނީ ކުޅަދާނަ ކަމެވެ. ފޮޓޯ ނެގުމަށް ވަރަށް ބޮޑަށް ގަޔާވެ، ކުރާ ހިތުން އެ މަސައްކަތް ކުރުމަކީ ލީވާންގެ ކަށީގައި މިއަދު ހަރުލާފައި ހުރި ކަމެކެވެ.\nޏ. އަތޮޅު ތައުލީމީ މަރުކަޒުގެ ގްރޭޑް އަށެއްގައި ކިޔަވަމުން އަންނަ ލީވާންއަކީ އުމުރުން 12 އަހަރުގައި ފޮޓޯ ނެގުމުގެ ދާއިރާ އަށް ޝައުގުވެރިވި ކުއްޖެކެވެ. ތައުލީމީ ގޮތުން ހުނަރު ހުރި ލީވާން ފޮޓޯގްރަފީގެ ދާއިރާ އަށް ވަދެވުނީ ރައްޓެއްސެއްގެ ކެމެރާ އިން ނެގި ރީތި ފޮޓޯތަކާ އެކުގައެވެ.\nމިއަދު ލީވާންއަކީ ފޮޓޯ ނަގާ "ޕްރޮފެޝަނަލް"ް މީހުންގެ ތެރެއިން އޭނާ އަށް ވުރެ އުމުރުން ދޮށީ މީހުންނަށް ދޫކުރާ ވަރުގެ ކުއްޖެއް ނޫނެވެ.\n"ރައްޓެހިންނާއެކު އުޅެނިކޮށް އެއް ދުވަހު މި ފެންނަނީ ރައްޓެއްސެގެ އަތުން ކެމެރާއެއް، އެ ދުވަހު ކެމެރާ ނަގައިގެން ކުޅެމުން ގޮސް، އެ ދުވަހުގެ ވަރަށް ރީތި ގަޑެއް ނެގުނު، އެ ދުވަހު ހިތަށް އެރީ މިއީ ކުރަންވީ ކަމެކޭ، އެ ދުވަހު ވަރަށް ޝައުގުވެރިކަން އުފެދިއްޖެ،" ލީވާން ބުންޏެވެ.\nލީވާން ބުނީ، އެ ދުވަހު ގޮސް އާއިލާ މީހުން ކައިރީގައި ވެސް އެ ވާހަކަ ހިއްސާ ކުރި ކަމަަށެވެ. އަދި ވަރަށް ބޮޑަށް ފޮޓޯގްރަފީ އަށް ޝައުގުވެރިކަން ދަމައިގަތް ކަމަށް އޭނާ ބުންޏެވެ.\nލީވާން ނަގާފައިވާ ފޮޓޯއެއް\n"ދެން އެގޮތަށް ފޮޓޯ ނަގަމުން އައިސް، ރަނގަޅުވާ ތަން ފެނުނީމަ ދެން ހަމަ ކުރަން ފެށީ މި،" ލީވާން ކިޔައި ދިނެވެ.\nއޭނާ ފޮޓޯ ނަގައި އުޅެނީ ނިކޮން D3400 އަކުންނެވެ. އަދިވެސް އޭނާ ބޭނުން ކުރަނީ އެ ކެމެރާއެވެ.\nއޭނާ އެންމެ ފުރަަތަމަ ނެގި ފޮޓޯއަކީ ހޭންޑް ބޯލް މުބާރަތެއްގެ ފޮޓޯއެކެވެ. މިހާރު ލީވާންގެ ވިސްނުން ހުރީ މިކަން ކެރިއާއެެއްގެ ގޮތުގައި ފަށައިގެން ކުރިއަށްގެންދާށެވެ. އާމްދަނީއެއް ހޯދުމުގެ ބަދަލުގައި ޕްރޮފެޝަނަލް މަސައްކަތެއް ކުރާށެވެ.\nލީވާންގެ އުމުރުން ހަގުކަމުން އޭނާ އަދި ޕެއިޑް ޝޫޓް އެއްޗެހި ނަގަން ބޭނުން ނުވެއެވެ. އޭނާ ބޮޑަށް ބޭނުން ވަނީ ނަގާ ފޮޓޯތަކުގައި ކޮލެޓީ ދެމެހެއްޓުމާއި، އިތުރަށް ދަސްކުރުމާއި، ޕްރޮމޯޓް ކުރުމަށެވެ. އެގޮތަށް އެ މަސައްކަތް ކުރަމުންދާ އިރު، އޭނާ އެއްވެސް ވަރަށް ޗާޖެއް ނުނަގައެވެ. ޝޫޓްތައް އަދި ނަގަނީ ހިލޭއެވެ.\nކޮންމެ ދާއިރާއެއްގައި މަސައްްކަތް ކުރިޔަސް މީހުންގެ މަލާމާތް ރައްދުވެއެވެ. އެއީ އެއްބަޔަކަށް ކުރިއަށް ދާން ލިބުނު ހިތްވަރަަކަށްވެސް ވެގެން ދެއެވެ. ލީވާން ފޮޓޯ ނަގަން ފެށުމުން ވެސް އޭނާއަށް މަލާމަތް ކުރި އެތައް ބަޔަކު ތިއްބެވެ. އެކަން ނުވާނެ ކަމަށް ބުނި އެތައް ބަޔަކު އެބަތިއްބެވެ. ފޮޓޯތައް އެހާ ރީތި ނޫންކަމަށް ވެސް ބައެއް މީހުން ބުންޏެވެ. އެކަމަކު އޭނާ ހިތްވަރު އެލުވައެއް ނުލިއެވެ. އޭނާއަށާއި، އޭނާގެ މަސައްކަތްތަކަަށް އަމާޒުވި އެ ވިހަަގަދަ ބަސްތައް ވެފައި ވަނީ އޭނާ ދާއިރާއިން ކުރިއަށްދާން ލިބުނު ބޮޑު ހިތްވަރަަކަށެވެ.\n"ފުރަތަމަކޮޅު އެހެން އަޑުއިވުނީމަ ހުއްޓާލާ ހިސާބަށް ދިޔަ، އެކަމަކު އަމިއްލައަށް ފެށި ކަމެއްވީމަ، ހިތަށް އެރީ އަމިއްލައަށް ކުރީމަ މިކަން ވާނެއޭ،" ލީވާން ބުންޏެވެ.\nފޮޓޯގްރާފީ ދާއިރާއިން ކުރިއަށްދާން ރާއްޖޭގައި ފުރުސަތު އޮތް ކަމަށް ލީވާން ގަބޫލު ކުރެެއެވެ. އޭނާ ފާހަގަކުރިގޮތުގައި، މިއީ ރަނގަޅު އާއްމުދަނީއެއް ލިބޭ، ކުރިއަރައިގެން ދެވޭނެ ދާއިރާއެކެވެ.\nއޭނާގެ ވިސްނުން ހުރީ ގްރޭޑް 10 ނިންމާފައި ފޮޓޯގްރަފީ ދާއިރާ ނަގައިގެން، ހަމަ ސީދާ އެ ދާއިރާއިން ކުރިއަށް ދިއުމަށެވެ. އެ ދާއިރާއިން އޭނާ ކިޔަވަން ބޭނުންވަނީ ރާއްޖެއިން ބޭރަށް ގޮސްގެންނެވެ. ވިސްނުން ހުރީ އެ ދާއިރާއަށް ކިޔަވަން ސްރީ ލަންކާއަށް ދިއުމަށެވެ.\nފޮޓޯ އާއި ވީޑިއޯވެސް ނަގައި އުޅޭ ލީވާންގެ ވިސްނުން ހުރީ ދާއިރާއިން ކިޔަވައިގެން އައިސް ފޮޓޯ ނެގުމުގެ ކަންކަން ރަނގަޅު ފެންވަރެއްގައި ކުރުމެވެ.\nއޭނާ ބޮޑަށް ޝައުގުވެރިކަން ހުންނަނީ އެކްޝަން ފޮޓޯގްރަފީ އަށެވެ.\nމިކަމުގައި އޭނާ ކުރިިއަށްދާން އާއިލާ އާއި ރައްޓެހިންގެ އެހީތެރިކަން ވަރަށް ބޮޑަށް ލިބެއެވެ. އެގޮތުން އޭނާ ކުރަން ބޭނުންވާ ކަމެއް ކުރުމުގެ ފުރުސަތު އާއިލާއިން ދީފައިވާ އިރު، އެންމެ ބޮޑު މޯޓިވޭޝަންއަކަށް ވެފައި ވަނީވެސް ބައްޕަ ކަމަށް އޭނާ ބުންޏެވެ.\nބެސް އޮފް ލަކް ފޮ ޔޯ ފިއުޗާރ.\nފެބުރުއަރީ 19, 2021 20:07\nރަތްވިލާގެ ފަސްމަންޒަރރެއްގައި ތިބި ދެހިޔަނީގެ ފޮޓޯއާއި ވިނަގަނޑެއްގައި އިށީނދެގެން ތިބި ތިން ކުދިންގެ ފޮޓޯ ބަލާ ފޫހި ނުވޭ.


KalhuVakaru Miskiy bahahtaathan badhal kuran mashvaraa kuranee\nކަޅުވަކަރު މިސްކިތް ބެހެއްޓުމުގައި އިލްމްވެރިންގެ ކަންބޮޑުވުންތަކަށް ރިއާޔަތް ކުރާނެ: ޔުމްނާ\nޔުމްނާ މައުމޫން. އިލްމް ވެރިންގެ ކަންބޮނޑު ވުންތަކާ ސަރުކާރުން ދަނީ މަޝްވަރާ ކުރަމުން: ފޮޓޯ އަވަސް އަހުމަދް ޝުރާއު\nކަޅުވަކަރު މިސްކިތް ބެހެޓުމަށް ހަމަޖެހިފައިވާ ތަނާމެދު އިލްމްވެރިންގެ ހުރި ކަންބޮނޑުވުންތަކާ މެދު ސަރުކާރުން މަޝްވަރާ ކުރައްވަމުން ގެންދާ ކަމަށް ހެރިޓޭޖް މިނިސްޓަރު ޔުމްނާ މައުމޫން ވިދާޅުވެއްޖެ އެވެ.\nޔުމްނާ ކުރެއްވި ޓުވީޓެއްގައި ވިދާޅުވެފައިވަނީ ކަޅުވަކަރު މިސްކިތަކީ ދިވެހި އިސްލާމީ ތާރީހު ދައްކުވައިދޭ މުހިންމު ބިނާއެއް ކަމަށެވެ. އަދި އަލުން ކަޅުވަކަރު މިސްކިތް ބަހައްޓާނެ ތަނަކާމެދު މިއަދު އިލްމީ ގޮތުން ގައުމީ ފެންވަރުގައި މަޝްވަރާ ކުރަމުންދާތީ އުފާ ކުރައްވާ ކަމަށެވެ. ސަރުކާރުން ވަނީ ކަޅުވަކަރު މިސްކިތް އިސްލާމީ މަރުކަޒުގެ ކުރިމަތީގައި ކުރިން ދިރާގު ހުރި ތަނަށް ބަދަލު ކުރަން ނިންމާފަ އެވެ. ނަމަވެސް މި ނިންމުމާ ދެކޮޅަށް ދީނީ އިލްމްވެރިިން ވަނީ ހިޔާލު ފާޅު ކުރައްވާފަ އެވެ.\n" ކަޅުވަކަރު މިސްކިތް އަލުން ބެހެއްޓުމުގެ ކަންކަމުގައި މިއަދު އިލްމީ ގޮތުން ހިޔާލު ފާޅުކޮށް ގައުމީ ފެންވަރުގައި މަޝްވަރާ ކުރެވޭތީ އަޅުގަނޑު އުފާ ކުރަން. އިލްމުވެރީންގެ ކަންބޮޑުވަންތަކާމެދު އަދުގެ ސަރުކާރުން ގެންދަވަނީ ވިސްނަވައި މަޝްވަރާ ކުރައްވަމުން." ޔުމްނާ ޓުވިޓާގައި ވިދާޅުވި އެވެ.\nއެގޮތުން އިސްލާމިކް ޔުނިވާސިޓީގެ ކުރީގެ ޗާންސެލަރު ޑރ. މުހައްމަދު ޝަހީމް އަލީ ސައީދު ވިދާޅުވެފައިވަނީ އިސްލާމީ މަރުކަޒުގެ ކުރިމަތީގައި މިސްކިތް ބެހެއްޓުން ރަނގަޅު ނޫން ކަމަށް ބުނެފައެވެ. އޭނާ ވިދާޅުވީ މިސްކިތެއްގެ ދޮރުމަތީ މިސްކިތެއް އެޅުން ކީރިތ ރަސޫލާގެ ހަޔާތްޕުޅުގައި ވަނީ މަނާކުރައްވާފައި ކަމަށެވެ. ނަމަވެސް މިސްކިތް ބަހައްޓަނީ ނަމާދު ނުކުރެވޭ ގޮތަށް ވާނަމަ މައްސަލަ އެއް ނެތް ކަމަށް އޭނާ ވަނީ ވިދާޅުވެފަ އެވެ.\nޔުމްނާ އިތުރަށް ވިދާޅުވެފައިވަނީ ހިރިގަލުން ހަދާފައިވާ ކަޅުވަކަރު މިސްކިތަކީ 200 އަހަރަށް ވުރެ ގިނަ ދުވަސްވީ މިސްކިތެއް ކަމަށެވެ. އަދި އެމިސްކިތަކީ ދިވެހިން ދިގު އިސްލާމީ ތާރިހު ދައްކުވައިދޭ ތަނެއް ކަމަށް މިނިސްޓަރު ވިދާޅުވި އެވެ. މިނިސްޓަރު ވިދާޅުވި ގޮތުގައި ކުޅިވަރު ކުޅޭ ތަނެއް ހަދަން މިސްކިތް ނެގުމަކީ ބަލައިގަނެވޭނެ ކަމެއް ނޫނެވެ.\nރައީސް އަބްދުﷲ ޔާމީންގެ ސަރުކާރުން ވަނީ މިސްކިތް ހުރިތަނުގައި، ވިންޓާ ތީމް ޕާކެއް ގާއިމްކޮށްފަ އެވެ.\nތަރިކަ ޑރ. މުހައްމަދު ޝަހީމް އަލީ ސައީދު ޔުމްނާ މައުމޫން


Iqthisoadhu ragalhuvaathee Supplementary budget June ga majileeha husha halhanee - vNews.mv\nއިގްތިސޯދު ރަނގަޅުވާތީ ސަޕްލިމެންޓްރީ ބަޖެޓް ހުށަހަޅާނަން\nއަހުމަދު ރިފާއު 30 November -0001, 00:00\nސަޕްލިމެންޓްރީ ބަޖެޓުގެ ގިނަ މަސައްކަތްތަކެއް ނިންމާލެވިފައިވާ ކަމަށާއި ރައްޔިތުންގެ މަޖލީހުގެ މިއަހަރުގެ ދެވަނަ ދައުރުގެ ޖަލްސާތައް ފެށޭއިރު ސަޕްލިމެންޓްރީ ބަޖެޓް މަޖިލީހަށް ހުށަހެޅޭނެ ކަމުގައި ފިނޭންސް މިނިސްޓަރު އަބްދުﷲ ޖިހާދު ވިދާޅުވެއްޖެ އެވެ.\nވީނިއުސް އަށް މިއަދު ދެއްވި އިންޓަވިއުއެއްގައި މިިނިސްޓަރު ޖިހާދު ވިދާޅުވީ ސަޕްލިމެންޓްރީ ބަޖެޓްގެ ގިނަ މަސައްކަތްތަކެއް ނިމިފައިވިޔަސް ސަޕްލިމެންޓްރީ ބަޖެޓުގެ ޖުމްލަ އަދަދު މިވަގުތު ދަންނަވަން ދަތި ކަމަަށެވެ.\n"މިހާރު ދެން މަޖިލީހުގެ ފުރަތަމަ ދައުރުގެ ޖަލްސާތައް ނިމެން މިއޮތީ ހަފްތާއެއްހާ ދުވަސް. އެހެންކަމުން އަޅުގަނޑުމެން މަސައްކަތް ކުރަމުން މިދަނީ އަންނަ ދައުރަށް ސަޕްލިމެންޓްރީ ބަޖެޓް ހުށަހަޅަން،" މިނިސްޓަރު ވިދާޅުވި އެވެ.\nސަޕްލިމެންޓްރީ ބަޖެޓަކީ ކޮންމެ އަހަރަކު ފާސްކުރާ ދައުލަތުގެ ބަޖެޓުގެ އިތުރަށް ފާސްކުރާ ބަޖެޓެކެވެ. އެހެންކަމުން މިއަހަރުގެ ދައުލަތުގެ ބަޖެޓުގެ ގޮތުގައި ފާސްކޮށްފައިވާ 27.45 ބިލިއަން ރުފިޔާގެ ބަޖެޓާއި އެކު ސަޕްލިމެންޓްރީ ބަޖެޓް ފާސްކުރުމުން ދައުލަތުގެ މިއަހަރުގެ ޖުމްލަ ބަޖެޓް އާދަޔާ ހިލާފަށް ބޮޑުވެގެން ދާނެ އެވެ.\nސަޕްލިމެންޓްރީ ބަޖެޓެއް މިއަހަރުގެ ތެރޭގައި ހުށަހަޅަން ޖެހިދާނެ ކަމަށް ރައީސުލްޖުމްހޫރިއްޔާ އަބްދުﷲ ޔާމީން އެންމެ ފުރަތަމަ އިއުލާންކުރެއްވީ 24 ނޮވެމްބަރު 2015 ގައެވެ. ދައުލަތުގެ މިއަހަރުގެ ބަޖެޓް އޭރު އޮތީ ފާސްކޮށްފަ އެވެ. ރައީސް އެދުވަހު ވިދާޅުވީ ސަޕްލިމެންޓްރީ ބަޖެޓެއް ހުށަހަޅުއްވާނަމަ އެއީ މިއަހަރުގެ ބަޖެޓަށް ހުށަހެޅޭ އިސްލާހުތަކަކަށް ނުވެދާނެ ކަމަށެވެ. ނަމަވެސް އެކަމުގެ ތަފްސީލެއް އެދުވަހު އެމަނިކުފާނު ދެއްވާފައެއް ނުވެ އެވެ. އޭގެ ފަހުން މިއަހަރުގެ ފެބްރުއަރީ މަހުގެ އަށްވަނަ ދުވަހު ނ. ހޮޅުދޫގައި ބޭއްވި ރަސްމިއްޔާތެއްގައި ރައީސް ވަނީ މިއަހަރުގެ ޖޫން މަހުގެ ތެރޭގައި ސަޕްލިމެންޓްރީ ބަޖެޓް ހުށަހަޅުއްވާނެކަން އިއުލާންކުރައްވާފަ އެވެ. ރައީސް އެދުވަހު ވިދާޅުވީ އަޅުގަނޑުމެންގެ ތަނަވަސްކަން އިތުރުވާ މިންވަރަކަށް ބެލުމަށްފަހު އަދި ވަސީލަތްތައް ލިބޭ ގޮތަކަށް ބެލުމަށްފަހު މިއަހަރުގެ ޖޫން މަހުގެ ތެރޭގައި ސަޕްލިމެންޓްރީ ބަޖެޓެއް ހުށަހަޅުއްވާނެ ކަމަށާއި މަޖިލީހުގެ މެންބަރުންނަށް އެ ވާހަކަ ކުރިން ދަންނަވާފައިވާނެ ކަމަށެވެ. ނަމަވެސް އެދުވަހު ވެސް ސަޕްލިމެންޓްރީ ބަޖެޓުގެ އިތުރު އެއްވެސް މައުލޫމާތެއް ރައީސް ވިދާޅުވެ ދެއްވާފައެއް ނުވެ އެވެ.\nފިނޭންސް މިނިސްޓަރު އަބްދުﷲ ޖިހާދު މިއަަދު ވިދާޅުވީ ސަޕްލިމެންޓްރީ ބަޖެޓް ހާއްސަކޮށްފައިވަނީ ތަރައްގީގެ މަޝްރޫއުތަކަށް ކަަމަށެވެ. ނަމަވެސް މަޝްރޫއުތަކުގެ ތަފްސީލް މިނިސްޓަރު ދެއްވާފައެއް ނުވެ އެވެ. އެކަމަކު މިއަހަރުގެ ބަޖެޓްގައި ހިމަނާފައި ނެތް ތަރައްގީގެ ބޮޑެތި މަޝްރޫއުތަކެއް ސަރުކާރުން ދަނީ ހިންގަމުންނެވެ. އެހެންކަމުން ސަޕްލިމެންޓްރީ ބަޖެޓުގައި އިސްކަންދޭނީ މިމަޝްރޫއުތަކަށް ކަމަށް ބެލެވެ އެވެ.\nމިނިސްޓަރު ޖިހާދު ވިދާޅުވީ ރާއްޖޭގެ އިގްތިސޯދީ ކުރިމަގު ފެންނަނީ ވަރަށް ރަނގަޅުކޮށް ކަމަށެވެ. އަދި މިއަހަރުގެ ބަޖެޓުގައި ބޭރު ގައުމުތަކުންނާއި މާލީ އިދާރާތަކުން ހޯދަން ނިންމާފައިވާ ގިނަ ލޯންތަކެއް މިހާރު ހަަމަޖެހިގެންދާ ކަމުގައި މިނިސްޓަރު ވިދާޅުވި އެވެ. އެހެންކަމުން ރައީސް ޔާމީން ކުރިން ވިދާޅުވެފައިވާ ގޮތަށް އެމަނިކުފާނުގެ މި ފަސް އަހަރުގެ ތެރޭގައި ބަޖެޓް ސާޕްލަސް ކުރެވޭނެ ކަމަށް ގަބޫލުކުރެވޭ ކަމަށްވެސް ވިދާޅުވި އެވެ.\n"ސާޕްލަސް ބަޖެޓެއްގެ ވާހަކައަކީ ރައީސްގެ ވައުދެއް ދެއްތޯ. އެހެންވީމާ އެކަންވެސް ވާނެ ކަމަށް އަޅުގަނޑުމެން މިބަލަނީ،" ޖިހާދު ވިދާޅުވި އެވެ.


އެސިޑް ފުޅި ތަކަކުން އިލިނޮއިގެ އިސްލާމިކް ސްކޫލަކަށް ހަމަލާދީފި | Dhiislam | Dhiislam\nއެސިޑް ފުޅި ތަކަކުން އިލިނޮއިގެ އިސްލާމިކް ސްކޫލަކަށް ހަމަލާދީފި\nއަޙްމަދު ނިޝްވާން އޯގަސްޓް 16, 2012\nއެމެރިކާގެ އިލިނޮއިގެ ހުޅަނގު ލޮމްބާޑްގެ އިސްލާމިކް ސްކޫލަކަށް ދިން ހަމަލާއަކީ ވޭތުވެދިޔަ ހަފްތާބަންދުގެ ތެރޭގައި ރިޕޯޓްކުރެވުނު މުސްލިމް އިންސްޓްޓިއުޝަނަކަށް ދެވުނު ދެވަނަ ހަމަލާކަމަށްވެއެވެ.\nޗިކާގޯގެ ދަ ކައުންސިލް އޮފް އިސްލާމިކް އޯގަނައިޒޭޝަނުން ހާމަކޮށްފައިވާގޮތުގައި ލޮޮމްބާރޑްގެ 331 ޑަބްލިއު. މެޑިސަން ގައި ހުންނަ އިސްލާމިކް ސްކޫލެއްކަމުގައިވާ ކޮލެޖް ޕްރިޕެރެޓީ ސްކޫލް އޮފް އެމެރިކާއަށް އާދީއްތަ ދުވަހުގެ ރޭގަނޑުގެ ވަގުތެއްގައި ހަމަލާތަކެއްދީފައިވާކަމަށްވަނީ ރިޕޯޓްކުރެވިފައިވާކަމަށްވެއެވެ.\nރަމަޟާންމަހުގެ ތަރާވީޙް ނަމާދުކުރަން ތިބި ވަގުތުގައި އެސިޑާއި އެނޫންވެސް ގޮތްނޭނގޭ ސާމާނުތައް އަޅާފައި އޮތް ސެވެން އަޕް ފުޅިއެއް ސްކޫލްގެ އެތެރެއަށް ކޮންމެވެސް މީހެއް އެއްލާފައިވާކަމަށް ކައުންސިލުން މަޢްލޫމާތު ދިނެވެ.\nތަރާވީހް ނަމާދުކުރަން ތިބެފައި ވަރަށް ބާރު އަޑެއް އިވިގެން ބެލިއިރު ސްކޫލްގެ ކުޑަ ދޮރަކަށް ފުޅިއަކުން ހަމަލާދީފައިވާތަން ފެނިފައިވާކަމަށްވެއެވެ. ނަމަވެސް މިހަމަލާގައި އެއްވެސް މީހަކަށް ގެއްލުމެއްލިބިފައިނުވެއެވެ.\nލޮމްބަރޑްގެ ފުލުހުން ހާމަކުރާގޮތުގައި މިމައްސަލަ މިހާރުދަނީ ތަޙްޤީޤްކުރަމުންނެވެ. ނަމަވެސް އަދި މިމައްސަލައާއި ގުޅިގެން އެއްވެސް މީހަކު ހައްޔަރުކޮށްފައިނުވާކަމަށް ފުލުހުން ބުނެއެވެ.\nމީގެ ދެދުވަހެއް ކުރިން އިލިނޮއިގެ މޯރޓަން ގްރޯވްގެ މިސްކިތަކަށް ބަޔަކުވަނީ ބަޑިން ހަމަލާދީފައެވެ.\n16 އޯގަސްޓް, 2012 | 2:02\nއެމެރިކާއިން އެކިޔާ ޑިމޮކްރަސީއަކީ މިއީއެވެ. އަދި ހަމަހަމަކަމާއި އިންސާނީ ހައްގަކީ ވެސް މިއީއެވެ. އެމީހުން ދައްކަންވީ ހައިވާނީ ހައްގުތަކުގެ ވާހަކަ ކަމަށް ފެނެއެވެ. އަހަރެއްގެ މައްޗަށް އެމެރިކާގައި ޖަނަވާރަށް ބޭސްފަރުވާ ކުރުމަށާއި އެ އެއްޗެހި ބެލެހެއްޓުމަށް އެތަކެއް ބިލިޔަން ޑޮލަރު ޚަރަދު ކުރެއެވެ. އެހެންވީމާ އެމީހުންނަކީ އިންސާނުންގެ ހައްގެއް ވާކަން އެގޭ ބައެއް ނޫނެވެ. ޚާއްޞަކޮށް މުސްލިމުންނަކީ އެއްވެސް ހައްގެއް އޮތް ބައެއް ކަމަކަށް އެމީހުން ނުދެކެއެވެ. ފަލަސްޠީނުގެ މައްސަލައަށް ނަޒަރު ހިންގާލި މީހަކަށް މިކަން އެގޭނެއެވެ.\n17 އޯގަސްޓް, 2012 | 10:46\nއެމެރިކާ މީހުންނަކީ މުސްލިމުން ދުނިޔެއިން ނައްތާލަން މަސައްކަތް ކުރާބައެއް.


މިނިވަންކަމުގެ ފޮނި މޭވާ | Landhooinfo\nމިނިވަންކަމުގެ ފޮނި މޭވާ\nމިއަދަކީ ދިވެހިންގެ ފަޚުރުވެރި މިނިވަންދުވަހެވެ.މިދުވަހުގެ މުނާސަބަތުގައި ދިވެހިރާއްޖޭގެ ލޮބުވެތި ރައިސުލްޖުމްހޫރިއްޔާ ޑޮކްޓަރ މުޙައްމަދުވަޙިދު ޙަސްނަމަނިކަށާއި، ރާއްޖޭގެ ލޮބުވެތި އެންމެހައި ރައްޔިތުންނަށް ލަންދޫ އިންފޯގެ ފަރާތުން ތަހުނިޔާއާއި މުބާރިކުބާދު އަރިސްކުރަމެވެ.\nމިނިވަންކަމަކީ ބަޔަކަށް މާﷲ ދެއްވާނެ އެންމެމަތިވެރި އެއްނިޢުމަތެވެ. ވުމާއެކު މިނިޢުމަތުގެ ބޭނުން ހެޔޮގޮތުގައި ހިފުމަކީ ކޮންމެއިންސާނެއްގެ މައްޗަށް ލާޒިމުވެގެންވާ ކަމެކެވެ.އަޅުގަނޑުމެންގެ މިކުޑަ ދިވެހިރާއްޖެއަކީ މިނިވަން ޤައުމެއްކަން ރަމްޒުކޮށްދޭ އެކައްޗަކީ މިނިވަންކަމާއެކު ވިހުރެވެމުންދާ ޤައުމީ ދިދައެވެ. މިކަމުގައި ފާހަގަކޮށްލަންޖެހޭކަމަކީ އެދިދަވެސް ވަނީ ބޭނުންހާ ގޮތަކަށް ދޫކޮށްލެވިފައި ނޫންކަމެވެ. ވުމާއެކު އަޅުގަނޑުމެންވެސް މިނިވަނުންނޭކިޔާފައި ހިތުހުރިހާ ގޮތަކަށް އުޅުމަކީ ހެޔޮވެދާނެ ކަމެއްތޯއެވެ؟ އެކެއްގެ މިނިވަންކަން ފެށޭ ހިސާބަކީ އަނެކެއްގެ މިނިވަންކަން ނިމޭ ހިސާބަށްވެއްޖެނަމަ، މުޖުތަމަޢުގެ އަމާންކަންގެއްލި ބައިބައިވެގެން ހިނގައިދާނެކަމަކީ އެންމެންވެސް ޤަބޫލުކުރާ ޙަޤީޤަތެކެވެ. ވުމާއެކު އެފަދަ ކަމަކަށްތަންނުދީ އެންމެން އެކުވެރިވެ އެކަތިގަނޑަކަށްވެލުމަށް މިއީހަމަރަނުގެ ފުރުޞަތެއްކަމުގައިނޫނީ ނުވާނެއެވެ.\nމާތްﷲ އަޅުގަނޑުމެންގެ މިޤައުމު އަބަދުގެ އަބަދަށް އިސްލާމްކަންމަތީ ދަމަހައްޓަވާންދޭވެ! އަދި މާތްވެގެންވާ އިސްލާމްދީނާއި، ﷲގެ ކަލާމްފުޅުގައި އަންގަވާފައިވާ ޙުކުމްފުޅާ ފުށޫއަރާ ޚިޔާލެއްގެންގުޅޭ ފަރާތެއް ނުވަތަ ފަރާތްތަކެއް މިޤައުމުގައިވާނަމަ، އެފަރާތްތަކަކަށް ހެޔޮގޮތްދައްކަވާ އެފަދަބައެއްގެ ނުބައިކަމުން އަޅަމެން ގެ މިރާއްޖެ ސަލާމަތްކުރައްވާންދޭވެ! ދުނިޔޭގައިވެސް ހެޔޮކަން އަދި އާޚިރަތުގައިވެސް ހެޔޮކަންދެއްވާ ނަރަކައިގެވޭންދެނިވި ޢަޒާބުން ސަލާމަތްކުރައްވާންދޭވެ! އާމީން.\nމިނިވަންދުވަހުގެ ހެޔޮއެދުން ތައް އެންމެހައި ބޭފުޅުންނަ އަރިސް ކުރަމެވެ.\nއިންސާފެއް ހަމައެއް ލަމައެއް ނެތް މިނިވަން މި ދީބުގެ މިނިވަންދުވަހުގެ މުނާސަބަތުގައި ދިވެހި ހުރިހާ އަޚުންނާއި، އުޚުތުންނަށް މިނިވަންދުވަހުގެ ހެޔޮއެދުމާއި، ތަހުނިޔާ އަރިސްކުރަމެވެ.


Andhamun Dhiya Boatehge Thereyga Thibi4Bulhaa Salaamaiy Koffi - Vaguthu\nތައިލެންޑްގައި އަނދަމުން ދިޔަ ބޯޓެއްގައި ތިބި ހަތަރު ބުޅާ ސަލާމަތްކޮށްފިއެވެ.\nއަންޑުމަން ސީގައި އޮތް ބޯޓު އަނދަން ފެށުމުން އޭގައި ތިބި ފަޅުވެރިން މޫދަށް ފުންމާލި ކަމަށްވެއެވެ. އަދި އެމީޙުން ސަލާމަތް ކުރަން މޫދަށް ފުންމާލީ ތައިލެންޑްގެ ނޭވީ ސިފައިންނެވެ. ބޯޓުގައި ތިބި މީހުން ސަލާމަތް ހޯދި އިރުގައި ބޯޓުގައި ތިބި ބުޅާތައް މަތިން ހަނދާން ނެތް ކަމަށްވެއެވެ.\nމި ބުޅާތައް ފެނިފައިވަނީ ބޯޓުން ތެޔޮ ފައިބާ ކަން ރިޕޯޓު ކުރުމުން އެކަން ބެލުމަށް މަސައްކަތް ކުރަމުން ދިޔަ އޮފިސަރުންނަށެވެ.\nބުރަކަށި މައްޗަށް ބުޅާތައް ލައިގެން ފަތާފައި އޮފިސަރަކު އަންނަ މަންޒަރު\nބުޅާތައް ސަލާމަތްކޮށްފައި ވަނީ 23 އަހަރުގެ ނަވީ ކޯސްޓަލް ޑިފެންސް ކޮމާންޑް އޮޕަރޭޝަން ޔުނިޓުގެ އޮފިސަރެއްގެ މަގާމުގައި ހުރި ތެޓްސަފޯން ފަތާފައި ގޮސް ބޯޓަށް އަރައި ބުޅާތައް އޭނާގެ ބުރަކަށި މައްޗަށް ލައިގެންނެވެ.\nބުޅާ ތައް ސަލާމަތް ކުރުމަށް ބޯޓުގައި އޮފިސަރެއް ހަރަކާތްތެރި ވަނީ\nކެމެރާ އިން ޒޫމް ކޮށްގެން ބޯޓު ބެލި އިރުގައި ބުޅާތައް ފެނުނީ ކަމަށް އެއާ އެންޑް ކޯސްޓަލް ޑިވިޝަންގެ ފަސްޓް ކްލާސް އޮފިސަރެއް ބުންޏެވެ. ފޭސްބުކް އަށް އަޕްލޯޑު ކުރި ބުޅާތައް ސަލަާމަތް ކުރާ ވީޑިއޯއަށް 2،500 އަށް ވުރެ ގިނަ ކޮމެންޓް ލިބިފައިވެއެވެ.\nފޭސްބުކްގައި އާންމުކުރި ވީޑިއޯގައި ފެންނަނީ ނެވީގެ ފަސް ވަރަކަށް އޮފިސަރުން ބުޅާތަކަށް ކާން ދީ ބުޅާތަކާއެކު ސަކަރާތް ޖަހަމުންދާ މަންޒަރެެވެ.\nބުޅާތައް ސަލާމަތް ކުރެވުމުން ހިތްހަމަ ޖެހުން ކަމަށް ބުނަމުން ތެޓްސަފޯން ބުނީ އޭނާ ބުޅާތައް ސަލާމަތް ނުކުރި ނަމަ ހަތަރު ބުޅާ ވެސް ގެނބިގެން ނުވަތަ ކަރު ހިއްކައި ގަނެގެން ގޮސް މަރުވެދާނެ ކަމަށެވެ.


Konme Dhuvahakaai Konme Reaku Dhemafirin Kuranjehey Kanthahthah - Vaguthu\nމެއި 25, 2020 12:58\nބްރޯ ވަޓް އިޒް ދިސް ؟\nމެއި 25, 2020 13:24\nހުސްފޭކް. މުސްލިމުންނަމަ. ދެމަފިރިން ކޮންމެ ދުވަހަކު ކުރަންޖެހޭކަމަކީ ބަރާބަރަށް ނަމާދުތައް ކުރުމާ ގިނަގިނައިން ޤުރްއާން ކިޔެވުން. ކީރިތިރަސޫލާ ދެއްވާފައިވާ އިރުޝާދުތަކުގައި ހިފަހްޓާ ފުރިހަމައަށް އަމަލު ކުރަންވީ. އޭރުން ކާވެނި ބާއްޖަވެރިވެ އުފާވެރި ދިރިއުޅުމެއް ލިބޭނެ.\nމެއި 25, 2020 13:50\nރަގަޅު ވާކައެއް! މިއީ ދެމަރިތިންކަން ނޭގޭ ހުޅަގުގެ ތެޅިބާލާ މީހުންނަށް ހަދާންކޮށްދޭން ލިޔެފައިވާ ލުިޔުމެއް!\nއެކުގައި މަރުވުމާ ހަމައައް ލެއްވުން އެދިގެން ދުޢާ ކުރާތި!!މުޢުމިނުންގެ އެންމެ ބޮޑު ލަތިޔާރަކީ ދުޢާ...ދުޢާ ކުރަން ހަދާންނައްތާ ނުލާތި!!\nމެއި 25, 2020 16:43\nސޮރީ ގަބޫލެއް ނުކުރެވޭ.


SunOnline: Uhudh Hanguraama -8\nއުޙުދު ހަނގުރާމަ - 8\n11 މަސް4ހަފްތާ ކުރިން - 24 އޯގަސްޓް 2017 0\nމުޝްރިކުން އިސްލާމީ ލަޝްކަރު މެދަށްލައި ގަތައިލައިގެން ތިބި ކޮށި ފޫވައްޓައިލައްވައި، އިތުރުސާހިބާ ޞައްލަﷲ ޢަލައިހި ވަސައްލަމަ އިސްލާމީ ލަޝްކަރުގެ ޔުނިޓެއް ސަލާމަތްކުރައްވައިގެން ބޭރަށް ނިކުމެވަޑައިގެންނެވުމަކީ މުޝްރިކުންނަށް އެބައިމީހުންގެ މަޤްޞަދުގައި ނާކާމިޔާބުވުމެވެ. އެހައިތަނަށް އެމީހުންކުރި ހުރިހާ މަސައްކަތެއް ފަނުފުލުންލުމެވެ. އެހެންކަމުން ކައުސާހިބާ ޞައްލަﷲ ޢަލައިހި ވަސައްލަމަގެ ކުރި ބައްދައިލެވޭތޯ މުޝްރިކުން ބަނޑާއި ބުރަކަށީން އަޑުކިޔަންދެން ހިފިއެވެ. ނަމަވެސް މުސްލިމުންގެ ސިންގާތަކުގެ ކުރިމަތީގައި މުޝްރިކުންނަށް އެއްވެސް ބާރެއް ނުދެއްކުނެވެ. އިތުރު ސާހިބާ މުސްލިމުންނާއިގެން މުޝްރިކުންގެ ހުޖޫމު ފޫވައްޓައިލައްވައި ބޭރަށް ނިކުމެވަޑައިގެންފިއެވެ.\nއިތުރުސާހިބާ އިސްލާމީ ލަޝްކަރު ސަލާމަތްކުރައްވައިގެން ބޭރަށް ނުކުމެވަޑައިގެންނެވިތަނާ މުޝްރިކުން އަސްވާރުން ކުރެ ރުޅިގަދަ މީހެއްކަމުގައިވާ ޢުޘްމާން ބިން ޢަބްދުﷲ ބިން މުޣީރަތުލް މަޚްޒޫމީ އިތުރުސާހިބާ އާ ދިމާކޮށްލިއެވެ. "ދުނިޔޭގައި ހުރެވޭނީ އަހަރެމެން ދެމީހުންކުރެ އެކަކަށެވެ." ބުނަމުންނެވެ. ކައުސާހިބާ އެނާއާ މުބާރިޒާކުރައްވަން މަޑުކޮށްލެއްވިއެވެ. ނަމަވެސް މުބާރިޒާ ހިނގާގޮތެއް ނުވިއެވެ. އުޘްމާނުގެ އަސް ވަޅުގަނޑަކަށް ވެއްޓުނުތަނާ ޙާރިޘު ބުނުއް ޞިއްމާ ރަޟިޔަﷲ ޢަންހު ވަޑައިގެން އޭނާ ގަތުލުކޮށްލައްވައިފިއެވެ.\nމާތްﷲ ގެ ކުޅަދުންވަންތަކަމެވެ. މިނުރައްކާތެރި ވަގުތުގައި މުސްލިމުންނަށް އަމާންކަމާއި ހިތްހަމަޖެހުން އިހްސާސްކޮށްދެއްވުމަށްޓަކައި އަރަހުށި މާތްﷲ އެއުރެންނަށް މަޑުނިންޖެއް ފޮނުއްވިއެވެ. ކީރިތި ޤުރުއާނުގައި ވަނީ އެވާހަކަ ބަޔާންކުރައްވައިފައެވެ.\n" ދެން އެހިތާމައަށް ފަހު ތިޔަބައިމީހުންގެ ތެރެއިން ބަޔަކަށްޖެހޭ މަޑުނިންޖެއްގެ ގޮތުގައި ތިޔަބައިމީހުންގެ މައްޗަށް އެކަލާނގެ އަމާންކަން ބާވައިލެއްވިއެވެ." (އާލުޢިމްރާން : 154)\nކޮންމެއަކަސް އިތުރުސާހިބާގެ އެ ޔުނިޓު ފުރިހަމަ އިންތިޒާމާއި ރޭވުންތެރިކަމާއެކު އުޙުދު ފަރުބަދަމަތީގައި ހުރި މުސްލިމުންގެ އަސްކަރުގާހާ ދިމާޔަށް ފަހަތަށް ޖެހުމުގައި ކާމިޔާބު ހޯދިއެވެ. ރައްކާތެރިކަމާއެކު އަސްކަރުގާހަށް އައުމަށް މުޅި އިސްލާމީ ލަޝްކަރަށް މަގު ހުޅުވައިދިނެވެ. އެހެންކަމުން ގިނަ ހިނދެއްނުވެ އިސްލާމީ ލަޝްކަރު އެކަށް ކައުސާހިބާގެ އަރިހަށް އަސްކަރުގާހަށް ޖަމާވެއްޖެއެވެ. އާދެ، އިސްލާމީ ލަޝްކަރުގެ ކޮމާންޑަރ އިންޗީފާ އެލަޝްކަރު ރީތިކޮށް ގުޅައިލެވިއްޖެއެވެ. އިސްލާމީ ލަޝްކަރަށް އަނެއްކާވެސް ހިތްވަރާއި ފަންވަރު ލިބި އެއުރެންގެ ބުރަދަން އިޙްސާސްކުރެވިއްޖެއެވެ. މުސްލިމުންނަށް ކުރެވުނު ކުށެއްގެ ސަބަބުން ގެއްލުންތަކެއް ލިބުނު ކަމުގައިވިޔަސް އެލަޝްކަރު ބައްޔެއް ނުވެއެވެ. ހަނގުރާމަތަކުގައި ފަތަޙަ ލިބޭ ފަރާތަށްވެސް މިކަހަލަ ޖާނީ ގެއްލުންތައް ލިބުމަކީ ހަނގުރާމައިގެ ތާރީޚުގައި ޢާއްމުކަމެކެވެ. އިސްލާމީ ލަޝްކަރުގެ އާރާއި ބާރަކަށްވެސް ފޫނުބެއްދޭވަރުގެ ލޮޑުކަމެއްނުލިބެއެވެ. އާދެ، މުހައްމަދީ ޢަބްޤަރިއްޔަތުގެ ކުރިމަތީގައި ޚާލިދީ ޢަސްކަރީ އަބްޤަރިއްޔަތު ވަރުގަދަޔަކަށް ނާކާމިޔާބުވެއްޖެއެވެ.\nއިބްނު އިޞްހާޤު ރިވާކުރައްވައިފައިވެއެވެ. ކައުސާހިބާ އަސްކަރުގާހަށް ވަޑައިގަތުމާއެކު އުބައްޔު ބިން ޚަލަފު މުސްލިމުންގެ ގާތަށް އަތުވެއްޖެއެވެ. އޭނާ މުސްލިމުންނާ ސުވާލުކުރިއެވެ. "މުޙައްމަދުގެފާނު ކޮބައިހެއްޔެވެ. އަހަރެން ސަލާމަތުން ހުރިއްޔާ މުޙައްމަދުގެފާނު ސަލާމަތުން ހުންނެވިޔަކަ ނުދޭނަމެވެ." ކައުސާހިބާ ޞައްލަﷲ ޢަލައިހި ވަސައްލަމަގެ އަރިހުގައި، އެވަގުތު ސަޙާބީން ދެންނެވިއެވެ. އަޅުގަނޑުމެން ކުރެ އެކަކު އޭނާއާ ޙަމަލަދެންތޯއެވެ. "އިތުރު ސާހިބާ ޙަދީޘުކުރެއްވިއެވެ. "ނޫނެކެވެ. އޭނާ އަޔަދޭށެވެ." އޭނާ ކައިރިޔަށް އައުމުން ޙާރިޘު ބުނުއްޞިއްމާ ރަޟިޔަﷲ ޢަންޙުގެ އަތްޕުޅުން ކުޑަކުޑަ ލޮންސިކޮޅެއް އަތުލުއްވައިގެން އެލޮންސިކޮޅު ޙަރަކާތް ކޮށްލެއްވުމާއެކު މީހުންތައް ބުރަބުރައިގެން ދުރަށް ހިނގައްޖެއެވެ. އެތެއް އޭގެ ހަށިގަނޑު ތަޅުވައިލުމުން މެހި މަދިރިފަދަ ތަކެތި ބުރަބުރައިގެންދާ ފަދައިންނެވެ. އިތުރުސާހިބާ އުބައްޔުގެ ކުރިމައްޗަށް ވަޑައިގެން އޭނާގެ ދަގަނޑު ތާކިހަލާއި ދަހަނާއާ ދެމެދު ވައިނޮޅިއާ ދިމާއިން ކަރުގައި ހުހަށްހުރި ތަންކޮޅަކާދިމާޔަށް ލޮންސި ޖެއްސެވިއެވެ. ޖެއްސެވިލެއް ބާރުކަމުން އެކަލޭގެ އަސްމަތިން ކައްސައިލައިގެން ވެއްޓޭންވެސް އުޅުނެވެ. ނަމަވެސް އޭނާ އަވަސް އަވަހަށް ސަމާލުވެއްޖެއެވެ. އޭނާ ތެޅެމުން ފޮޅެމުން މުޝްރިކުންގެ ގާތަށް ހިނގައްޖެއެވެ. އޭރު އޭނާގެ ކަނދުރާގައި މާބޮޑު ކޫރުމެއް އެޅިފައެއްވެސްނެތެވެ. ލެޔެއްވެސް ނާދެއެވެ. އެނާ މުޝްރިކުންގާތު ބުންޏެވެ. " ﷲ ގަންދެމެވެ. މުޙައްމަދުގެފާނު އަހަރެން ޤަތުލުކުރައްވައިފިއެވެ." މުޝްރިކުން ޖަވާބުދިނެވެ. "ކަލޭގެ މާބޮޑަށް ހިތްވަރުދެރަކުރަނީއެވެ. ކަލޭގެ ކަނދުރާއަކު މާބޮޑު ޒަޚަމެއްވެސް ނެތެވެ." އުބައްޔު ޖަވާބުދިނެވެ. "މުޙައްމަދުގެފާނު މައްކާގައި ހުންނެވިއިރު ވަނީ އަހަރެން ޤަތުލުކުރައްވާނެކަމުގައި ވިދާޅުވެފައެވެ. އެހެންކަމުން އެކަލޭގެފާނު އަހަންނާދިމާޔަށް ކުޅެއް ޖެއްސެވިކަމުގައި ވިޔަސް އަހަރެންގެ ފުރާނަ ހިނގައިދާނެއެވެ." ކޮންމެއަކަސް މާތްﷲގެ ދުޝްމަނު އުބައްޔު ބިން ޚަލަފު މައްކާއަށް ދިޔަ މަގުމަތީގައި ސަރިފެވެ ކިޔުނު ސަރަޙައްދާ ހަމަޔަށް ދެވުނުތަނާ އެނާ މަރުވެއްޖެއެވެ.\nއުޙުދު ހަނގުރާމައިގައިވެސް އަދި އެނޫން ހަނގުރާމައެއްގައިވެސް ކައުސާހިބާ ޞައްލަﷲ ޢަލައިހި ވަސައްލަމަގެ އަތްޕުޅުން މިނޫން މީހަކު ޤަތުލެއް ނުވެއެވެ.\nމުޝްރިކުންގެ އެންމެ ފަހު ޙަމަލަ\nކައުސާހިބާ ޞައްލަﷲ ޢަލައިހި ވަސައްލަމަ އުޙުދު ފަރުބަދަމަތީ ގައި ހުރި މުސްލިމުންގެ ޢަސްކަރު ގާހަށް ލަޝްކަރާއިގެން ވަޑައިގަތުމުން މުޝްރިކުން މިހަނގުރާމައިގެ އެންމެ ފަހު ޙަމަލަ މުސްލިމުންނާ އަމާޒުކުރިއެވެ. އަބޫސުފްޔާނާއި ޚާލިދުބުނުލް ވަލީދުގެ ވެރިކަމުގައި މުޝްރިކުންގެ ބަޔަކު ފަރުބަދަމައްޗަށް އަރަން މަސައްކަތްކުރިއެވެ. އެބައިމީހުންގެ މަޤްޞަދަކީ މުސްލިމުން ތިބި ހިސާބަށްވުރެ އުހަށް ފަރުބަދަ މައްޗަށް އަރައި އިސްލާމީ ލަޝްކަރަށް ހިލައާއި، ދުނިން ހަމަލަދީ މުސްލިމުން ހާވިޔާކޮށްލުމެވެ. ކައުސާހިބާ ޞައްލަﷲ ޢަލައިހި ވަސައްލަމަ އަށް އެތަން ފެނިވަޑައިގެން ދުޢާފުޅުކުރެއްވިއެވެ. " ހައްދަވައި ބޮޑުކުރެއްވި ރަސްކަލާކޯއެވެ! އަޅަމެން މިތިބަ ހިސާބަށްވުރެ މައްޗަށް އެއުރެންނަށް އެރުނަ ނުދެއްވާނދެވެ!" މި ދުޢާފުޅު ކުރެއްވުމަށްފަހު މުޝްރިކުން ފަރުބަދަމަތީން ބޭލުއްވުމަށްޓަކައި ޢުމަރު ބުނުލް ޚައްޠާބު ރަޟިޔަﷲ ޢަންހުގެ ވެރިކަމުގެ ދަށުގައި މުޖާހިދުންގެ ޖަމާޢަތެއް ފޮނުއްވިއެވެ. ޢުމަރުގެފާނު ވަޑައިގެން ހަނގުރާމަކުރައްވައި މުޝްރިކުންނަށް ފަރުބަދަމަތީން ފައިބަން މަޖްބޫރުކުރެއްވިއެވެ. ސަޢުދުބިން ވައްޤާޞު ރަޟިޔަﷲ ޢަންހު ދުނިއުއްކަވައިގެންވެސް ދުޝްމިނުންގެ ބަޔަކު ޤަތުލުކުރެއްވިއެވެ.\nމިއީ، އުޙުދު ހަނގުރާމައިގައި މުޝްރިކުން ދިން އެންމެ ފަހު ޙަމަލައެވެ. މިޙަމަލާއަށްފަހު ދެފަރާތުގެ ކުރިމަތިލުން ނިމުމަކަށް އައީއެވެ. ދެފަރާތުންވެސް ވަނީ މައިދާނުގައި ތިބެމެ އެއްބަޔަކު އަނެއްބަޔެއްގެ އަސްކަރުގާހު ފަތަޙަނުކޮށް ހަނގުރާމަ ހުއްޓައިލައިފައެވެ. އެހައިތަނަށް މުޝްރިކުން ހީކޮށްގެންތިބީ ކައުސާހިބާ ޞައްލަﷲ ޢަލައިހި ވަސައްލަމަ ޝަހީދުކުރެވިއްޖެކަމުގައެވެ. އެހެންކަމުން އެއުރެން އަސްކަރުގާހަށް ގޮސް ފޭލިގެތައް ރޫޅައި ޖަމަލުތަކުގެ މައްޗަށް އަރުވައިގެން މައްކާއަށް އެނބުރިދިޔުމުގެ ދަތުރަށް ތައްޔާރުވާން ފަށައިފައެވެ.\nއޭރު މެންދުރުވަގުތު ކައިރިވެއްޖެއެވެ. އިސްލާމީ ލަޝްކަރުގެ މުޖާހިދުން ތިއްބެވީ ވަރަށް ބޮޑަށް ވަރުބަލިފުޅުވެފައެވެ. ކުރީންވެސް ދެންނެވިފަދައިން މުސްލިމުންގެ ތެރެއިން ހަތްދިހަ ބޭކަލުންވަނީ ޝަހީދުވެފައެވެ. ސާޅީސްބޭކަލުންވަނީ ޒަޚަމްވެފައެވެ. އުޙުދުގެވާދީ އެއްވަސްވެފައިވަނީ ލޭގެވަހުންނެވެ. ޒަޚަމީންގެ ކުކުރައިވަޑައިގަތުމުގެ އަޑުއިވެމުން ދިޔައެވެ. ކައުސާހިބާ ޞައްލަﷲ ޢަލައިހި ވަސައްލަމަވެސް ހުންނެވީ ޒަޚަމުވެވަޑައިގެންފައެވެ. ހަށިކޮޅުން ލޭފޮދުފޭބުމުގެ ސަބަބުން ވަރުބަލިފުޅުވެފައެވެ. ނަމަވެސް ކައުސާހިބާ ޞައްލަﷲ ޢަލައިހި ވަސައްލަމަ މެންދުރު ނަމާދުވަގުތު ވުމާއެކު ޞަޙާބީންނާއިގެން ނަމާދާށް ތައްޔާރުވެވަޑައިގެންނެވިއެވެ. އިތުރުސާހިބާ އެކަލޭގެފާނުގެ އާދަފުޅުގެ މަތީން އަރަހުށި މާތްﷲގެ ޙަޟުރަތަށް ސަޖިދަކުރައްވައި ތަސްބީޙައާއި ތަޙްމީދު ވިދާޅުވެ އެމާތް ސާހިބާގެ ހިތްޕުޅަށާއި، ޞަޙާބީންގެ ހިތްޕުޅުތަކަށް ހަމަޖެހުމާއި ފިނިކަން ހޯއްދެވިއެވެ. ފަސޭހަހާލުކޮޅުގައްޔާއި، ދަތިހާލުކޮޅުގައިވެސް އިތުރު ސާހިބާ ސާބިތުކަމާއި ހިތްވަރުފުޅު ހޯއްދަވަނީ އަރަހުށި މާތްﷲ ހަނދުމަކުރެއްވުމުންނެވެ. ނަމާދުކުރެއްވެމުންނެވެ.\nއަބޫސުފްޔާނު މުސްލިމުންނާ ވާހަކަ ގޮވުން\nއަބޫސުފްޔާނު އިތުރު ފިޔަވަޅެއް އެޅުއްވުމުގެ ކުރީން ކައުސާހިބާ ޞައްލަﷲ ޢަލައިހި ވަސައްލަމަ ޝަހީދުވިކަން ނުވަތަ ނޫންކަން ކަށަވަރުކުރައްވަން ބޭނުންވިއެވެ. އެހެންކަމުން އެނާގެ އެކުވެރީންގެ ބަޔަކު ގޮވައިގެން މައިދާނުގައި ބުރުޖެއްސެވިއެވެ. ޝަހީދުންގެ ހަށިކޮޅުތައް ފަރުވާތެރިކަމާއެކު ބައްލަވައި ކައުސާހިބާ ޞައްލަﷲ ޢަލައިހި ވަސައްލަމަ އާއި ޞަޙާބީންގެ ކުރިއަށް ތިއްބެވި ބޭކަލުންގެ ހަށިކޮޅުތައް ފެނިވަޑައިގަންނަވާތޯ ބެއްލެވިއެވެ. އެއަށްފަހު މުސްލިމުންގެ އަސްކަރުގާހާ ތަންކޮޅެއް ކައިރީގައިހުރި ފަރުބަދަޔަކަށް އަރައިވަޑައިގެން އޭނާގެހަރު އަޑުފުޅުން މުސްލިމުންނަށް ގޮވައިލެއްވިއެވެ.\n" ތިޔަބައިމީހުންގެ ތެރޭގައި މުޙައްމަދުގެފާނު އެބަ ހުންނެވިހެއްޔެވެ؟" ކައުސާހިބާ ޞައްލަﷲ ޢަލައިހި ވަސައްލަމަ އެއްވެސް ބޭކަލަކު ޖާވާބުނުދެއްވަން އެންގެވިއެވެ. އަބޫސުފްޔާނު އަނެއްކާވެސް ގޮވައިލެއްވިއެވެ. "އަބޫޤުޙާފާގެ ދަރިކަލުން އަބޫބަކުރު އެބަ ހުންނެވި ހެއްޔެވެ؟" ޖަވާބެއް ލިބިވަޑައިނުގަތުމުން ގޮވާލެއްވިއެވެ. " ޚައްޠާބުގެ ދަރިކަލުން ޢުމަރުވެސް ނެތީހެއްޔެވެ؟"\nޖާވަބެއް ލިބިވަޑައިނުގަތުމުން އުފާފުޅުން ނަޢުރާކުރެއްވިއެވެ. ވިދާޅުވިއެވެ. "ޔަޤީނެވެ. އެންމެންވެސް ޤަތުލުވީއެވެ. ދިރިތިބިނަމަ ޖަވާބުދިނީހެވެ." އެހައިތަނުން ޢުމަރުގެފާނަކަށް ކެތެއްނުކުރެއްވުނެވެ. ޢުމަރުގެފާނު ގޮވައިލެއްވިއެވެ. " އޭމާތް ﷲ ގެ ޢަދުއްވާއެވެ! އަހަރެމެން އެންމެންވެސް ދުނިޔޭގައި އެބަތިބީމުއެވެ."\nއެއަޑުފުޅު އިވިވަޑައިގަތުމުން އަބޫސުފްޔާނުގެ ފުރާނަފުޅަށް ދަތިވިއެވެ. ނޭވާލައްވަން އުނދަގޫފުޅުވިއެވެ. ނަމަވެސް އެނާގެ ހިތްޕުޅަށްކުރި އަސަރު ވަންހަނާ ކުރައްވަންވެގެން ގޮވައިލެއްވިއެވެ. "ހުބަލު މަތިވެރިވެއްޖެއެވެ." ކައުސާހިބާ ޞައްލަﷲ ޢަލައިހި ވަސައްލަމަގެ އިރުޝާދާ އެއްގޮތަށް ޞަޙާބީން ނަޢުރާކުރެއްވިއެވެ. "ﷲ ގެ ގަދަ ކީރިތި ވަންތަކަމާއި މަތިވެރިވަންތަކަން މާބޮޑެވެ." އަބުސުފްޔާނު ގޮވައިލެއްވިއެވެ. "އަހަރެމެންނަށް ޢުއްޒާވެއެވެ. ތިޔަބައިމީހުނަކަށް ޢުއްޒާއެއްނެތެވެ." ޞަޙާބީން ޖަވާބުދެއްވިއެވެ. "އަހަރެމެންނަށް މަދަދުދެއްވާ ސާހިބުވަންތަ ކަލަކީ ﷲއެވެ. ތިޔަބައިމީހުނަކަށް ވާގިދޭނެ ފަރާތެއްނުވެއެވެ."\nއަބޫސުފްޔާން ގޮވައިލެއްވިއެވެ. "އަހަރެމެންނާއި ތިޔަބައިމީހުނާ ދެން މިގޮތަށް ބައްދަލުވާނީ މިއަންނަ އަހަރުގެ މިދުވަހު ބަދުރުގައެވެ. " ކައުސާހިބާ ޞައްލަﷲ ޢަލައިހި ވަސައްލަމަ އެގޮންޖެހުން ޤަބޫލުކުރެއްވިއެވެ. ޞަޙާބީން މެދުވެރިކުރައްވައި ޖަވާބުދެއްވިއެވެ. "އާނއެކެވެ! މިއަންނަ އަހަރުގެ މިދުވަހު ބަދުރުގައެވެ."\nއެއަޑު އިވިވަޑައިގެންނެވުމުން އަބޫސުފްޔާން އެނާގެ ލަޝްކަރަށް އެނބުރި ވަޑައިގެންފިއެވެ. އޭނާ ވަޑައިގެންނެވީ އޭނާގެ މުހިންމަތު ނާކާމިޔާބުވެއްޖެކަމުގެ އިޙްސާސާއެކުގައެވެ. ޤުރައިޝުންނަކަށް ކައުސާހިބާ ޞައްލަﷲ ޢަލައިހި ވަސައްލަމަ ޝަހީދުކޮށެއް ނުލެވުނެވެ. މުސްލިމުން ބަލިކޮށް ފައްސައެއްވެސް ނުލެވުނެވެ. ޤަތުލުކޮށް ހުސްކޮށެއްވެސް ނުލެވުނެވެ. މުސްލިމުންގެ ތެރެއިން އެންމެ މީހަކުވެސް ހައްޔަރެއް ނުކުރެވުނެވެ. ޝަހީދުންގެ ހަށިކޮޅުތަކުން ފޭރުނު އެއްޗެއް ފިޔަވައި އެއްވެސް އެއްޗެއް ޣަނީމާއެއްވެސް ނުކުރެވުނެވެ. އަނެއްކޮޅުން މަޤްޞަދު ޙާސިލުނުކުރައްވައި އެނބުރި ވަޑައިގަންނަވާކަށެއް އަބޫސުފްޔާނު ބޭނުންފުޅެއް ނޫނެވެ. އޭނާއަކީ އެކަހަލަ ބޭކަލެއް ނޫނެވެ. އޭނާ ވިސްނައިވަޑައިގެންނެވިއިރު ހެއްދެވިދާނެކަމަށް ފެނިވަޑައިގެންނެވީ ދެގޮތެކެވެ. އެއްގޮތަކީ ޤުރައިޝުންނާއި އެބައިމީހުންގެ އިއްތިޙާދީންގެ ސަފުތައް އަލުން ރުކުރުވައިލައްވައި ހަނގުރާމައިގެ ތިންވަނަ މަރްޙަލާއެއް ފެއްޓެވުމެވެ. އެކަމަކު އަލުން ހަނގުރާމަ ފެއްޓެވުމަކި ބުއްދިވެރިކަމެއްކަމަކަށް ފެނިވަޑައެއްނުގެންނެވިއެވެ. ހަނގުރާމައިގެ ފުރަތަމަ ބުރުގެ ނަތީޖާ ފެނިފައިވާގޮތުންނެވެ. ދެވަނަ މަރްޙަލާގައިވެސް ކައުސާހިބާ ޞައްލަﷲ ޢަލައިހި ވަސައްލަމަ ޤުރައިޝުންގެ ޙިޞާރުން އިސްލާމީ ލަޝްކަރު ސަލާމާތްކުރައްވައި ކާމިޔާބު ގޮތެއްގައި އަސްކަރުގާހަށް ގެންދަވައިފައިވާތީއެވެ. ދެވަނަ ގޮތަކީ މަދީނާއަށް ރޭދަލެއް އެއްލެވުމެވެ. ރޭގަނޑުގެ ޙަމަލައެއް ދެއްވުމެވެ. އަބޫސުފްޔާނު ތަރްޖީޙު ދެއްވީ އެގޮތަށެވެ. ކާމިޔާބުގެ އެކަށޭނަކަން އެންމެ ބޮޑުކަމުގައި އެނާއަށް ފެނިވަޑައިގެންނެވީ ވެސް އެގޮތުގައެވެ. އެހެންކަމުން އަބޫސުފްޔާނު އަނެއްކާވެސް ގަޞްދުކުރެއްވީ މުސްލިމުން ހަނގުރާމައިގެ މަކަރެއްގެ ދަށުލެއްވުމަށެވެ. އެއަށްފަހު މަދީނާއަށް ރޭގަނޑު ޙަމަލައެއް ދެއްވުމަށެވެ. އޭނާ ޤަޞްދުކުރެއްވީ ލަޝްކަރާއިގެން އުޙުދު މައިދާން ދޫކޮށްލެއްވުމަށްފަހު މައްކާއާ ދިމާޔަށް ތަންކޮޅަކަށް ދަތުރުކުރައްވާށެވެ. މުސްލިމުން ޣާފިލުކޮށްލެއްވުމަށްފަހު އަވަހަށް އެނބުރިވަޑައިގެން ރޭގަނޑު މަދީނާއަށް ކުއްލި ޙަމަލައެއް ދެއްވާށެވެ. އޭރުން މުސްލިމުންގެ ވަސްފިލުވައިލައްވާނެ ރަންފުރުޞަތެއް ލިބިވަޑައިގެންފާނެ އަބޫސުފްޔާނު ޔަޤީންކުރެއްވިއެވެ.\nނަމަވެސް ކައުސާހިބާ ޞައްލަﷲ ޢަލައިހި ވަސައްލަމަ އަބޫސުފްޔާނުގެ އެމަކަރު ދަށަކުވެވަޑައެއް ނުގެންނެވިއެވެ.


މިސަރުކާރަށް2އަހަރުވާން ދާއިރު މިސްރާބު ކަތިވާން ފައްޓައިފި – Haftha\nFri, 15 January, 2021, 7:06 pm\nރާއްޖޭގެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް\nމިސަރުކާރަށް2އަހަރުވާން ދާއިރު މިސްރާބު ކަތިވާން ފައްޓައިފި\n2008 ވަނަ އަހަރުގެ ރިޔާސީ އިންތިޚާބަށްފަހު މިވީ 12 ވަރަކަށް އަހަރުތެރޭގައި ޤައުމު ހަމަނޭވާލައި އަމާންކޮށް އޮތީ ގާތްގަނޑަކަށް4ވަރަކަށް އަހަރެވެ. އެވެސް ތިން ބުރަކަށް ބަހާލައިގެންނެވެ. އެއަށްފަހު ފެންނަނީ ޤައުމު ބައިބައިވެ ކަފިކަފި ވެގެންދާތަނެވެ. މިއިން ކޮންމެ ފަހަރަކުވެސް '' ކުޅެވެނީ '' ހަމަ އެއް ކުޅިވަރެކެވެ. އޭގެ ނަތީޖާ ވަރަށް ހިއްޗެވެ.\nރައީސް އިބްރާހިމް މުޙައްމަދު ޞާލިޙުގެ ވެރިކަމަށް މި އަންނަ ނޮވެމްބަރ 17 އަށް2އަހަރުވާނެއެވެ. މި ސަރުކާރަށް ދެއަހަރުވާން ދާއިރު ކުރީގެ ދެ ސަރުކާރުގެ ފުރަތަމަ ދެ އަހަރު ދިޔަގޮތް ޚިޔާލަށް ގެންނަން ހަމަ ރަނގަޅެވެ. ރައީސް ނަޝީދުގެ ވެރިކަމުގެ ފުރަތަމަ ދެ އަހަރާއި، ރައީސް ޔާމީންގެ ވެރިކަމުގެ ފުރަތަމަ ދެއަހަރަށެވެ.\nރައީސް ނަޝީދުގެ ވެރިކަމުގެ ފުރަތަމަ އަހަރު، އަދި ރައީސް ޔާމީންގެ ވެސް ވެރިކަމުގެ ފުރަތަމަ އަހަރު ދިޔައީ އަމާން އޮމާން ކޮށެވެ. ވެރިކަމަށް ގެނައި ކޯލިޝަނުގެ ގުޅުން އޮވެގެންނެވެ. ރައްޔިތުންގެ ވެސް ރުހުން ލިބިގެންނެވެ. އެހެނަސް2ވަނަ އަހަރު ހަމަވާން ދިޔައިރު ވެރިޔާއަށް ވެރިކަމުގެ އާރާއި ބާރު ނިކަން ރަނގަޅަށް ވިސްނިވަޑައިގަންނަވާން ފައްޓަވައިފިއެވެ. ރައީސުލް ޖުމްހޫރިއްޔާ ނުވަތަ ރައްޔިތުންގެ ވެރިޔާ އަށްވުރެ ވަކި ބައެއްގެ ވެރިއަކަށް ވެވަޑައިގެންނެވެން ފައްޓައިފިއެވެ. އަދި ސީދާ ވަކި ބައެއްގެ މަސްލަޙަތަށް އިސްކަންދީ އެބަޔަކު ބޭނުންހާ ކަމެއް ކުރެވޭގޮތަށް ދީލާލާން ފައްޓައިފިއެވެ. އެއާއެކު އަނެއް ބަޔަކާ ދެކޮޅުވެރިވެ '' ގަދަ ހިފުމަކަށް '' ވަޑައިގެންނެވުމަށް ތައްޔާރުވާން ފައްޓަވައިފިއެވެ. ނަތީޖާ އަކަށްވީ ވެރިކަމަށް ވަޑައިގަންނަވަން ހެއްދެވި ކޯލިޝަން ރޫޅިގެން ދިއުމެވެ. ކުރިން އެކުގައި ތިއްބެވި ބޭފުޅުން ސީދާ އިދިކޮޅަށް ނުކުންނަވަން ޖެހިވަޑައިގަތުމެވެ. ސަރުކާރުން ކުރާ ރަނގަޅުކަންކަމަށް ވާގިދިން ނަމަވެސް، ހެދޭ ގޯސްތައް ރަނގަޅުކުރުމަށް މަސައްކަތްކޮށް މަސްލަޙަތު އިސްކުރުމުގެ ވިސްނުމެއް ނުގެންގުޅެވުނެވެ. އޭގެ ބަދަލުގައި ވެރިޔާއަށް ފެންނަންފެށީ ވެރިކަމުގެ އާރާއި ބާރެވެ. ގާތުގައިތިބި ބަޔަކު ކިޔަމުން ދިޔަ މަދަޙަޘަނާ އެވެ. ޕާޓީގެ ތަރުޙީބެވެ. ޢާންމު ރައްޔިތުންގެ ކަންބޮޑުވުންތަކަކަށް ވިސްނާލެވޭނެ ގޮތެއް ނުވިއެވެ. ނަތީޖާއަކަށްވީ ވެރިކަން ވެއްޓުމެވެ. ނުވަތަ ދެވަނަ ދައުރަކަށް ހޮވިވަޑައި ނުގެންނެވުމެވެ. މިއަދު ތިންވަނަ ވެރިކަމެއްގައިވެސް މި ފެންނަނީ ހަމަ އެކަހަލަ މަންޒަރުތަކެކެވެ.\nރައީސް އިބްރާހިމް މުޙައްމަދު ޞާލިޙަކީ ރަނގަޅު ބޭފުޅެކެވެ. ރައީސް ޞާލިޙު ވެރިކަމަށް ގެނައުމަށް ރައްޔިތުންވެސް އެންމެ ބޭނުންވީ އެމަނިކުފާނަކީ '' ޞޯލިޙް '' ބޭފުޅެއްކަމަށްވާތީއެވެ. ހެޔޮލަފާ ބޭފުޅެއް ކަމުގައި ވާތީއެވެ. މަޝްވާރާކޮށް އެންމެން އެކުގައި ގެންގުޅުއްވާނެ ބޭފުޅެއްކަމުގައި ވާތީއެވެ. ހުރިހާ ރައްޔިތުންގެވެސް ރައީސަކަށް ވެވަޑައިގަންނަވާނެތީއެވެ. އަދި ބަހުގެ އިތުބާރު ދަމަހައްޓަވާނެ ބޭފުޅެއް ކަމުގައި ވާތީއެވެ. ހަމައެހެންމެ އެމަނިކުފާނުގެ ފަހަތްޕުޅުގައި ދިވެހިން އެބޭފުޅުންގެ ބަސް އަހާނެ އަދި އެ ބޭފުޅުންނަށް އިތުބާރު ކުރައްވާ އިސް ބޭފުޅުންތަކެއްވެސް ތިއްބެވީތީއެވެ.\nރައްޔިތުން ބޭނުންވަނީ ރައްޔިތުން ގޮވައިގެން އަމަންއަމާން ކަމާއި އޯގާތެރިކަމާއެކު ވެރިކަން ކުރައްވާނެ ބޭފުޅެކެވެ. ހުރިހާ ރައްޔިތުން ދެކެ ލޯބިވެ ވަޑައިގަންނަވާނެ ރައީސެކެވެ. އެންމެންނަށް ހަމަހަމަ އަށް ކަންކުރައްވާ އަދުލު އިންސާފު ޤާއިމްކޮށް ދެއްވާނެ ވެރިއެކެވެ. ތެދުތެދަށް ދަންނަވާނަމަ ޕާކިސްތާނުގެ ބޮޑުވަޒީރު ޢިމްރާން ޚާންވެސް ވިދާޅުވާފަދައިން '' މަދީނާގައި ޤާއިމް ކުރެއްވި '' ވެރިކަން ކުރައްވާނެ ވެރިއެކެވެ.\nކުރީގެ ދެ ވެރިކަމުން ޢިބްރަތްލިބިގަނެ ''ތިނެތިން އެކަތި '' ނަމަވެސް ލިބިގަންނަން އެބަޖެހެއެވެ. ރައީސް ނަޝީދުގެ ވެރިކަމުގައިވެސް ފުރަތަމަ ފެނުނީ ރައްޔިތުން އެދޭފަދަ ވެރިކަމެއް ފެއްޓެވިތަނެވެ. އެންމެން ގޮވައިގެން ރީތި ވެރިކަމެއް ފެއްޓެވިތަނެވެ. ނަމަވެސް އެ ރީތި ގޮތުގައި ދެމިއެއް ނުހުންނެވުނެވެ. ނަތީޖާއަކަށްވީ ކޯލިޝަން ރޫޅިގެން ދިއުމެވެ. ޤައުމު ބައިބައިވެގެން ދިއުމެވެ. ޙައްލެއް ނުހޯއްދެވުނެވެ. ދެން ފެންނަން ފެއްޓީ އޭރު އެމްޑީޕީގެ ރައްޔިތުންގެ މަޖިލީހުގައި އޮތް މައިނޯރިޓީ، މެޖޯރިޓީއަށް ބަދަލުކުރައްވަން ކުރައްވަމުންގެންދެވި މަސައްކަތްޕުޅެވެ. ''ކޮންމެ އަގެއްދީގެންވިޔަސް '' ހެޔޮކަމަށްދެކި ކުރެވެމުންދިޔަ މަސައްކަތުން އެހެން ޕާޓީތަކުން މަޖިލީހަށް ހޮވިފައި ތިބި މެމްބަރުންތަކެއް އެމްޑީޕީއަށް ގެންދެވިއެވެ. ވެރިކަމުގެ ބާރުން ކަންކަން ނިންމާލެވޭނެ ކަމަށް ވިސްނިވަޑައިގަތީތާއެވެ. ޢަބްދުﷲ ޤާޟީ ހަ\nރައްޔަރުކުރުމާއި، ގައުމުގެ ތެރޭގައި އުފެދުނު ހިތްހަމަނުޖެހުންތައް އެތައްގުނައަކަށް އިތުރުވެ މުޅި ޤައުމު ބައިބައިވެ ގަޔަށް އަތްލާ ހިސާބަށްވެސް ދިޔައީއެވެ. އެންމެފަހުން ވެރިކަމުން އިސްތިޢުފާވެސް ދެއްވީއެވެ. ރައީސް ނަޝީދުގެ ވެރިކަމުގައިވެސް ތަރައްޤީގެ އެކި މަސައްކަތް ކުރެއްވިއެވެ. އެހެނަސް ރައްޔިތުން ގޮވައިގެން ކުރިއަށް ވަޑައިގަންނަވަން އެނގިވަޑައެއް ނުގެންނެވުނެވެ.\n2013 ވަނަ އަހަރުގެ ރިޔާސީ އިންތިޚާބު ރައީސް ޔާމީން ކާމިޔާބު ކުރެއްވީވެސް ކޯލިޝަން ހައްދަވައިގެންނެވެ. ފަހަތްޕުޅުގައި ހަރުދަނާ އެތައް ބޭފުޅުންނެއް ތިއްބެވިއެވެ. ޕީޕީއެމްގެ އިތުރުން ޖުމްހޫރީ ޕާޓީއާއި އެމްޑީއޭ އާއި އަދާލަތު ޕާޓީގެވެސް މަސައްކަތާއެކުގައެވެ. ރައީސް ޔާމީންގެ ވެރިކަމުގެ ފުރަތަމަ އަހަރު ދިޔައީވެސް ހަމަ އެހާމެ ހަމަހިމޭންކަމާއެކުގައެވެ. ގަދަ ގުޅުމެއް އޮވެގެންނެވެ. ތަރައްޤީގެ މަސައްކަތްތައް ހަލުވި މިނެއްގައި ކުރިއަށް ދާން ފެއްޓިއެވެ. އެހެނަސް ދެއަހަރު ވާން ކައިރިވިއިރު ކޯލިޝަންގައި ވަރަށްބޮޑަށް ރެނދުލައިފިއެވެ. ޕާޓީތެރޭގައިވެސް ޚިޔާލު ތަފާތުވާން ފައްޓައިފިއެވެ. ނުރުހުމުގެ އަޑުތައް ބޭރުވާން ފައްޓައިފިއެވެ. ރައީސް ޔާމީނަށްވެސް މުހިންމުވީ ވަކި ބައެކެވެ. ރައްޔިތުންގެ ރައީސަކަށް ނުވެވުނެވެ.\nރައްޔިތުންގެ މަޖިލީހުގެތެރެއިން ލިބިވަޑައިގެންފައިވާ ބާރުގެ ބޭނުންކޮށްގެންވެސް ނޭއްގާނީ ކަންކަން ނިންމަވަން ފެއްޓެވިއެވެ. އަދުލު އިންސާފުގެ ބޭނުން ކެނޑިގެން ދިޔަ ކަހަލައެވެ. ނޭއްގާނީ ކަންކަން އިތުރުވެ އަނިޔާވެރިކަން އިސްވިއެވެ.\nއެހެނަސް ރައީސް ޔާމީނުގެ ތަރައްޤީގެ މަސައްކަތްތައްވެސް އެތައް ގުނައަކަށް އިތުރުވެ ވަރަށް ބާރުމިނުގައި ކުރިއަށް ދިޔައެވެ. މާލެ ހުޅުމާލޭ ބުރިޖާއި 25 ބުރީގެ ދަރުމަވަންތަ ހޮސްޕިޓަލުގެ ޢިމާރާތާއި ފްލެޓުއެޅުމާއި އެއަރޕޯޓުތައް އިތުރުވުމާއި މިހެންގޮސް ތަރައްޤީގެ އެތައްކަމެއް ފެށިގެން ކުރިއަށް ދިޔައެވެ. އެހެނަސް އެނގިވަޑައި ނުގެންނެވުނު ކަމަކީ ރައްޔިތުންގެ ވެރިއަކަށް ވެވަޑައިގަތުމެވެ. ރައީސް ޔާމީނަށްވެސް ފެނިވަޑައިގަތީ ވެރިކަމުގެ އާރާއި ބާރު އެކަންޏެވެ. ރައްޔިތުންގެ އިހްސާސްތަކެއް ފެނިވަޑައެއް ނުގަތެވެ. ވެރިކަން ހޯއްދަވަން އުޅުއްވިރު ދެއްކެވި ވާހަކަފުޅުތަކާއި ވެރިކަން ލިބިވަޑައިގެންނެވުމުން ކަން ކުރެއްވިގޮތް މާބޮޑަށްވެސް ތަފާތު ވެގެން ދިޔައީއެވެ. ހަމައެއް ލަމައެއް ނެތަސް އަދި ފުށުއަރާ ކަންކަންވެސް މަޖިލިސް ބޭނުންކޮށްގެން ނިންމަވާލެއްވީއެވެ. ހަމައެކަނި ބޭނުންވެ ވަޑައިގަތީ ވެރިކަމެވެ.\nމިހާރު މިއީ އިބްރާހިމް މުޙައްމަދު ޞާލިޙުގެ ވެރިކަމުގެ ދެވަނަ އަހަރުގެ ދުވަސްތަކެވެ. މިހާރު ފެންނަމުން ދަނީ ކުރީ ދެވެރިކަމުގައިވެސް ފެނުނު ކަހަލަ މަންޒަރުތަކެކެވެ. ކޯލިޝަނުގެ އިތުބާރު ކުޑަވަމުން ދާތަނެވެ. އެންމެންގެ ވެރިއަކަށް ވެވަޑައިގެން ހުންނެވުމުގެ ބަދަލުގައި މަޑުމަޑުން ޕާޓީގެ މަސްލަހަތަށް އެކަނި ބައްލަވަން އުޅުއްވާތަނެވެ.\nވެރިކަމުގައި ރައީސް ޞާލިޙުގެ ބަދަލުގައި އެހެން ބޭފުޅެއްގެ ނުފޫޒު ގަދަކުރާ މަންޒަރެވެ. މަޖިލިސް ތެރެއިން ކަންކަން ނިންމަވާލެއްވޭނެ ކަމަށް އެކަނި ދެކިވަޑައިގަންނަވާ ތަނެވެ. ރައްޔިތުންނަށް ހާސްކަން ލިބެމުން ދާތަނެވެ. ބަހުގެ އިތުބާރު ކުޑަވާތަނެވެ. އެކަށީގެން ނުވިއަސް ޕާޓީގެ މެމްބަރުންނަށް ބޮޑު މަޤާމުދީ އެހެން މީހުން ވަޒީފާއިން ވަކިކުރުމަށް ބާރުއެޅިގެންދާ ތަނެވެ. އަމިއްލަ ޕާޓީގެ ނޫން ވަޒީރެއްވިއްޔާ '' ކަތިލާން '' މަސައްކަތް ކުރާތަނެވެ. ވަކި ބައެއްގެ ބަހަށް ޤައުމު ދީލާލާތަނެވެ.\nއެއްކަލަ އެކުގައި ބުރަ މަސައްކަތްކޮށްގެން ގެނައި ވެރިކަމުގެ ބަދަލުގައި ހަމައެކަނި ޕާޓީން ގެނައި ވެރިކަމެއްކަމަށް ސިއްކަ ޖެހެން އުޅޭތަނެވެ. މިއީ ކުރިންވެސް ދެ ވެރިކަމުގައި ހަމަ ކުޅުނު ގޭމެވެ. ހަމަ އެ ފިލްމެވެ. މިހެން މިކަން ދާނަމަ ފިލްމު ނިމޭނީ ކުރީގެ ފިލްމުތައްވެސް ނިމުނު ގޮތަށެވެ. އެއީ ކާމިޔާބު ފޯމިއުލާއެއް ނޫންކަން ވިސްނައިގަންނަން ޖެހެއެވެ. އިބްރާހިމް މުޙައްމަދު ޞާލިޙު އެމަނިކުފާނުގެ ގޮތުގައި ކިތަންމެހާވެސް ރަނގަޅެވެ. އެހެނަސް ރައީސުލް ޖުމްހޫރިއްޔާގެ ޙައިސިއްޔަތުން ޤައުމުގެ މަސްލަޙަތަށް ބައްލަވާ ނިންމަވަން ޖެހޭ ކަންކަން ނިންމުމުގައި ''ގަޓު'' ހުންނެވި ރައީސެއްކަން ރައީސް ހާމަކޮށްދެއްވަން ޖެހެއެވެ.


Ithuru 143 meehaku Covid ah positive vejje, balin faseyhavee 35...\nއެގެ ތެރޭގައި ހިމެނެނީ 87 ދިވެހިންނާއި، ބަންގްލަދޭޝްއަށް ނިސްބަތްވާ 40 މީހުން ހިމެނޭ\nރާއްޖެއިން ބައްޔަށް ޕޮޒިޓިވްވި ޖުމްލަ އަދަދު އުޅެނީ 5366 ގައި\nބަލިން ފަސޭހަވި މީހުންގެ ޖުމްލަ އުޅެނީ 2884 ގައި\nކ. މާލެ | 12 އޯގަސްޓް 2020 | ބުދަ 22:21 | 3,538\nކޮވިޑް-19 އަށް ސާމްޕަލް ނެގުމުގައި ހަރަކާތްތެރިވަނީ - ހެލްތު ޕްރޮޓެކްޝަން އެޖެންސީ\nބުދަ ދުވަހު އިތުރު 143 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nހެލްތު ޕްތޮޓެކްޝަން އެޖެންސީ (ޢެޗްޕީއޭ) އިން ބުނީ އެގެ ތެރޭގައި ހިމެނެނީ 87 ދިވެހިންނާއި، ބަންގްލަދޭޝްއަށް ނިސްބަތްވާ 40 މީހުން ކަމަށެވެ. އޭގެއިތުރުން އިންޑިއާއަށް ނިސްބަތްވާ 10 މީހަކާއި، ނޭޕާލްއަށް ނިސްބަތްވާ3މީހެއް، ލަންކާއަށް ނިސްބަތްވާ2މީހެއްގެ އިތުރުން މިސްރަށް ނިސްބަތްވާ އެކަކު ހިމެނޭކަމަށް އެޗްޕީއޭއިން ބުންޏެވެ.\nއެ 143 މީހުންގެ ތެރެއިން، 140 މީހަކަށް ބަލިޖެހިފަިއވަނީ ގްރޭޓާރ މާލެ ސަރަހައްދުންނެވެ. އަދި3މީހަކަށް ބަލި ޖެހިފައިވަނީ އަތޮޅު ތެރެއިންނެވެ. މިޔާއެކު ރާއްޖެއިން ކޮވިޑް-19 ޖެހުނު ޖުމްލަ މީހުންގެ އަދަދު ވަނީ 5366 އަށް އަރާފަ އެވެ.\nއެޗްޕީއޭގެ މައުލޫމާތުތައް ދައްކާގޮތުން ބަލިން ފަސެހަވެފައިވަނީ 35 މީހެކެވެ. އެޔާއެކު ބަލިން ފަސޭހަވީ ޖުމްލަ މީހުންގެ އަދަދު 2884 އަށް އަރާފައިވާއިރު، މިވަގުތުވެސް 2461 މީހަކަށް ފަރުވާދެމުން އަންނަކަމަށް އެޗްޕީއެގެ މައުލޫމާތުތަކުން ދައްކަ އެވެ.\nހޮސްޕިޓަލުގައި ފަރުވާދޭންޖެހޭ މީހުންގެ އަދަދު އިތުރުވަމުން އަންނައިރު، މިވަގުތުވެސް 150 މީހަކަށް ހޮސްޕިޓަލުގައި ފަރުވާދެމުން އަންނަކަމަށް އެޗްޕީއެގެ މައުލޫމާތުތަކުން ދައްކަ އެވެ. އަދި9ރިސޯޓެއްގައި އެކްޓިވް ކޭސްތައް ހިމެނޭއިރު، އޭގެތެރޭގައި ހިމެނެނީ6ފަތުރުވެރިޔަކާއި، 11 މުވައްޒަފެކެވެ.


Kashmir ge insaanee haqqu thakuge haalathaa medhu UN in kanboduvun faalhu koffi - vNews.mv\nކަޝްމީރުގެ އިންސާނީ ހައްގުތަކުގެ ހާލަތާމެދު އދއިން ކަންބޮޑުވުން ފާޅުކޮށްފި\nސައިފް އަޒްހަރު 09 September 2019, 19:05\nއިންޑިއާއިން ވެރިކަންކުރާ ކަޝްމީރު ފަޅި، ޖައްމޫ އެންޑް ކަޝްމީރުގައި ހިނގަމުންދާ ކަންތައްތާމެދު އދއިން އަނެއްކާވެސް ކަންބޮޑުވުން ފާޅުކޮށްފިއެވެ.\nއދގެ އިންސާނީ ހައްގުތަކާބެހޭ ކައުންސިލްގައި ތަގްރީރު ކުރައްވަމުން އެ ކޮމިޝަންގެ ވެރިޔާ މިޝޭލް ބަޗެލޭ ވިދާޅުވީ، އިންޑިއާ ސަރުކާރުން ޖައްމޫ އެންޑް ކަޝްމީރުގައި އަޅަމުންދާ ފިޔަވަޅުތަކާ ގުޅިގެން ކަޝްމީރު ރައްޔިތުންގެ އިންސާނީ ހައްގުތަކާމެދު ވަރަށް ބޮޑަށް ކަންބޮޑުވެވަޑައި ގަންނަވާ ކަމަށެވެ.\nމިޝޭލް ބަޗެލޭ ވިދާޅުވީ، ކަޝްމީރު ބައިކޮށްފައިވާ އިމުގެ ދެފަރާތުގެ އިންސާނީ ހައްގުތަކުގެ ހާލަތުގެ ރިޕޯޓްތައް، އެކަމަނާގެ އޮފީހަށް ކޮންމެ ދުވަހަކުވެސް ލިބެމުންދާ ކަމަށެވެ.\n"ކަޝްމީރުގެ ރައްޔިތުންނާމެދު އިންޑިއާ ސަރުކާރުން މިފަހުން އަޅާފައިވާ ފިޔަވަޅުތަކާމެދު އަޅުގަނޑު ވަރަށް ކަންބޮޑުވޭ. އިންޓަރނެޓްގެ ޚިދުމަތް ކަނޑާލުމާއި، ސުލްހަވެރި ކަމާއެކު އެއްވެ އުޅުން މަނާކުރުމާއި، ކަޝްމީރު ފަޅީގެ ސިޔާސީ ލީޑަރުންނާއި އެކްޓިވިސްޓުން ހައްޔަރުކޮށްފައިވާ މައްސަލަވެސް އޭގެ ތެރޭގައި ހިމެނޭ. އިންސާނީ ހައްގުތަކަށް އިންތިރާމްކޮށް، އެ ހައްގުތައް ކަށަވަރުކޮށް ހިމާޔަތްކުރުމަށް އިންޑިއާ އަށާއި ޕާކިސްތާނަށްވެސް އަޅުގަނޑު ގޮވާލަން. ހަމަ އެއާއެކު ކަޝްމީރުގެ ބަންދު ދޫކޮށް ކާފިއު އުވާލުމަށްވެސް އިންޑިއާއަށް ގޮވާލަން. އަސާސީ ޚިދުމަތްތައް ރައްޔިތުންނަށް ފޯރުކޮށްދީ، ހައްޔަރު ކޮށްފައިވާ އެންމެނާ މެދުވެސް އިންސާފުން ކަންތައް ކުރުމަށް ގޮވާލަން" އދގެ އިންސާނީ ހައްގުތަކާބެހޭ ވެރިޔާ ވިދާޅުވިއެވެ.\nމިޝޭލް ބަޗެލޭ ވިދާޅުވީ، ކަޝްމީރު ރައްޔިތުންގެ މުސްތަގްބަލަށް އަސަރުކުރާނެ ކޮންމެ ނިންމުމެއް ނިންމާއިރު، އެކަމަކާ މެދު ކަޝްމީރު ރައްޔިތުންގެ ބަސް ހޯދައި އެކަމުގައި އެމީހުން ބައިވެރި ކުރުމަކީ ވަރަށް މުހިންމު ކަމެއް ކަމަށެވެ.\nއދގެ ހިއުމަން ރައިޓްސް ކައުންސިލްގެ 42 ވަނަ ޖަލްސާގައި ބައިވެރިވެވަޑައި ގަތުމަށް ޕާކިސްތާނުގެ ޚާރިޖީ ވަޒީރު ޝަހް މަހްމޫދު ގުރެއިޝީވެސް މިހާރުވަނީ ޖެނީވާއަށް ވަޑައިގެންފައެވެ.\nއަދި ކަޝްމީރުގެ މައްސަލާގައި ޕާކިސްތާނުގެ ޚާރިޖީ ވަޒީރު ތަގްރީރު ކުރައްވާނެ ކަމަށްވެސް ޚަބަރު ލިބެއެވެ.\nގުރެއިޝީ މިދިޔަމަހު ވަނީ އދގެ އިންސާނީ ހައްގުތަކާބެހޭ ވެރިޔާއަށް ސިޓީފުޅެއްވެސް ފޮނުއްވާފައެވެ. އެ ސިޓީފުޅުގައި، ޖައްމޫ އެންޑް ކަޝްމީރުގައި އިންޑިއާއިން ހިންގާ އިންސާނީ ހައްގުތަކާ ޚިލާފް އަމަލުތައް ހުއްޓާލުމަށް ގޮވާލެއްވުމަށް އެދިވަޑައި ގެންފައި ވެއެވެ.


ޕްރިޔަންކާ އާއި ނިކް ވަރިވަނީ؟\nމިދިޔަ ޑިސެމްބަރު މަހު ކައިވެނި ކުރި ޕްރިޔަންކާ ޗޯޕްޅާ އާއި ނިކް ޖޯނަސް ވަރިވާން އުޅޭ ކަމަށް ބައެއް ރިޕޯޓްތައް ބުނެފި އެވެ.\nއިސްތަށިގަނޑު ހުންނަ ގޮތުން ބުލީ ކުރި: އެޑް ޝީރަން\nކިޔެވި ދުވަސްވަރު އިސްތަށިގަނޑު ހުންނަ ގޮތުން ސްކޫލްގައި ވަރަށް ގިނަ ދުވަސްތަކެއް ވަންދަން ބުލީއާ ކުރިމަތިލާން ޖެހުނު ކަމަށް އިނގިރޭސިވިލާތުގެ މަޝްހޫރު ލަވަކިޔުންތެރިޔާ އެޑް...\nދޮގު ބަޔާން ދިން ޖަސީގެ 16 ދައުވާ ވެސް ބާތިލުކޮށްފި\nފޮކްސްގެ މަޝްހޫރު ޓީވީ ސިލްސިލާ "އެމްޕަޔާ" ގެ ކާސްޓްގައި ކުރިން ހިމެނުނު އެކްޓަރު ޖަސީ ސްމޮލެޓަށް، މޫނު ނިވާކޮށްގެން ތިބި ބަޔަކު އެމެރިކާގެ ޝިކާގޯގެ މަގެއްގެ މަތީގައި ދިމާކޮށް،...\n"މައިސްޕޭސް" އިން 50 މިލިއަން ލަވަ ޑިލީޓްވެއްޖެ\nކޭޓީ ހުރީ ޓޭލާއާ އެކު މަސައްކަތްކުރަން ތައްޔާރަށް\nއެރީތާގެ "ރެސްޕެކްޓް" އަންނަ އަހަރު\nމިދިޔަ އަހަރު މަރުވި އެމެރިކާގެ މަޝްހޫރު އަންހެން ލަވަކިޔުންތެރިޔާ އެރީތާ ފްރޭންކްލިންގެ ވާހަކަ ކިޔައިދޭ ފިލްމު "ރެސްޕެކްޓް" އަންނަ އަހަރު ގެނެސްދޭން ނިންމައިފި އެވެ.\nޖެނިފާ ލޮޕޭޒް އެންގޭޖްވެއްޖެ\nދޮގު ހެދި ޖަސީ ސްމޮލެޓްގެ މައްޗަށް 16 ދައުވާއެއް\n"ނޯޓްބުކް" ގައި އާތިފްގެ ލަވަ ސަލްމާނަށް\nސަލްމާން ހާން ޕްރޮޑިއުސްކޮށް، މި މަހު ރިލީޒްކުރާ ފިލްމު "ނޯޓްބުކް" އަށް ޕާކިސްތާންގެ މަޝްހޫރު ލަވަކިޔުންތެރިޔާ އާތިފް އަސްލަމް ކިޔައިދިން ލަވަ "މޭ ތާރޭ" ފިލްމުގައި ނުހިމަނަން ނިންމައި، އެ ލަވަ ސަލްމާންގެ އަޑުން ރިކޯޑްކޮށްފި އެވެ.\nއެރިއާނާއާ ގުޅުވައިގެން ސްޓާބަކްސްގެ އާ ދެ ރަހައެއް\nމަޝްހޫރު މީސްމީހުންނާ ގުޅުވައިގެން މަޝްހޫރު ވިޔަފާރި ކުންފުނިތަކުން ތަފާތު އެކި އުފެއްދުންތައް ނެރުމަކީ ހަމަ ވަރަށް އާންމު ކަމެކެވެ. މި ފަހަރު މި ލިސްޓަށް އިތުރުވީ ވިލާތަކަށް މާ ބޮޑަށް ލޯބިކުރާ އެމެރިކާގެ މަޝްހޫރު އަންހެން ލަވަކިޔުންތެރިޔާ އެރިއާނާ ގްރަންޑޭ އެވެ.\nޕްރިޔަންކާގެ ދެމަފިރިން އަލްމަބެއްގެ މަސައްކަތްކުރަނީ\nހޮލީވުޑްގައި ބަތަލާއެއްގެ ގޮތުގައި މަޝްހޫރުކަން ހޯދުމުގެ ކުރިން ބަތަލާ ޕްރިޔަންކާ ޗޯޕްޅާ ވަނީ އިނގިރޭސި ލަވަ ކިޔަައިގެން ސަމާލުކަން ހޯދައިފަ އެވެ. އެގޮތުން "އެކްޒޯޓިކް" އާއި "އިން މައި ސިޓީ" އާއި "އައި ކާންޓް މޭކް ޔޫ ލަވް މީ" ގެ އިތުރުން "އިރޭޒް" ފަދަ ލަވަތަކަކީ އެ ލަވަތައް ނެރުނު ދުވަސްވަރު ގިނަ ބައެއްގެ މަގުބޫލުން ހޯދި ލަވަތަކެވެ.\nފުލުހުންނަށް ދޮގުހެދި ޖަސީ "އެމްޕަޔާ" އިން ވަކިކޮށްފި\nބަޔަކު ހަމަލާ ދިން ކަމަށް ބުނެ ފުލުހުންނަށް ދޮގު ބަޔާން ދިން މައްސަލާގައި، ފޮކްސްގެ މަޝްހޫރު ޓީވީ ސިލްސިލާ "އެމްޕަޔާ" ގައި ޖަމާލް ލިއޮންގެ ކެރެކްޓާ ކުޅެމުން ދިޔަ އެކްޓަރު/ލަވަކިޔުންތެރިޔާ ޖަސީ ސްމޮލެޓް ހައްޔަރުކުރުމުން އޭނާ ސިލްސިލާ އިން ވަކިކޮށްފި އެވެ.\nކޭޓީ ޕެރީ އާއި އޯލެންޑީ ބްލޫމް އެންގޭޖްވެއްޖެ\nމީގެ ކުރިން ކައިވެނިކޮށް، އެ ކައިވެނިތައް ރޫޅިފައިވާ އިނގިރޭސިވިލާތުގެ މަޝްހޫރު އެކްޓަރު އޯލެންޑޯ ބްލޫމާއި އެމެރިކާގެ މަޝްހޫރު އަންހެން ލަވަކިޔުންތެރިޔާ ކޭޓީ ޕެރީ އެންގޭޖްވެއްޖެ އެވެ.\n"ގަލީ ބޯއި" އަކީ "8 މައިލް" ގެ ކޮޕީއެއް ނޫން: ޒޯޔާ\nބުރާސްފަތި ދުވަހު ރިލީޒްކުރާ ރަންވީރު ސިންގްގެ ފިލްމު "ގަލީ ބޯއި" އަކީ އެމެރިކާގެ މަޝްހޫރު ރެޕާ އެމިނެމް 2002 ގައި ކުޅުނު ފިލްމު "8 މައިލް" ގެ ކޮޕީއެއް ކަމަށް ބުނާ ވާހަކަ ޑައިރެކްޓަރު ޒޯޔާ އަހްތަރު ދޮގުކޮށްފި އެވެ.


Salman ge "Tere Bina" release koffi\nސަލްމާންގެ "ތެރެ ބިނާ" ރިލީޒްކޮށްފި\nމި ލަވަ ޝޫޓްކޮށްފައިވަނީ ސަލްމާންގެ ފާރމްހައުސްގައި\nމި ލަވަ ކިޔާފައިވަނީ ސަލްމާންގެ އަޑުން\nމިއީ މިހާތަނަށް ކުރި އެންމެ ޚަރަދުކުޑަ މަސައްކަތްކަން ވަނީ ފާހަގަކޮށްފައި\nކ. މާލެ | 12 މެއި 2020 | އަންގާރަ 14:17 | 4,413\nސަލްމާން ޚާން އާއި ޖެކޮލިން ފެނާންޑޭޒް - ޔޫޓިއުބް\nބޮލީވުޑް ސުޕަރ ސްޓަރ ސަލްމާން ޚާން އާއިި ޖެކުލިން ފެނާންޑޭޒް ކުޅެފައިވާ ލަވަ "ތެރެ ބިނާ" ރިލީޒްކޮށްފިއެވެ.\nމި ލަވަ ރިލީޒްކޮށްފައިވަނީ ސަލްމާންގެ ޔޫޓިއުބް ޗެނަލްގައި އަންގާރަ ދުވަހުއެވެ.\nލޮކްޑައުންގެ ސަބަބުން ޕާންވެލް ފާރމް ހައުސްގައި ތާށިވެފައި ތިބެ ޝޫޓް ކޮށްފައިވާ ލޯބީގެ މި ލަވައިގެ ޅެން ހަދާފައިވަނީ ޝާބިރު އަހުމަދުއެވެ. ލަވައިގެ މިއުޒިކް ހަދާފައިވަނީ އަޖޭ ބާޓިއާއެވެ.\nސަލްމާން ޑައިރެކްޓް ކޮށް އޭނާގެ އަޑުން ކިޔާފައިވާ މި ލަވައިގައި ގައި ފާރމް ހައުސްގައި އުޅޭ ދެލޯބިވެރިއެއްގެ ދިރިއުޅުން ދައްކުވައިދެއެވެ. އެގޮތުން އަސްދުއްވާ މަންޒަރުން ފެށިގެން ގޮސް ކެނޑްލް ލައިޓް ޑިނަރ ވެސް ފެނިގެންދެއެވެ. އެހެންކަމުން މި މިލަވަ އަކީ ދެ ލޯބިވެރިން ބަލާލުމަށް ވަރަށް ހިތްގައިމު ލަވައަކަށް ވެގެންދެއެވެ.\nސަލްމާން ވަނީ މީގެ ކުރިންވެސް އޭނާގެ ޔޫޓިއުބް ޗެނަލްގައި "ޕިޔާރު ކަރޯނާ" މި ލަވަ ރިލީޒް ކޮށްފައެވެ. ސަލްމާން އާއި ޖެކޮލިން އެކުގައި މީގެ ކުރިން ވަނީ "ކިކް" އާއި "ރޭސް3" އިން ފެނިގެން ގޮސްފައެވެ. މިދެތަރިންގެ ކެމިސްޓްރީ ވަރަށް ގުޅޭ ކަމަށް ގިނަ ބަޔަކު ގަބޫލުކުރެއެވެ.\n"ތެރެ ބިނާ" މި ލަވައަކީ އަނެއްކާވެސް މިދެތަރިންގެ ފޭނުންނަށް ދެތަރިން އެކުގައި ބަލައިލުމަށް ލިބިގެންދިޔަ ފުުރުސަތެކެވެ. ސަލްމާންގެ ފާރމް ހައުސްގައި މި ލަވަ ޝޫޓްކޮށްފައިވުމުން، ލަވައިގައި ފެންނަ ގުދުތަރީ ރީތި މަންޒަރުތަކުން ލަވައަށް އިތުރު ފުރިހަމަކަމެއް ވަނީ ގެނެސްދީފައެވެ.\nސަލްމާން ކުރިން ދިން އިންޓަވިއުއެއްގައި ބުނެފައިވަނީ މި ލަވަ އޭނާގެ ވިސްނުމުގައި އިންނަތާ ދުވަސްކޮޅެއް ވެފައިވާ ކަމަށާއި ނަމަވެސް އެއްވެސް ފިލްމަކަށް ލަވަ ފިޓްނުވާ ކަމަށެވެ. މި ލޮކްޑައުން އަކީ ލަވަ ރިލީޒް ކުރުމަށް އެންމެ ރަނގަޅު ވަގުތު ކަމަށް ދެކޭ ކަމަށް ވަނީ ބުނެފައެވެ.\nޕަމްވެލްގައި ހުންނަ މި ފާމް ހައުސްގައި ލަވަ ޝޫޓްކޮށްފައިވަނީ އެންމެ ތިން މީހުން ބޭނުންކޮށްގެންނެވެ. ލަވަ ޝޫޓް ކުރުމަށްފަހު ސަލްމާން ބުނެފައިވަނީ މިއީ މިހާތަނަށް އޭނާގެ އެންމެ ޚަރަދު ކުޑަ ޕްރޮޑަކްޝަން ކަމަށެވެ. އެގޮތުން މި ލަވަ ޝޫޓް ކުރުމަށް މޭކަޕް އާޓިސްޓުންނާއި ހެއަރ ސްޓައިލިސްޓުންވެސް ބޭނުން ކޮށްފައި ނުވާކަން ވަނީ ފާހަގަކޮށްފައެވެ.\nމި ލަވަ ޝޫޓް ކުރުމުގެ ތެރޭގައި ވަރަށް ގިނަ ކަންތައްތަކެއް ދަސްވިކަން ފާހަގަކޮށް ސަލްމާން ބުނީ ލަވަ އެއްކޮށް ޝޫޓްކޮށް ނިންމާފައިވަނީ ހަތަރު ދުވަހުން ކަމަށެވެ.


Baathil kuri Naibu Raees Jihaad ge massala PG in isthiunaaf koffi | ThePress\nބާތިލް ކުރި އަބްދުﷲ ޖިހާދުގެ މައްސަަލަ ޕީޖީން ސްޕްރީމް ކޯޓުގައި އިސްތިއުނާފް ކޮށްފި\n14 January 2021, 21:19\nކުރީގެ ނައިބު ރައީސް އަބްދުﷲ ޖިހާދު ބޭސްފަރުވާއަށް ދުބާއީއަށް ފުރާވަޑައިގަތުމުގެ ހުއްދަ ނުދޭން ކްރިމިނަލް ކޯޓުން ނިންމި ނިންމުން ހައިކޯޓުން ބާތިލްކުރުމުން އެ މައްސަލަ ސުޕްރީމް ކޯޓުގައި އިސްތިއުނާފް ކޮށްފިއެވެ.\nޕްރޮސިކިއުޓާ ޖެނެރަލް (ޕީޖީ) އޮފީހުން ކުރި ޓުވީޓެއްގައި ބުނީ ޖިހާދުގެ މައްސަލަ އިސްތިއުނާފް ކުރީ ހައިކޯޓުގެ ނިންމުމާ މެދު ހިތްހަމަ ނުޖެހޭތީ ކަމަށެވެ.\nޖިހާދު ފުރުން މަނާކުރި މައްސަލަ އޭނާގެ ފަރާތުން ހައިކޯޓުގައި އިސްތިއުނާފު ކުރުމުން، އެ މައްސަލައިގެ ހުކުމް އިއްވައި އިއްޔެ ހައި ކޯޓުން ވަނީ ކްރިމިނަލް ކޯޓުގެ އަމުރު ބާތިލް ކޮށްފައެވެ. ހައި ކޯޓުން ބުނެފައި ވަނީ އެ އަމުރު ނެރެފައި ވަނީ ޝަރުއީ އަދި ގާނޫނީ އުސޫލުތަކާ ހިލާފަށް ކަމަށެވެ. އަދި ޖިހާދު ފުރައިގެން ވަޑައިގަންނަވަން އުޅޭ ކަމަށް ލިބިފައިވާ ހެއްކަކީ އޭނާ ފުރައިގެން ދިއުމުގެ ހުއްދައަކަށް އެދި ކްރިމިނަލް ކޯޓަށް ހުށަހެޅި ފޯމާ އެކު ހުށަހަޅާފައިވާ ޓިކެޓު ކަމަށް ދައުލަތުން ވަނީ ހައި ކޯޓުގައި ބުނެފައެވެ. ނަމަވެސް ކުށެއްގެ ތުހުމަތުވާ މީހަކު ޝަރީއަތް ކުރުމާއި ބެހޭ ޖިނާއީ އިޖުރާއަތާއި އެއްގޮތަށް ރާއްޖެއިން ބޭރަށް ފުރަން އެދި ހުށަހަޅާ ޓިކެޓަކީ އޭނާއާ ދެކޮޅަށް ބޭނުން ކުރެވޭނެ ހެއްކެއް ކަމުގައި ނުބެލެވޭނެ ކަމަށް ހައި ކޯޓުން ބުނެއެވެ.\nޕީޖީ އިން ޖިހާދުގެ މައްޗަށް ދައުވާ ކޮށްފައި ވަނީ ކ. ފުށިދިއްގަރުފަޅު، ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްގީ ކުރުމުގެ މަޝްރޫއާ ގުޅިގެން އޭރުގެ ފިނޭންސް މިނިސްޓަރު ކަމުގެ މަގާމުގައި ހުންނަވައި، ދައުލަތަށް ފައިދާއެއް ލިބެން އޮތް ކަމެއްގައި އެ ނޫން ގޮތަކަށް އަމަލު ކުރެއްވި ކަމަށް ބުނެއެވެ. މި މައްސަލައަކީ ކޮރަޕްޝަން އެންޑް އެސެޓް ރިކަވަރީއާ ބެހޭ ރިޔާސީ ކޮމިޝަނުން ތަހުގީގު ކުރުމަށް ފަހު ދައުވާ ކުރުމަށް ޕީޖީ އޮފީހަށް ފޮނުވި މައްސަލައެކެވެ.\nއެ މައްސަލާގައި ދައުވާކޮށް ޖިހާދުގެ ޕާސްޕޯޓް ހިފަހައްޓާފައި ވަނިކޮށް ބޭސްފަރުވާއަށް ވަޑައިގަތުމުގެ ހުއްދަ ދިނުމަށް ޖިހާދު އެދިވަޑައިގަތުމުން ކްރިމިނަލް ކޯޓުން ނިންމީ އެ ހުއްދަ ނުދިނުމަށެވެ. ކްރިމިނަލް ކޯޓުން އެ ހުއްދަ ނުދިނުމަށް ނިންމާފައި ވަނީ ޖިހާދުގެ މައްޗަށް އުފުލާފައިވާ ދައުވާއަށް ބަލާއިރު އޭނާ ފިއްލަވާފާނެ ކަމުގެ އިހުތިމާލު އޮތުމުން ކަމަށް ބުނެއެވެ. އޭނާގެ ޕާސްޕޯޓް ހިފަހައްޓާފައި ވަނީ މިމަހު 20 ވަނަ ދުވަހާ ހަމައަށެވެ. ނަމަވެސް މިހާރު ހައި ކޯޓުން ވަނީ ކްރިމިނަލް ކޯޓުގެ އަމުރު ބާތިލު ކޮށްފައެވެ.\nހަބަރު ހައި ކޯޓް ކްރިމިނަލް ކޯޓް ސްޕްރީމް ކޯޓް ޕީޖީ


vnews - Palestine varugadha muzaaharaa akaa dhimaa ah\nފަލަސްތީނު ވަރުގަދަ މުޒާހަރާއަކާ ދިމާއަށް\nޣައްޒާ ސިޓީގައި ފަލަސްތީނު ރައްޔިތުން އެމެރިކާގެ ރައީސް ޓްރަމްޕާ ދެކޮޅަށް އިއްޔެ މުޒާހަރާ ކުރަނީ - ފޮޓޯ: އޭ.އެފް.ޕީ\nގުދުސްއަކީ އިސްރާއީލުގެ ވެރިރަށް ކަމުގައި އެމެރިކާގެ ރައީސް ޑޮނަލްޑް ޓްރަމްޕް ބަލައިގަތުމުން އެކަމާ ދެކޮޅުހަދައި ފަލަސްތީނުގެ ރަށްތަކުގައި ވަރުގަދަ މުޒާހަރާތަކެއް ފަށައިފިއެވެ.\nއަދި ޓްރަމްޕްގެ ނިންމެވުމާ ދެކޮޅަށް އިންތިފާޟާގެ ހަރަކާތްތައް ފެށުމަށްވެސް ދަނީ ގޮވާލެވެމުންނެވެ.\nވަރުގަދަ މުޒާހަރާއަކަށް ގޮވާލުމާ ގުޅިގެން ފަލަސްތީނުގެ ބާރުގެ ދަށުގައި އޮންނަ އިރުމަތީ ގުދުސްއާއި، މުސްކުޅި ގުދުސް އަދި ހުޅަނގު އައްސޭރީގައި ހުންނަ ފަލަސްތީނުގެ ހުރިހާ ވިޔަފާރިތަކާއި ފިހާރަތައްވެސް މިއަދުވަނީ ބަންދު ކޮށްފައެވެ. އަދި ސްކޫލްތައްވެސް ވަނީ ބަންދު ކޮށްފައެވެ.\nމިކަމާހެދި އިސްރާއީލުގެ އަސްކަރިއްޔާއިން މިހާރުވަނީ ހިފާފައިވާ ހުޅަނގު އައްސޭރިއަށް އިތުރު އެތައްސަތޭކަ ސިފައިން ނެރެ، ސަލާމަތީ ފިޔަވަޅުވެސް ވަރުގަދަ ކޮށްފައެވެ.\nޓްރަމްޕްގެ ނިންމެވުމުގެ ނަތީޖާއެއްގެ ގޮތުން މެދުއިރުމަތީގައި ފެށިގެންދާނީ ކިހާވަރެއްގެ ލޭއޮހޮރުވުންތަކެއް ކަމެއް އަދި އަންދާޒާ ކޮށްލަންވެސް ނޭނގިފައިވާއިރު، މަސްރަހް އޮތީ ވަރަށް ހޫނުކޮށެވެ.\nހުޅަނގު އައްސޭރީގެ ރާމަﷲ ގައި ވަރަށް ވަރުގަދަ މުޒާހަރާއެއް ކުރުމަށް ތައްޔާރުވަމުން ދާއިރު، ހަމާސްގެ ކޮންޓްރޯލްގެ ދަށުގައި އޮންނަ ޣައްޒާގައި އެތައްހާސް ބަޔަކުވަނީ އެމެރިކާއާ ދެކޮޅަށް ވަރުގަދަ ހިނގާލުމެއް ބާއްވާފައެވެ.\nޣައްޒާގައި ބޭއްވި ހިނގާލުމުގައި އެމެރިކާއާއި އިސްރާއީލުގެ ދިދަ އަންދާފައި ވާއިރު "އެމެރިކާއަށް މަރު" އަދި "އިސްރާއީލަށް މަރު" ހިނގާލުމުގެ ބައިވެރިން ގޮވާފައި ވެއެވެ.\nޣައްޒާގެ މަގުތަކަށް ނުކުތް މީހުންނާ މުޚާތަބު ކުރައްވާ ވާހަކަފުޅު ދައްކަވަމުން ހަމާސްގެ ވެރިޔާ އިސްމާއިލް ހަނިއްޔާވަނީ އިސްރާއީލާ ދެކޮޅަށް އިންތިފާޟާ ނުވަތަ އުތުރިއަރައިގަތުމަށް ފަލަސްތީނުގެ ރައްޔިތުންނަށް ގޮވާލައްވާފައެވެ.\nހަމާސްގެ ވެރިޔާ އިސްމާއިލް ހަނިއްޔާ ފަލަސްތީނު ރައްޔިތުންނާ މުޚާތަބު ކުރައްވާ ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nގުދުސްއަކީ އިސްރާއީލުގެ ވެރިރަށް ކަމަށް ބަލައިގަނެ ތެލްއަވީވްގައި ހުރި އެމެރިކާ އެމްބަސީ ގުދުސްއަށް ބަދަލު ކުރެއްވުމަށް އެމެރިކާގެ ރައީސް ޑޮނަލްޑް ޓްރަމްޕް އަމުރު ކުރެއްވުމާއެކު އެކަމާ ދެކޮޅަށް މުޅި ދުނިޔޭގައި ވަރުގަދަ ދެކޮޅުވެރިކަމެއް ވަނީ ފެށިފައެވެ.\nތުރުކީގެ ރައީސް ރަޖަބް ތައްޔިބް އުރުދުޣާން ވިދާޅުވީ، ޓްރަމްޕްގެ ނިންމެވުމުގެ ސަބަބުން ސަރަހައްދު އަލިފާންގަނޑެއްގެ ތެރެއަށް އެއްލާލެވިއްޖެ ކަމަށެވެ. "އޭއި ޓްރަމްޕް! ކަލޭ ބޭނުންވެގެން ތިއުޅެނީ ކޮންކަމެއްކުރަން؟" ތުރުކީގެ ރައީސް ސުވާލު ކުރައްވާފައި ވެއެވެ.\nފަލަސްތީނުގެ ރައީސް މަހްމޫދު އައްބާސް ވިދާޅުވީ، ޓްރަމްޕްގެ އެއްވެސް ގޮތެއްފޮތެއްނެތް އަދި ގަބޫލުނުކުރެވޭނެ ފިޔަވަޅުގެ ސަބަބުން ސުލްހައަށް ކުރެވެމުންދިޔަ ހުރިހާ މަސައްކަތްތަކަށް ހުރަސްއެޅިގެން ގޮސްފައިވާ ކަމަށެވެ.\n"ޓްރަމްޕް ކުރެއްވި އިޢްލާނަކީ، ސުލްހައިގެ މަސައްކަތުގައި އެމެރިކާއިން އެތައް އަހަރެއް ވަންދެން އަދާކުރަމުންދިޔަ ދައުރުން ވަކިވިކަމަށް ކުރެއްވި އިޢްލާނެއް" ފަލަސްތީނުގެ ރައީސް މަހްމޫދު އައްބާސް ވިދާޅުވިއެވެ.\nޣައްޒާގައި ކުރި މުޒާހަރާގެ ތެރޭގައި ފަލަސްތީނު ރައްޔިތުން އެމެރިކާއާއި އިސްރާއީލުގެ ދިދަ އަންދަނީ - ފޮޓޯ: އޭ.އެފް.ޕީ\nސައުދީ އަރަބިއްޔާއިން ބުނެފައިވަނީ، ޓްރަމްޕްގެ ނިންމެވުމަކީ ވަރަށް ބޭއިންސާފު އަދި ޒިންމާދާރުކަންކުޑަ ނިންމެވުމެއް ކަމަށެވެ.\nގުދުސްއަކީ އިސްރާއީލުގެ ވެރިރަށް ކަމަށް އެމެރިކާއިން ބަލައިގަތުމުން އދގެ ސަލާމަތީ މަޖިލީހުގެ ކުއްލި ބައްދަލުވުމެއް ބޭއްވުމަށް ދުނިޔޭގެ ބޮޑު 8 ގައުމަކުން މިހާރުވަނީ އެދިފައެވެ. ސަލާމަތީ މަޖިލީހުގެ ކުއްލި ބައްދަލުވުމެއް ބޭއްވުމަށް އެދުނު ގައުމުތަކުގެ ތެރޭގައި އިނގިރޭސިވިލާތް، ފަރަންސޭސިވިލާތް އަދި އިޓަލީ ހިމެނެއެވެ.\nޚަބަރު ލިބޭގޮތުގައި ގުދުސް މައްސަލާގައި ބާއްވާ ސަލާމަތީ މަޖިލީހުގެ ބައްދަލުވުން މިހާރުވަނީ މާދަމާއަށް ތާވަލް ކޮށްފައެވެ.\nގުދުސް މައްސަލާގައި އޮގައިޒޭޝަން އޮފް ދި އިސްލާމިކް ކޯޕަރޭޝަންގެ ބައްދަލުވުމެއް މިމަހުގެ 13 އަށް ތާވަލް ކޮށްފައިވާއިރު، އަރަބި ލީގުގެ ކުއްލި ބައްދަލުވުމެއް ހޮނިހިރު ދުވަހަށް ވަނީ ތާވަލް ކޮށްފައެވެ.


Thoddu Bright mubaaraaiy mulhi Raajje ah hulhuvaalaigen Eid gai baavanee | Mihaaru\nމިދިޔަ އަހަރުގެ މުބާރާތުގެ މެޗެއްގެ ކުރިން ޓޫކިލޯ (ވ) އާ ޝަރަފްވެރި މެހެމާން އައްސަދު ސަލާމްކުރަނީ.\n15 އެޕްރީލް 2019 - 13:06\nއެ ކްލަބުގެ އޮފިޝަލަކު ބުނީ މީގެ 26 އަހަރު ކުރިން ފެށި މުބާރާތް މިދިޔަ އަހަރު މުޅި ރާއްޖެ އަށް ހުޅުވާލުމުން ބައިވެރިވީ އެންމެ ޓީމެއް ކަމަށާއި އެކަމަކު މި އަހަރުގެ މުބާރާތަށް ޝައުގުވެރިކަން ފާޅުކޮށް މިހާރު ވެސް ދެ ތިން ޓީމަކުން ވާހަކަދައްކާފައިވާ ކަމަށެވެ. ބައިވެރިވުމުގެ އެންމެ ފަހު ދުވަހަކީ އަންނަ މޭ މަހުގެ 15 ވަނަ ދުވަހެވެ. ބައިވެރިވުމުގެ ފޯމް އެ ކްލަބުގެ ވެބްސައިޓް http://www.thoddoobrightclub.com އިން ލިބޭނެ އެވެ.\nމުބާރާތުގެ ޗެމްޕިއަން ޓީމަށް 45،000ރ. އަދި ރަނަރަޕް ޓީމަށް 15،000ރ. ވަނީ ހުށަހަޅައިފަ އެވެ. ރަށުން ބޭރު ޓީމުތަކުން އެކޮމަޑޭޝަން އަމިއްލަ އަށް ހަމަޖައްސަން ޖެހޭއިރު، އެހެނިހެން އެހީތެރިކަން ބްރައިޓް ކްލަބުން ފޯރުކޮށްދޭނެ އެވެ.\nބްރައިޓް ޗެލެންޖް ކަޕުގެ މެޗެއްގެ ތެރެއިން.\nމުބާރާތުގައި ވާދަކުރާ ޓީމުތަކުގައި ރަށުން ބޭރު ކުޅުންތެރިންނާއި ފުރަތަމަ ޑިވިޝަން ކުޅުންތެރިން ޖެހުމުގައި ވަކި ލިމިޓެއް މި ފަހަރު ނޯންނާނެ އެވެ. މިދިޔަ އަހަރު ވެސް މުބާރާތުގައި ފުރަތަމަ ޑިވިޝަނުގެ މަޝްހޫރު ބައެއް ކުޅުންތެރިން ކުޅެފައިވެ އެވެ. މިދިޔަ އަހަރު ތަށި ހޯދީ އަސްހަދު އަލީ (އަޑުބަރޭ) ކުޅުނު ޔަންގް ސްޓާ ޓީމުންނެވެ.\nމި މުބާރާތާއި ތޮއްޑޫ ސޯސަން ކްލަބުން ބާއްވަމުން އައި މުބާރާތަކީ އެ ރަށުން ނަން މަޝްހޫރު ކުޅުންތެރިން އުފެދުމުގައި ހިއްސާ އޮތް މުބާރާތްތަކެވެ. ތޮއްޑޫ މުހައްމަދު ނިޒާމާއި މުޚުތާރު ނަސީރު (ޓޫކިލޯ) ފަދަ ކުޅުންތެރިން ނިސްބަތްވާ ސޯސަން ކްލަބުން މިހާރު މުބާރާތެއް ނުބާއްވަ އެވެ. އެހެންވެ ބްރައިޓް ޗެލެންޖް ކަޕަކީ އެ ރަށުގައި ބާއްވާ މަތީ ފެންވަރުގެ ހަމައެކަނި މުބާރާތެވެ. މި ދެ ޓީމަކީ ރާއްޖޭގެ އެއް ރަށަކަށް ނިސްބަތްވާ އެންމެ ވާދަވެރި ދެ ކްލަބެވެ. އެގޮތުން ދެ ކްލަބް ޒޯން މުބާރާތްތަކުގައި ވަކިން ވާދަކޮށް ފައިނަލް ބުރަށް ވެސް ހޮވިފައިވެ އެވެ. ބްރައިޓުން ނުކުތް އެންމެ މަޝްހޫރު އެއް ކުޅުންތެރިޔަކީ ވެލެންސިއާ އަށް ކުރިން ކުޅުނު އިބްރާހިމް ރަޝީދު (ބޮޑު ތޮއްޑޫ) އެވެ.\nއިތުރު ލިޔުންތައް އއ. ތޮއްޑޫ


Myanmar Ge Aung San Suu Kyi4Aharah Jalah Laan Hukum Koffi - Vaguthu\nމިޔަންމާގެ އަންސަން ސޫކީ ހަތަރު އަހަރަށް ޖަލަށް ލާން ހުކުމްކޮށްފި\nމިޔަންމާގެ މަދަނީ ސަރުކާރުގެ އިސްވެރިޔަކަށް ހުއްޓާ މަގާމުން ދުރުކޮށް، ހައްޔަރުކޮށްފައިވާ އަންސަން ސޫކީ ހަތަރު އަހަރު ދުވަހަށް ޖަލަށް ލާން މިއަދު މިޔަންމާގެ ކޯޓަކުން ހުކުމްކޮށްފިއެވެ.\nސޫކީ މިޔަންމާގެ ވެރިކަމުގެ ބާރުތައް ހިއްސާ ކުރެވޭފަދަ މަގާމަކަށް އައީވެސް ސިޔާސީ ބަންދުތަކުގައި އެތައް ދުވަހެއް ހޭދަކުރުމަށް ފަހުއެވެ. ޑިމޮކްރަސީ ހޯދަން އެތައް ގުރުބާނީއެއްވި އަދި ރައްޔިތުންގެ ހައްގުތައް ހިމާޔަތް ކޮށްދިނުމުގައި ނަމޫނާއެއްގެ ގޮތުގައި ބެލެވުނު ސޫކީއަށް ވެރިކަމުގެ ބާރުތައް ލިބުމުން ހާއްސަކޮށް މުސްލިމުންގެ ހައްގުގައި އެއްވެސް މަސައްކަތެއް ނުކުރުމުން އިންސާނީ ހައްގުތަކަށް ގޮވާލާ މީހުންގެ ކުރިމަތީގައި އޭނާގެ އަގުވަނީ ވެއްޓިފައެވެ.\nސޫކީގެ މައްޗަށް މިއަދު ސާބިތުވި ކޮވިޑް-19 އިން ރައްކާތެރިވުމަށް ފިޔަވަޅުތައް އަޅާފައި ވަނިކޮށް އެފިޔަވަޅުތަކާއި ހިލާފުވުމުގެ ކުށެވެ. މިއީ މިއަހަރުގެ ފެބްރުއަރީ މަހުގެ 01 ވަނަ ދުވަހު ސިފައިން ގެނައި ބަޣާވާތައް ފަހު ސޫކީގެ މައްޗަށް ސާބިތުވި ފުރަތަމަ ކުށެވެ.\nސޫކީގެ މައްޗަށް އަދިވެސް ގިނަ ދައުވާތަކެއް އުފުލާފައިވެއެވެ. އޭގެތެރޭގައި ކޮވިޑް ޕްރޮޓޮކޯލްތަކާއި ހިލާފުވުމުގެ ދައުވާތަކުގެ އިތުރުން މިޔަންމާގެ ސިއްރުތަކާއި ބެހޭ ގާނޫނާއި ހިލާފުވުމުގެ ދައުވާ ވެސް ހިމެނެއެވެ. އޭނާގެ މައްޗަށް މިހާރު އުފުލާފައިވާ ދައުވާތައް ސާބުތުވެއްޖެނަމަ 100 އަހަރަށްވުރެ ދިގު މުއްދަތެއްގެ ޖަލު ހުކުމެއް އަންނާނެއެވެ.\nއުމުރުން 76 އަހަރުގެ ސޫކީ ގެންދަނީ އޭނާގެ މައްޗަށް ކުރަމުންދާ ހުރިހާ ތުހުމަތުތަކެއް ވެސް ދޮގު ކުރަމުން ކަމަށް ގާނޫނީ ވަކީލުން މީޑިއާ އަށް މައުލޫމާތު ދެމުން ބުނެފައި ވެއެވެ. ބަޣާވާތައް ފަހު ސޫކީ އަށް އަދި ނޫސްވެރިންނާއި ބައްދަލު ކުރެވިފައެއް ނުވެއެވެ.\nމިޔަންމާ އަށް ގެނައި ބަޣާވާތާއި ދެކޮޅު ހެދުމުގެ ގޮތުން އެގައުމުގައި އަދިވެސް މުޒާހަރާތައް ކުރިއަށް އެބަގެންދެއެވެ. ސިފައިން ގެންދަނީ މުޒާހަރާތަކުގެ ބައިވެރިންނާއި ދެކޮޅަށް ބަޑި ވެސް ޖަހަމުންނެވެ.\nމިޔަންމާގެ މައްސަލަތަކަށް ހައްލެއް ގެނައުމަށް ބައިނަލްއަޤުވާމީ ފަރާތްތަކުން ކުރަމުން އަންނަ މަސައްކަތުގައި މިހާތަނަށް އެއްވެސް ކާމިޔާބެއް ލިބިފައެއް ނުވެއެވެ.\nމިޔަންމާގެ ލީޑަރު ސޫކީ އަށް އަނެއްކާ ވެސް ހަތަރު އަހަރުގެ ޖަލު ހުކުމެއް\nއަންސަން ސޫކީ ޖަލުގައި ހުންނަން ޖެހޭ މުއްދަތު ދެ އަހަރަށް\nހެހެހެހެހެހެހެ.ވަރަށް އުފާވެރި ހަބަރެއް.\nޑިސެމްބަރު 6, 2021 12:53\nތިޔަ އަންސަންސޫކިީ އަކީ މުސްލިމުންގެ ލޭބޯ އެއްޗެއް އަބަދުގެ އަބަދަށް ތިޔަކަލޭގެ ޖަލުގައި ބާއްވާ\nޑިސެމްބަރު 6, 2021 13:27\nހިންގި ލާއިންސާނީ ޢަމަލުތަކާއި ބަލާފައި ކުޑަ އަދަބެއް\nޑިސެމްބަރު 6, 2021 14:30\nއުފާވެރި ހުކުމެއް. އެހެން ހުކުމްތައްވެސް ޖަހާލާ އަދި\nޑިސެމްބަރު 6, 2021 14:45\nރަނގަޅު...މީމޮޅުވާހަކަދައްކައިގެން ދުނިޔެއަށް ހަގީގަތް އޮޅުވާލާ މީހެއް. ދިވެހިންގެތެރޭ މިވައްތަރަކީ އަންނި އާ އެމްޑީޕީ. އުމުރަށް ގޮޅިޔަށް ލާންވީ.\nޑިސެމްބަރު 6, 2021 15:05\nމިއީ ރޮހިންގާ މުސްލިމުންނަށް އަނިޔާކުރިއިރު ވެރިއަކަށް ހުރި ދައިތަ\nޑިސެމްބަރު 6, 2021 15:21


Sheikh Fahd Al Kandareege vaahaka: Teacherehge heyo naseyhathun hayaathah ai heyo badhalu ޝެއިޚް ފަހުދު އަލް ކަންދަރީގެ ވާހަކަ: ޓީޗަރެއްގެ ހެޔޮ ނަސޭޙަތުން ޙަޔާތަށް އައި ހެޔޮ ބަދަލު – Ilm Sheikh Fahd Al Kandareege vaahaka: Teacherehge heyo naseyhathun hayaathah ai heyo badhalu\nޝެއިޚް ފަހުދު އަލް ކަންދަރީގެ ވާހަކަ: ޓީޗަރެއްގެ ހެޔޮ ނަސޭޙަތުން ޙަޔާތަށް އައި ހެޔޮ ބަދަލު\nޝެއިޚް ފަހުދު އަލް ކަންދަރީ ނިސްބަތްވަނީ ކުވައިތުގެ އާދައިގެ އާއިލާއަކަށެވެ. އެ އާއިލާއަކީ ދީންވެރި އާއިލާއެއްވެސް ނޫނެވެ. ސުކޫލުގެ ޤުރުއާން ގަޑީގައި އެއްދުވަހަކު ފަހުދު ޤުރުއާން ކިޔެވިއެވެ. ތަޖުވީދަކުންނޫނެވެ. އެކަމަކު ރީތި އަޑަކުންނެވެ. ކިޔަވާ ނިމުނުތާ، ފަހުދުގެ ޓީޗަރު، ސުލައިމާން، ދެންނެވިއެވެ. “ފަހުދަށް ތިހާ ރީތި އަޑެއް ލިބިފައިވާއިރު، ޤުރުއާން ހިތުދަސްކުރުމާއިގެން އަދިވެސް ފަހުދު އުޅޭކަށް ނުވޭހެއްޔެވެ؟”\nފަހުދު: ޤުރުއާން ހިތުދަސްކުރުމަކީ ވަރަށް އުނދަގޫ ކަމެކެވެ. އަހަރެންގެ ބައްޕަ ބޭނުންވަނީ އަހަރެން މޮޅު ފުޓުބޯޅަ ކުޅުންތެރިޔަކަށްވުމަށެވެ. ސުކޫލުގެ މަސައްކަތްތައް ކުރަމުން، ކުޅެން ދަމުން ޤުރުއާން ހިތުދަސްކުރާނީ ކިހިނެއް ހެއްޔެވެ؟\nޓީޗަރު ސުލައިމާން: ފަހުދަށް ޤުރުއާން ހިތުދަސްކުރެވޭނެއެވެ. އަދި ކިއެއް ހެއްޔެވެ؟ (ކުވައިތުގެ) އެންމެ މަޝްހޫރު ތިން ޤާރީންގެ ތެރޭގައި ފަހުދު ހިމެނިގެންދާނެއެވެ. إن شاء الله މި ޓާމްގައި އޮންނަ ސުކޫލު ޤުރުއާން މުބާރާތުގައި ފަހުދު ބައިވެރިވާންވާނެއެވެ.\nފަހުދު: މައްސަލައެއްނެތެވެ. ތި ޤުރުއާން މުބާރާތުގައި ބައިވެރިވެވިދާނެއެވެ.\nޤުރުއާން މުބާރާތަށް ފަރިތަކުރުމުގެ ގޮތުން ފަހުދު އެންމެ ފުރަތަމަ ހިތުދަސްކުރީ ޝޫރާ ސޫރަތެވެ. ފަހުދު ޤުރުއާން މުބާރާތަށް ފަރިތަކުރަމުންދާކަމެއް އޭރަކު ފަހުދުގެ މައިންބަފައިންނަކަށް ނޭނގެއެވެ. ފަހުދުގެ ބައްޕައާއިއެކު ސުކޫލަށް އައުމަށް އެއްދުވަހަކު ޓީޗަރު ސުލައިމާން ފަހުދަށް އެންގިއެވެ. ބައްޕަޔާއިއެކު ފަހުދު ސުކޫލަށް އައުމުން ސުކޫލުގެ ޤުރުއާން މުބާރާތަށް ފަރިތަކުރުމުގެ ގޮތުން ފަހުދު ޝޫރާ ސޫރަތް ހިތުދަސްކޮށްފައިވާކަމުގެ ޚަބަރު ސުލައިމާން ފަހުދުގެ ބައްޕަޔަށް ދިނެވެ. ލިބުނު ހައިރާންކަމާއިއެކު ފަހުދުގެ ބައްޕަ، ފަހުދު ލައްވާ ޝޫރާ ސޫރަތް ކިޔުއްވިއެވެ. ދެން ޓީޗަރު ސުލައިމާން ފަހުދުގެ ބައްޕަ ގާތު އެދުނީ ފަހުދަށް ޤުރުއާން ހިތުދަސްކޮށްދިނުމުގަޔާއި ތަޖުވީދުގެ ހަމަތަކާއި އެއްގޮތަށް ޤުރުއާން ކިޔެވުމުގައި ފަހުދަށް އެހީތެރިވެދޭނެ ރަނގަޅު ޙާފިޡެއް ހޯދައިދިނުމަށެވެ. މިކަން ފަހުދުގެ ބައްޕަ ކޮށްދިނެވެ. އެއް އަހަރާއި7މަސް ތެރޭގައި ފަހުދު ޤުރުއާން ހިތުދަސްކުރިއެވެ. ކުވައިތުގެ ޤައުމީ މުބާރާތުގައި ހިތުން ކިޔެވުމުގެ ބައިން ރަންވަނަ ތައް ހޯދަން ފެށިއެވެ. އަދި ޢުމުރުން 15 އަހަރުގައި ކުވައިތުގެ އެންމެ ބޮޑު އެއް މިސްކިތުގެ އިމާމެއްގެ ގޮތުގައި ވަޒީފާ އަދަން ކުރަން ފެށިއެވެ.\nފަހުދު ޤުރުއާން ހިތުދަސްކުރުމުގެ ކުރިން ފަހުދުގެ ބައްޕަ ފަސް ވަޤުތު ނަމާދުކުރަމުން ދިޔައީ ގޭގައެވެ. ފަހުދު ޤުރުއާން ހިތުސްކުރުމާއެކު، ފަހުދުގެ ބައްޕަ ފަސް ވަގުތު މިސްކިތުގައި ނަމާދުކުރަން ފެށިއެވެ. ބުރުޤާވެސް ނާޅާހުރި ފަހުދުގެ މަންމަ، ފަހުދު ޤުރުއާން ހިތުދަސްކުރުމާއިއެކު، ޙިޖާބާއިއެކު ނިޤާބުވެސް އެޅިއެވެ. އަދި ފަހުދުގެ އާއިލާގެ އެހެން މެންބަރުންނަކީވެސް ދީނަށް ލޯބިކުރާ ބައެއްކަމުގައި ވެގެން ދިޔައެވެ. މިއީ ކީރިތި ޤުރުއާނުގެ ބަރަކާތެވެ.\nكِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ وَلِيَتَذَكَّرَ أُولُو الْأَلْبَابِ ﴿٢٩﴾ (މިއީ) ކަލޭގެފާނަށް ތިމަންރަސްކަލާނގެ ބާވައިލެއްވި بركات ތެރި ފޮތެކެވެ. (އެއީ) އެއުރެން އެ ފޮތުގެ آية ތަކުގެ މާނަތަކާމެދު ވިސްނައި ފިކުރުކުރުމަށެވެ. އަދި ބުއްދީގެ أهل ވެރިން (އެއިން) نصيحة ލިބިގަތުމަށެވެ. [38:29]\nއިމާމެއްގެ ވަޒީފާގެ އިތުރުން ޝެއިޚް ފަހުދު، Four Frames ގެ ނަމުގައި އަމިއްލަ ވިޔަފާރިއެއްވެސް ހިންގަވައެވެ. ތަފާތު އިޝްތިހާރުތަކާއި، ޑޮކިޔުމެންޓަރީތައް ފޯފްރޭމްސް އިން ހަދައެވެ. ފޯފްރޭމްސް އާއި ޢަރަބި އިސްލާމީ ޗެރިޓީ އޮރގަނައިޒޭޝަންތަކާއި ގުޅިގެން مسافر مع القرآن (َޤުރުއާނާއިއެކު ދަތުރުކުރާ ދަތުރުވެރިޔާ)، اهتديت بالقرآن(َޤުރުއާނުން އަހަރެންނަށް ތެދުމަގު ލިބުނެވެ.) ފަދަ އެތަކެއް ސިލްސިލާ ޕްރޮގްރާމްތަކެއްވަނީ އުފައްދާފައެވެ. مسافر مع القرآن ޕްރޮގްރާމްގައި ޝެއިޚް ފަހުދުގެ ޓީމުން އިސްލާމީ ދުނިޔޭގެ އެކި ޤައުމުތަކަށް ދަތުރުކޮށް އެ ޤައުމުތަކުގެ ޤުރުއާން ހިތުދަސްކޮށްދޭ މަރުކަޒުތަކުގެ ވާހަކަތައް ގެނެސްދީފައިވެއެވެ.\nޝެއިޚް ފަހުދުގެ ވާހަކައިން ލިބޭ ބައެއް ޢިބްރަތްތައް\n• ޤުރުއާނަކީ ބަރަކާތުން ފުރިގެންވާ ފޮތެއް ކަމުގައިވުމުން ޤުރުއާން ކިޔަވަން ތިމާވަގުތު ހޭދަކުރުމަކީ ތިމާގެ އެހެންކަންކަން ފަސޭހައިން ކުރެވެން މަގުފަހިވާނެކަމެކެވެ. ﷲ ތަޢާލާ އެކަމުގެ ސަބަބުން ދުވަހުގެ އެންމެހާ ވަގުތުތަކެއްގަޔާއި ކަމެއްގައި ބަރާކާތް ލައްވަވާނެއެވެ.\n• ޓީޗަރެއްގެ ހެޔޮ ނަސޭޙަތުން ދަރިވަރެއްގެ ޙަޔާތް ބަދަލުވެގެންދިޔަގޮތް ވިސްނަވާށެވެ. ޤައުމެއްގެ ޙަޤީޤީ މޭސްތިރިންނަކީ ޓީޗަރުންކަން މި ވާހަކައިންވެސް އެނގެއެވެ. ޓީޗަރު ސުލައިމާން ގެ ހެޔޮ ނަސޭޙަތުން ބަދަލުވީ ހަމައެކަނި ފަހުދުގެ ޙަޔާތް އެކަންޏެއް ނޫނެވެ. މާތް ﷲ ގެ ހެޔޮ ރަޙްމަތަށްފަހު، ޝެއިޚް ފަހުދުގެ އާއިލާއަށް ހިދާޔަތް ލިބުމުގެ އެންމެ ބޮޑު ސަބަބެއްކަމުގައި ވެފައިވަނީ ވެސް ޓީޗަރު ސުލައިމާނެވެ. އެދުވަހު ސުލައިމާން އިންދި އޮށުން ފެޅި ގަހުގެ މޭވާ މުޅި އިސްލާމީ އުއްމަތަށް ދަނީ ލިބެމުންނެވެ.\nقال رسول الله صلى الله عليه وسلم: (مَنْ دَلَّ عَلَى خَيْرٍ فَلَهُ مِثْلُ أَجْرِ فَاعِلِهِ) (صحيح مسلم, 133 – 1893). މާނައަކީ: ” ހެޔޮ ކަމަކަށް މަގު ދައްކައިފި މީހަކަށް އެކަން ކުރާ މީހާއަށް ލިބޭ ފަދަ އަޖުރާއި ޘަވާބު ހުއްޓެވެ


ޑާޑިގެ ޖަނާޒާ މާދަމާ މެލޭޝިއާގައި | Gaafu Online\nޖެނުއަރީ 25, 2022\n| އަހުމަދު މާހު\nއެލައިޑް އިންޝުއަރެންސްގެ ކުރީގެ ޖެނެރަލް މެނޭޖަރު އަދި ރާއްޖޭގެ ޓެކް އަދި ވެބް ޑިވެލޮޕްމަންޓް ދާއިރާގެ މަޝްހޫރު ބޭފުޅެއްކަމުގައިވާ އަހްމަދު ރިޔަޒީ މުހައްމަދު (ޑާޑި)ގެ ޖަނާޒާ މާދަމާ ހެނދުނު މެލޭޝިއާގައި ބޭއްވުމަށް ހަމަޖައްސައިފި އެވެ.\nޑާޑިގެ ޖަނާޒާ ބާއްވަން ހަމަޖެހިފައި ވަނީ، މެލޭޝިޔާގެ ހޮސްޕިޓަލް ޔުނިވާސިޓީ ކެބަންސާންގެ ނަމާދު ކުރާ ކޮޓަރީގައެވެ. ޑާޑިގެ މޫނު ދައްކަން ފަށަނީ މާދަމާ ހެނދުނު 11:30 ގައެވެ. އަދި ކަށު ނަމާދު ކުރަން ހަމަޖެހިފައި ވަނީ މެންދުރު ނަމާދަށް ފަހުއެވެ.\nމެލޭޝިއާގައި ދިރިއުޅެމުން ގެންދަނިކޮށް ކުއްލިގޮތަކަށް ޑާޑި ނިޔާވީ، މިދިޔަ އާދީއްތަ ދުވަހު ދުވަން ނުކުމެ އުޅެނިކޮށް ކަމަށް މައުލޫމާތު ލިބެއެވެ.\nއުމުރުން 38 އަހަރުގެ ޑާޑި ވަނީ ރާއްޖޭގެ އެންމެ މަޝްހޫރު އަދި ކާމިޔާބު އެއް ކުންފުނިކަމުގައިވާ އެލައިޑް އިންޝުއަރެންސްގައި ޖެނެރަލް މެނޭޖަރެއްގެ ގޮތުގައި މީގެ ކުރިން މަސައްކަތްކޮށްފައެވެ. އަދި އެމެރިކާގެ މަޝްހޫރު މައިންޑްވެލީ ކުންފުނީގައި ސީނިއާ ޕްރޮޑަކްޓް މެނޭޖަރެއްގެ ގޮތުގައިވެސް ޑާޑި ވަނީ މަސައްކަތްކޮށްފައެވެ.\nޑާޑިއަކީ ރާއްޖޭގެ ސްޓާޓް އަޕްތަކަށް އެހީތެރިވާން އުފައްދާފައިވާ ކޮންސަލްޓެންސީ ފާމެއް ކަމަށްވާ ސްޕާކް ހަބްގެ ކޯ ފައުންޑަރެވެ. އޭގެ އިތުރުން އޭނާ އަކީ ވެބްސައިޓްތަކާއި އެޕްލިކޭޝަންތަކަށް ބޭނުންވާ އެނިމޭޝަން ތައްޔާރުކުރަން ދިވެހި ވެބް ޑިވެލޮޕަރުން ގުޅިގެން އުފެއްދި މަޝްހޫރު "ލޮޓީފައިލްސް" ގެ އެންމެ އިސް އެއް ފަރާތްވެސް މެއެވެ.\nއަނދުން ހުސެއިން އަށް ރައީސް ނަޝީދު ކުރެއްވި ތުހުމަތުތަކުގެ ޗެޓްލޮގް ދޭން ކޮމިޓީއިން ފާސްކޮށްފި\nރަޝިޔާއިން ދިން ރޮކެޓް ހަމަލާއެއްގައި ތިން މީހަކު މަރުވެއްޖެ\nއެންމެ މަދުވެގެން 4،000 ރުފިޔާގެ އާމްދަނީއެއް ލިބޭނަމަ، މިހާރު ބީއެމްއެލް ކްރެޑިޓްކާޑަށް އެދެވޭނެ\nއުތުރުގެ ތިން ރަށެއްގައި ފެންބޮޑުވެގެން އެމްއެންޑީއެފުން އެހީތެރިކަން ފޯރުކޮށްދެނީ\nމެއި 18, 2022\nފިންލެންޑާއި ސްވިޑެން އިން ނޭޓޯގައި ބައިވެރިވުމަށް އެޕްލިކޭޝަން ހުށަހަޅައިފި\n50 މޭލަށް ވައިގަދަވާނެ ކަމަށް ލަފާކޮށް، ބޮޑު ބަޔަކަށް ރީނދޫ ސަމާލު!\n© 2022 Gaafu.mv. All rights reserved.


Atholhu therein Omicron variant fenijje\nއަތޮޅު ތެރެއިން އޮމިކްރޮން ވޭރިއެންޓް ފެނިއްޖެ\nސޯޝަލް ސެންޓަރުގައި މީހަކު ޕީސީއާރް ޓެސްޓް ހެދުމަށް ސާމްޕަލް ނަގަނީ. — ފޮޓޯ: ފަޔާޒް މޫސާ / މިހާރު\nމާލެ ސަރަހައްދުގެ އިތުރު އަތޮޅު ތެރޭގެ ރަށްރަށުން ވެސް ކޮވިޑު-19 ގެ އާ ވޭރިއެންޓް، “އޮމިކްރޮން” ފެނިއްޖެ އެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާން ޑރ. ނަޒްލާ ރަފީގު ވިދާޅުވީ މިވަގުތު އޮމިކްރޯންގެ ކޭސްތައް މައިގަނޑު ގޮތެއްގައި މާލެ ސަރަހައްދުން ފެނުނު ނަމަވެސް ކ. މާފުށްޓާއި ދ. ކުޑަހުވަދޫން ވެސް އޮމިކްރޯންގެ ކޭސްތައް ފެނިފައިވާ ކަމަށް ވިދާޅުވި އެވެ. އޮމިކްރޯން އަށް ޕޮޒިޓިވްވީ މާލެ އިން ހަތަރެއް، މާފުށިން ތިނެއް އަދި ކުޑަހުވަދޫން އެކަކެވެ.\nނަޒްލާ ވިދާޅުވީ މި އަދަދުތަކަށް ބަލާއިރު އިތުރު ދިވެހިންނަށް އޮމިކްރޯން ޖެހިފައިވާނެ ކަމަށް ގަބޫލު ކުރެވޭ ކަމަށެވެ. އަދި އޮމިކްރޯންގެ ނުރައްކާ ކުރިއަށް އޮތް ދެ ހަފްތާގެ ތެރޭގައި ބޮޑުވާނެ ކަމަށް ފާހަގަކުރައްވާ ނަޒްލާ ވިދާޅުވީ ހަފްތާއެއްގެ ތެރޭގައި 1000 މީހުން ޕޮޒިޓިވް ވުމަކީ ނުރައްކާ އޮތް މިންވަރު އަންގައިދޭ ކަމެއް ކަމަށެވެ.\nޑރ. ނަޒްލާ މިއަދު ވިދާޅުވީ ޑެލްޓާގައި ކޭސްތައް ބޮޑަށް ފެނުނީ މާލެއިން ނަމަވެސް އޮމިކްރޯންގެ ކޭސްތައް ރާއްޖޭގެ އެކި ސަރަހައްދުތަކުން ފެންނާނެކަމަށް ބެލެވޭ ކަމަށެވެ. ޑރ. ނަޒްލާ ވިދާޅުވީ، އޮމިކްރޮން އުޅޭ ގައުމުތަކުގެ ތަޖުރިބާއިން 1 ދުވަހާއި3ދުވަސްތެރޭ ކޭސްތައް ޑަބަލްވާކަން ފާހަގަވެފައިވާ ކަމަށެވެ.\nރާއްޖެއިން ފުރަތަމަ އޮމިކްރޯންގެ ކޭސް އެއް ފެނުނީ މިދިޔަ ނޮވެމްބަރު މަހު ރާއްޖެ އައި ދެކުނު އެފްރިކާގެ ފަތުރުވެރިއެއްގެ ފަރާތުންނެވެ. އެއީ އާ ވޭރިއެންޓުގެ ކޭސްއެއްކަން ޔަގީންވީ ޖީނޯމިކް ސިކުއެންސިން ހެދުމަށް ރާއްޖެއިން ބޭރަށް ސާމްޕަލްތަކެއް ފޮނުވައި، އޭގެ ނަތީޖާ ލިބުމުންނެވެ.


CMDA in director in thamreen kurumuge programeh fashaifi - vNews.mv\nސީއެމްޑީއޭއިން ޑައިރެކްޓަރުން ތަމްރީނުކުރުމުގެ ޕްރޮގްރާމެއް ފަށައިފި\nޠާހިރާ އަޒްހާރު 09 July 2019, 14:29\nސަރުކާރުގެ ކުންފުނިތައް އަދި އަމިއްލަ ކުންފުނިތައް ހިމެނޭގޮތަށް ކުންފުނިތަކުގެ ޑައިރެކްޓަރުން ތަމްރީނުކުރުމުގެ ޕްރޮގްރާމެއް ކެޕިޓަލް މާކެޓް ޑިވެލޮޕްމެންޓް އޮތޯރިޓީ (ސީއެމްޑީއޭ) އިން ފަށައިފި އެވެ.\nމިތަމްރީން ޕްރޮގްރާމް ފެށުމުގެ ރަސްމިއްޔާތުގައި ވާހަކަަފުޅު ދައްކަވަމުން ޑިރެކްޓަރ ޖެނެރަލް ހެޑް އޮފް ސީއެމްޑީއޭ އާމިނަތު މުހައްމަދު ދީދީ ވިދާޅުވީ މި ޕްރޮގްރާމްގެ އަމާޒަކީ ކުންފުނިތަކުގެ ޑިރެކްޓަރުން ކޯޕަރޭޓް ގަވާނަންސް އުސޫލުތަކަށް އަހުލުވެރިކުރުވުމާއި، އުސޫލުތަކާ އެއްގޮތަށް ކުންފުނީގެ ހިންގުން ބައްޓަންކުރުމުގައި ބޯޑުގެ ޒިންމާއާ މަސްއޫލިއްޔަތުތަކާ ގުޅޭގޮތުން މައުލޫމާތު ދިނުން ކަމަށެވެ. ރާއްޖޭގެ ގިނަ ކުންފުނިތަކެއްގެ ޑައިރެކްޓަރުން މިތަމްރީން ޕްރޮގްރާމުގައި ބައިވެރިވެފައިވާއިރު މި ޕްރޮގްރާމުގައި ޖުމްލަ 34 ފަރާތަކުން ބައިވެރިވެފައިވެ އެވެ.\nކުންފުނިތަކުގެ ހިންގުމާ ހަވާލުވެ ތިބެނީ އެކި ކަންކަމަށް ތަމްރީނުވެފައިވާ ފަރާތްތައްކަން ފާހަގަކުރައްވަމުން އާމިނަތު ވިދާޅުވީ މި ޕްރޮގްރާމު ކުރިއަށް ގެންދިއުމަށް ހަމަޖައްސާފައިވާނީ ޑައިރެކްޓަރެއްގެ ހައިސިއްޔަތުން ކޮންމެހެން އިނގެންޖެހޭ މައުލޫމާތުތައް ޑައިރެކްޓަރުންނަށް ލިބޭ ގޮތަށް ކަމަށެވެ. އެގޮތުން ޑައިރެކްޓަރުން ތަމްރީނުކުރުމަށް މިއަދު ފެށި މި ޕްރޮގްރާމު މުޅިއެކު ހަތް ސެޝަނަކަށް ބަހާލައިގެން ކުރިއަށް ގެންދާނެ ކަމުގައިވެސް ވިދާޅުވި އެވެ. މި ސެޝަންތަކުގައި ކުންފުންޏާ ބެހޭ ގާނޫނާއި، ޓެކްސްގެ ނިޒާމާއި، އެންޓި ކޮރަޕްޝަނާއި، އޮޑިޓިންގެ މައުލޫމާތު ހިއްސާކުރާނެ ކަމަށްވެސް ވިދާޅުވި އެވެ.\nއާމިނަތު އިތުރަށް ވިދާޅުވީ މި ސެޝަންތަކުގެ ތެރެއިން ބޯޑް ޑައިރެކްޓަރެއްގެ ތަޖުރިބާ ހިއްސާކުރުންވެސް ކުރިއަށްދާނެ ކަމަށެވެ. މިޕްރޮގްރާމްގައި ސެޝަންތައް ނަގައިދިނުމަށް ހަަމަޖައްސާފައިވަނީ ރާއްޖޭގައި މިދާއިރައިން ތަޖުރިބާކާރު ފަރާތްތައް ކަމުގައިވެސް އާމިނަތު ވަނީ ވިދާޅުވެފަ އެވެ.\nމި ސެޝަންތައް މިއަދުން ފެށިގެން މިމަހުގެ 11 ވަނަ ދުވަހުގެ ނިޔަލަށް ކުރިއަށް ގެންދިއުމަށް ވަނީ ނިންމާފަ އެވެ.


Hiyaa Mashroou Ah Form HushahaLhaa Hurihaa Faraaithakah Flat Dhey Sarukaarun Ninmaifi\n2 ވަނަ ފިޔަވަހީގައި ރައީސް އަބްދުﷲ ޔާމީންގެ ސަރުކާރުން ތަރައްޤީކުރަން ފަށާފައިވާ “ހިޔާ” މަޝްރޫޢަށް ފޯމު ހުށަހަޅާ ހުރިހާ ފަރާތްތަކަށް ފްލެޓު ދޭން ސަރުކާރުން ނިންމައިފިއެވެ.\n“ހިޔާ އެކޮމްޕްލިޝް” މަޝްރޫޢުގެ މާސްޓާ ޕްލޭން އިއުލާން ކުރުމަށް މިހާރު ބާއްވަމުންދާ ޖަލްސާގައި ހައުސިންގް މިނިސްޓަރު ޑރ. މުޙައްމަދު މުޢިއްޒު ވިދާޅުވީ މިހާރު ހުޅުމާލޭގެ ފޭސް2ގައި އަޅާ ޓަވަރުތަކުގެ އިތުރުން، އިތުރު ޓަވަރުތަކެއް އެޅުމުގެ މަސައްކަތް ފަށަން ތައްޔާރުވެފައިވާކަމަށެވެ.\nމިނިސްޓަރ ވިދާޅުވީ މިމަހުގެ 30 އާއި ހަމައަށް ހިޔާ މަޝްރޫޢު އަށް ފޯމް ހުށަހަޅާ ހުރިހާ ފަރާތްތަކަށް ފްލެޓް ދޭން ރައީސް ޔާމީން ނިންމަވާފައިވާ ކަމަށެވެ.


SunOnline:3Mas therey life jacket hamanukohfi nama ulhandhu ge huhdha baathil kuranee\nއާމިނަތު ބަލްސަމް 20 Oct 2021, 00:17\nމޫސުން ގޯސްދުވަހެއްގައި ލޯންޗެއް ދަތުރު ކުރަނީ -- ސަން ފޮޓޯ/ އަހުމަދު އައިމަން އަލީ\nކަނޑު ދަތުރުކުރާ އުޅަނދުތަކުގައި ކުރިއަށް އޮތް ތިން މަސް ދުވަހުގެ ތެރޭގައި ލައިފް ޖެކެޓު ނުބަހައްޓައިފިނަމަ އެފަދަ އުޅަނދުތަކުގެ ލައިސަންސް ބާތިލްކުރާނެކަން އަންގައި ޓްރާންސްޕޯޓް އޮތޯރިޓީން އިއުލާނެއް ނެރެފިއެވެ.\nޓްރާންސްޕޯޓް އޮތޯރިޓީން މިއަދު ކުރި އިއުލާނެއްގައި ލައިފް ޖެކެޓު ބެހެެއްޓުމުގެ އިތުރުން ކަނޑު ދަތުރުކުރާ އުޅަނދުތަކުގައި ގިނަ ކަންތައްތަކެއް ފުރިހަމަ ކުރުމަށް ތިން މަސް ދުވަހުގެ މުހުލަތެއް ވަނީ ދީފައެވެ.\nއެކަންކަން ފުރިހަމަ ކުރުމުގެ އެންމެ ފަހު ތާރީހަކީ އަންނަ ޖެނުއަރީ މަހުގެ 16 ވަނަ ދުވަހެވެ. މިގޮތަށް އަންގާފައިވަނީ މިދުވަސްކޮޅު ރާއްޖެއަށް މޫސުން ގޯސްވުމުގެ ސަބަބުން ދިމާވެފައިވާ އެކިއެކި ކަނޑު މަތީގެ ހާދިސާތަކާ ގުޅިގެންނެވެ.\nވޭތުވެދިޔަ ހަފްތާގެ ތެރޭގައި ކަނޑުމަތީގައި ހިތްދަތި އެތައް ހާދިސާތަކެއް ވަނީ ހިނގާފައެވެ. އެގޮތުން މިދިޔަ ހޮނިހިރު ދުވަހު މާލެ އިން ފުރައިގެން ވ. ފުލިދުއަށް ދަތުރުކުރި ލޯންޗެއް އޮޅުވެލި ރިސޯޓް ކައިރިން ދިޔަވެ އަޑިއަށްގޮސް އެކަކު މަރުވެ، ހަތަރު އަހަރުގެ ކުޑަކުއްޖަކު ވަނީ ގެއްލިފައެވެ.\nމީގެ އިތުރުންވެސް، މާލެ އިން ފުރައިގެން ބ. އަތޮޅަށް ދަތުރުކުރި ބޯޓަކުން ޒުވާނަކު ކާށިދޫ ކަނޑަށް ވެއްޓިފައިވެއެވެ. އެ މީހާ ގެއްލުނީ ކާށިދުއާ ހަ ނޯޓިކަލް މޭލު ބޭރުން ކަމުގައިވީ ނަމަވެސް އޭނާ ވަނީ ސަލާމަތުން ފަތާފައި ކ. ކާށިދުއަށް އަރާފައެވެ.\nއެކަންކަމާ ގުޅިގެން ލައިފް ޖެކެޓް ހަމަކުރުމުގެ އިތުރުން ލައިފް ބޮއި ބެހެއްޓުން ވެސް ޓްރާންސްޕޯޓް އޮތޯރިޓީން ކުރި އިއުލާނުގައި ވަނީ ލާޒިމްކޮށްފައެވެ.\nމީގެއިތުރުން ކަނޑުގައި ދުއްވާ އުޅަނދުތަކަށް ބޭނުންވާނެ ތިން ސެޓްފިކެޓެއް ހަދަން ވަނީ އަންގާފައެވެ. އެއީ އޮއިލް ޕޮލިއުޝަން އެންޑް ޕްރިވެންޝަން ސެޓްފިކެޓާއި ނުރައްކާތެރި މުދަލާއި ފަސޭހައިން އަލިފާން ހިފާ މުދާ އުފުލުމާ ބެހޭ ސެޓްފިކެޓްގެ އިތުރުން ސުވޭޖް ސެޓްފިކެޓެވެ.\nއުޅަނދުފަހަރު މަރާމާތު ކުރުމަށް އެހެލުމަށްފަހު ދޫކުރާ ލިޔުން ޓްރާންސްޕޯޓް އޮތޯރިޓީން ނެގުމަށް ވެސް އެ އިއުލާނުގައި އަންގާފައިވެއެވެ.\nކެޕްޓަނުންނާއި، ފަޅުވެރިން އަދި މެރިން މެކޭނިކުންގެ އަތުގައި ޓްރާންސްޕޯޓް އޮތޯރިޓީއިން ގަބޫލު ކުރާ ލައިސަންސާއި ސަނަދުތައް އޮތުންވެސް ވަނީ މަޖުބޫރުކޮށްފައެވެ.\nއުޅަނދުތަކުގައި ބޮޔަންޓް އެޕަރޭޓަސް ހުރުމުގެ އިތުރުން ވެސަލް ޓްރެކިން ޑިވައިސްވެސް ހަރުކުރުން ވަނީ ލާޒިމްކޮށްފައެވެ. އުޅަނދުގެ މެނިފެސްޓު އެނގެން އޮތުމާއެކު ކެޕްޓަނާއި ފަޅުވެރިންގެ މެޑިކަލް އަދި ވަޒީފާގެ އެއްބަސްވުން ޓްރާންސްޕޯޓް އޮތޯރިޓީއަށް ހުށަހެޅުން ވެސް ލާޒިމްކޮށްފައިވެއެވެ.\nމިކަންކަން އެންމެ ފުރަތަމަ މަޖުބޫރު ކުރުމަށް މަސަައްކަތް ފެށީ މީގެ ދެ އަހަރެއްހާ ދުވަސް ކުރިން ހދ. ނޮޅިވަރަންފަރުން ފުރައިގެން ދަތުރު ކުރި ލޯންޗެއް ބަންޑުންޖަހާލައި އެއިން ދަތުރުކުރި ފަސް މީހަކު މަރުވި ހާދިސާއާ ގުޅިގެންނެވެ.\nއެ ހާދިސާއަށްފަހު ލައިފް ޖެކެޓް މަޖުބޫރުކުރުމަށް ގޮވާލަން ފެށިނަމަވެސް އޭގެ ދުވަސްކޮޅެއް ފަހުން އެވާހަކަތައް ހުއްޓުނެވެ.\nމިއަދު އަނެއްކާވެސް ލައިފް ޖެކެޓް މަޖުބޫރު ކުރުމުގެ ވާހަކަ ދެކެވެން ފެށީ ދާދިފަހުން ކަނޑުމަތީގައި ހިނގި ނުރައްކާތެރި ހާދިސާތަކާ ގުޅިގެންނެވެ.\nމަހަށް ނިކުމެ އުޅުނު ޑިންގީއެއް ބަންޑުން ޖަހާލައިފި\nޖޫރިމަނާ ބޮޑުވުމުން ބޯޓުގެ ވެރިން އިސްތިއުނާފަށް!


ލ. ފޮނަދޫ ކައުންސިލްގެ ރައީސް\nލ. ފޮނަދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nލ. ފޮނަދޫ ކައުންސިލްގެ މެންބަރު\nL. Fonadhoo - 1\nL. Fonadhoo - 2\nL. Atoll, Male - 3


Thulusdhoo In Zuvaan Anhenaku Gellunu Report Aai Eku Aailaa Ah Bodu Thuhumatheh - Vaguthu\n1 އަހަރު ކުރިން ( ޖެނުއަރީ 19, 2021 )\nކ.ތުލުސްދޫ ފާތިމަތު އުލްފާ ނަމަކަށް ކިޔާ ޒުވާން އަންހެނަކު ގެއްލިގެން އުޅޭކަމަށް ބުނެ އާއިލާ އިން އެޒުވާނާ ހޯދަން މީސް މީޑިއާގައި ޕޯސްޓެއްކޮށް، އަދި މީޑިއާތަކާއި މައުލޫމާތު ހިއްސާކުރުމުން އާއިލީ ބޮޑު ކޯޅުމަކަށް މައްސަލަވެ، "ގެއްލިގެން އުޅޭ" ޒުވާނާ މީސް މީޑިއާގައި އޭނާގެ އާއިލާއަށް ބޮޑު ތުހުމަތެއް ކޮށްފިއެވެ.\nގެއްލުނު ކަމަށް ބުނާ އަންހެން މީހާގެ މަންމަ މީޑިއާ އަށް މައުލޫމާތު ދެމުން ބުނެފައި ވަނީ އޭނާގެ ދަރިފުޅު ވަނީ ބްލެކްމެއިލް ކޮށްގެން ދަރިފުޅުގެ ލޯބިވެރިޔާ ގެންގޮސްފައި ކަމަށް ތުހުމަތު ކުރެވޭ ކަމަށެވެ.\n"އަޅުގަނޑުގެ ދަރިފުޅު ބްލެކްމެއިލް ކޮށްގެން އޭނާ ގެންދަނީ. އެހެންވެ އެ މައްސަލަ ކުރިންވެސް ފުލުހަށް ހުށަހެޅީ. ނަމަވެސް ފުލުހުން އަންގަނީ 18 އަހަރު ފުރިފައި ހުރި ކުއްޖެއްކަމުން އެ މައްސަލަ ނުބެލޭނެ ކަމަށް،" އޭނާގެ މަންމަ "ވަން އޮންލައިން" ނަމަކަށް ކިޔާ ނޫހަކަށް ބުނެފައި ވެއެވެ.\nއަންހެން މީހާގެ ބޭބެ ވަނީ އޭނާގެ ކޮއްކޮ ހޯދަން އާއްމުން އެހީތެރިވުން އެދި ފޭސްބުކްގައި ދިގު ޕޯސްޓެއް ކޮށްފައެވެ. އެޕޯސްޓާއި އަދި މީޑިއާގައި އަންހެން މީހާގެ އާއިލާ އިން ދައްކާފައިވާ ވާހަކަތަކަށް އަންހެން މީހާ ވަނީ ފޭސްބުކްގައި ރައްދު ދީފައެވެ.\n"ގެއްލިގެން އުޅޭ" ކަމަށް ބުނާ އަންހެން މީހާ ފޭސްބުކްގައި ބުނެފައި ވަނީ އޭނާގެ އަގު ވައްޓާލުމަށް ދޮގު މައުލޫމާތު ފަތުރަމުން ދަނީ އާއިލާ އިން ކަމަށެވެ. "އަޅުގަނޑު ބްލެކްމެއިލް ކުރަމުން ދަނީ އޭނާ (ބޭބެ) އާއި އާއިލާ މީހުން. އަޅުގަނޑު މިހުރީ ހެޔޮ ހާލުގައި." އޭނާ ފޭސްބުކްގައި ލިޔެފައި ވެއެވެ.\nމިމައްސަލަ އާއި ގުޅިގެން އަދި ފުލުހުންގެ ބަހެއް ނުލިބެއެވެ.\nބޯވަ ނަގަން އުޅެނިކޮށް ގެއްލުނު ޒުވާނާ ހޯދުމަށް ބޮޑު ސަރަހައްދެއް ބަލައިފި\nފަޅުރަށަކަށް ފުރިފަހުން ގެއްލުނު ދެމީހުން ފެނިއްޖެ\nހުޅުމާލެ އިން ޒުވާން އަންހެން ކުއްޖަކު ގެއްލިިއްޖެ\nޖެނުއަރީ 19, 2021 09:05\nކިހިނެތް އެނގެނީ އޭނާގެ އެފްބީގައި އެލިޔާ ޕޯސްޓްތަކަކީ ލޯބިވެރިޔާ ލިޔާ ޕޯސްޓްތަކެއް ނޫންކަމެއްވެސް.. ނޫނީ ލޯބިވެރިޔާ އޭނާ ބްލެކްމެއިލްކޮށްގެން އޭނާ ލައްވާ ލިޔުއްވަނީ ނޫންކަމެއްވެސް\nޖެނުއަރީ 19, 2021 16:10\nމިކަހަލަ ކަންތަކު ގިނަފަހަރު ތިމާގެ މީހުން ބެހެނީ އޮއްބާލަން މޮޅުވާހަކައެއް ހަދަނީ. ދަރިފުޅު ބުނަނީ ބެހުނިއްޔޭ މަންމަ ކައިރީ އެހީމަ ބުނޭ ހިގާދިޔަކަމެކޭ، މާމަ ބުނަނީ\nދެނެހުރި ކަމެއެއްވެސްނޫނޭ. މައްސަލަ ޖައްސަން ބުނާއިރައް މާމަގެ އަނގު ގެއްލިދާނެ. މީ މިހާރުގެ ހާލު\nމަގުއޮޅިގެން ދިޔަޔަސް އެ ހީވާނީ ޢާއިލާއިން ނެވެ. އެކަން ހަނދާން ކުރާށެވެ.\nޖެނުއަރީ 19, 2021 09:46\nމަ އިން ބަފަ އިންނާ ދެކޮޅަށް އުޅޭމީހުނަށް ހިތި ތަޖުރިބާ އެށް ކުރަންޖެހޭނެ އެ އީ އެކަން އޮންނަގޮތް މުޅިރަށަށް ފަލީހަތްވެ މީހާގެ އަގުވެ އްޓި ދުނިޔެމަތިން ފޫހިވާނެ\nޖެނުއަރީ 19, 2021 10:18\nކިހިނެއް އިނގެނީ ފޭސްބުކުގައި ލިޔަނީ އޭނާކަމެއް ނުވަތަ ބްލެކްމެއިލް ކޮށްގެން އުޅޭ ބައެއް ނޫންކަން.\nފުލުހުން އޭނާއަށް ސޯޝަލް މީޑިއާއިންވިަޔސް އަންގަންޖެހޭ އޭނާ ފުލުހަށް އައިސް ރިޕޯޜޓްކޮށް އޭނާގެ ހާލު ބުނެދޭން.\nއެހެން ނޫނީ ހިތާމަވެރި ހާދިސާއެއް ހިނގާފަހުން ޕޮލިހުން ބޮލުގައިވެސް ފަރުވާކުޑަކުރިކަުގެ އިލްޒާމް އެޅޭނެ.\nޖެނުއަރީ 19, 2021 10:27\nމައިންބަފައިންގެ މޫނުގަ ކޮޅިފައިން ޖަހައިފަ ގޮސްގެން ލިބޭނެ ވަކި މޮޅެއް ނޯންނާނެ. ވަގުތީ އުފަލެއް ލިބުނަސް ބާވީމަ ހަމަ އެއްލާލާނީ. އެހިސާބުން ބަނޑުއަޅައި ވިހޭ މަންމަ ކައިރިއަށް ދުވެފަ އަންނާނެ. މީ ދުނިޔޭގެ އާދަ. ވ ގިނަ ތިކަހަލަ ހާދިސާތަށް ފެނިފަ މިބުނީ. މައިންބަފައިންވެސް ދެން މިހާރު ވެއްޖެ އެކުއްޖަކު އިންނަނީ ރަގަޅުކުއްޖެއްކަން އިނގެންޏާ ކައިވެންޏަށް ރުހެން އަވަހަށް.\nޖެނުއަރީ 19, 2021 13:29\nމައިން ބަފައިން ހެޔޮ ދޯ ކޮންމެ ގަނައެއް ތެޅުވިއަސް. ތިކަހަލަ މީހުންނާއި ހެދީ އަންނަން އޮތް ޖީލް ތަކުގެ ކުދިން ވެސް މިގޮތައްވަާނީ\nޖެނުއަރީ 19, 2021 15:45\nކޮން ޖީލެއްތަ ހަލާކު ނުވެގެންތަ ކަލޭ ތިއުޅެނީ. ކަލޭ މަންމަ މިދުނެޔެއަށް ކަލޭ ގެންނަން އެޅި ވޭން ކުޑައީތަ ގަޑަތަޅުވަނީއޭ ތިކިޔަނީ؟\nޖެނުއަރީ 19, 2021 17:44\nރަނގަޅު ވާހަ ކައެއް!! ދެ ކުނިން މައިންބަފައިންގެ އަޑު ނާހާ ފިލައިގެން އެހެން ރަށަ ކަށް ކައިވެނި ކޮށްގެން ދިރިއުޅުން ހަލާ ކުވި އަންހެނެއް. އަނބުރާ ހަމަ މައިންބަފައިން ކައިރިއައް ދިޔައީ. ފިރިމީހާގެ ހަގީގިތް އިނގުމުން\nޖެނުއަރީ 19, 2021 10:28\n. ކަލޭގެ ދަރި ތަރުބިއްޔަތު ކުރަން ފެއިލްވީމަ ދެން ކަނޑާލާ ޕޮލިހުންގެ ބޮލަށް.\nޖެނުއަރީ 19, 2021 13:30\nޖެނުއަރީ 19, 2021 14:08\nދަރިފުޅަށް ހެޔޮއެދޭނަމަ، މައިންބަފައިން ވެސް އެގޮތަކަށް ކަންތަކެއް ނުކުރީހެވެ. ބައެއްމީހުން، އިންޑިއާ އާއި ދިމާލަށް އެތިވަރު ގޮވާއިރު، އަނެއްބައި ދިވެހިން މި ހިންގަނީ، އިންޑިއާގެ ޢާއިލާތަކުގައި، ވަރަށް ގިނައިން ޚާއްޞަކޮށް އަންހެން ދަރިންނާއިމެދު ހިންގާފަދަ ނާތަހުޒީބީ ޢަމަލުތަކެވެ. އެ އަންހެން ކުއްޖާއާއި ދޭތެރޭ ޢާއިލާއިން، ޢަމަލުކުރި ގޮތުން ޢާއިލާތެރޭ އޭނާއަށް އެއްވެސް ރައްކާތެރި ކަމެއް ނެތްކަން ވަރަށް ސާފުކޮށް ހާމަވެއެވެ. އަދި އަންހެން ކުއްޖާގެ ޢަމަލުތަކުން ރަނގަޅު ތަރުބިއްޔަތެއް ދެވިފައި ނެތްކަން ވެސް ސާފުކޮށް ހާމަވެއެވެ.\nޖެނުއަރީ 19, 2021 18:39\nދިވެހި ގިނަ އަންހެން ކުދިންނަށް ވަރަށް ކަމުދޭ ކަންމަތީގައި އުޅޭ ފެންނުވަރާ ބޯދިގު ޕާޓޭސް. ދެން ދިރުއުޅުމެއް ދަތުރު އިނގެނީ އޮޑީގެ އަސްލު ފެންވަރު. ދެއިރު ދެދަޅައަށް އޮޑި މާފުށީ ޖަލަށް އެހެލާފައި ބާލަން ފެށީމާ ދެން މިދަނީ ތިން ހަތަރު ދަރިން ގޮވައިގެން މައިންބަފައިންގެ ކާރިއަށް. މުސްކުޅި ވާ ދުވަހުވެސް ގިނަ މައިންބަފައިން އުޅެނީ މާމަ ކާފަ ދަރިންގެ ހައްގުގައި ބުރަ މަސައްކަތު\nޖެނުއަރީ 25, 2021 19:38\nޜަނގަޅަށް އެކޮއެ ތިބުނީ


Huvadhu Atoll Uthuruburi Atoll Council – ހުވަދުއަތޮޅުއުތުރުބުރީ ދެވަނަ އަތޮޅު ކައުންސިލްގެ 79 ވަނަ ބައްދަލުވުން\nހުވަދުއަތޮޅުއުތުރުބުރީ ދެވަނަ އަތޮޅު ކައުންސިލްގެ 79 ވަނަ ބައްދަލުވުން\nހުވަދުއަތޮޅު އަތޮޅުބުރީ އަތޮޅުކައުންސިލްގެ 79 ވަނަ ބައްދަލުވުން 06 އޮކްޓޯބަރ 2015 ގައި އަތޮޅު ކައުންސިލްގެ އިދާރާގެ ޖަލްސާކުރާ މާލަމުގައި ބޭއްވިފައިވެ އެވެ. މި ބައްދަލުވުމުން ނިންމުނު ކަންތައްތަކަކީ:\nގއ. ގެމަނަފުށީ ޓޫމައިފްރެންޑްސް އަދުނާނު ޙަސަންގެ މައްސަލާގައި ހައިކޯޓްގައި ވަކާލާތު ކުރުމަށް މިއިދާރާއިން ހަމަޖައްސަވާފައިވާ މ. ނިއުލައިފް މުޙައްމަދު ޝިފާޒް ޢަބުދުލްޤާދިރަށް ދޭންޖެހޭ ފައިސާ ދިނުމަށް\nމިކަން ނިންމެވީ: ޙަވާލުކޮށްފައިވާ މަސައްކަތް އަދި ވަކިގޮތަކަށް ނިމިފައިނުވާތީ އެމައްސަލާގައި މިހާތަނަށް ވަކާލާތު ކޮށްފައިވާ މަސައްކަތުގެ ޑޮކިއުމެންޓްތައް ހުށަހެޅުމަށާއި އަދި މިއިދާރާއާއި އެފަރާތާއި ދެމެދު ވެފައިވާ މަސައްކަތުގެ އެއްބަސްވުމުގައިވާ -/20000 (ވިހިހާސް ރުފިޔާ) އިން ކޮންމެވެސް މިންވަރެއް އަގުގެ ތެރެއިން އުނިކޮށް ދެއްވުމަށް އެދި މުޙައްމަދު ޝިފާޒް ޢަބުދުލްޤާދިރަށް އެންގުމަށް ކައުންސިލްގެ ބައްދަލުވުމުގައި ބައިވެރިވަޑައި ގެންނެވި ކައުންސިލަރުންގެ އިއްތިފާގުން ނިންމެވި. އަދި އެކަން ވަކިގޮތަކަށް ނިމުމުން ފައިސާދިނުމަށް ނިންމެވި.\nއަތޮޅުކައުންސިލުން ފަރެސްމާތޮޑާއަށް ކުރާ ދަތުރުގެ ބަޖެޓް ފާސްކުރުން\nމިކަން ނިންމެވީ: އަތޮޅު ކައުންސިލުން ފަރެސްމާތޮޑާއަށް ކުރުމަށް ހަމަޖެހިފައިވާ ދަތުރުގެ ޚަރަދަށްވާ -/24470 ( ސައުވީސްހާސް ހަތަރުސަތޭކަ ހަތްދިހަ ރުފިޔާ) ގެ ބަޖެޓް ފާސްކުރުމަށް ބައްދަލުވުމުގައި ބައިވެރިވަޑައި ގެންނެވި ކައުންސިލަރުންގެ އިއްތިފާގުން ނިންމެވި.\nއަތޮޅުގެއާއި އަތޮޅު ކައުންސިލް އިދާރާގައި ކުއްޔަށް ދޫކުރާ ތަކެތި ދޫކުރުމުގައި ގެންގުޅޭ އުޞޫލާއި ތަކެތި ދޫކުރެވޭ އަގުތައް ފާސްކުރުމަށް.\nމިކަން ނިންމެވީ: އަތޮޅުގެއާއި އަތޮޅުކައުންސިލް އިދާރާގައި ކުއްޔަށް ދޫކުރެވޭތަކެތި ކުއްޔަށް ދޫކުރުމުގައި ގެންގުޅޭ އުޞޫލާއި ތަކެތި ދޫކުރެވޭ އަގުތައް ކައުންސިލްގެ މަޝްވާރާގެ މަތިން ނިންމައި ފާސްކުރެވުނު. އަދި އިދާރާގެ ތެރެއިން މިމަސައްކަތް ޙަވާލުކުރެވިފައިވާ މުވައްޒަފަށް މިކަން އަންގައި މިގޮތުމަތިން މީގެ ފަހުން އަމަލު ކުރުމަށް އެންގުމަށް.\n2015 ވަނަ އަހަރުގެ ޕްރޮގްރާމް ބަޖެޓް ރިވައިޒްކޮށް ފާސްކުރުމަށް.\nމިކަން ނިންމެވީ: 2015 ވަނަ އަހަރު އަތޮޅު ކައުންސިލްގެ އާމްދަނީ ބަޖެޓުން ޤާނޫނުގައިވާ ގޮތުގެ މަތިން %5 އަށްވާ -/42224 ރިޒާވުގެ ގެ ގޮތުގައި ބެހެޓުމަށްފަހު، 2015 ވަނަ އަހަރުގެ ޕްރޮގްރާމް ބަޖެޓްގައި ހިމަނާފައިވާ ޕްރޮގްރާމްތަކުގެ ތެރެއިން މިއަހަރު ހިންގާފައިނުވާ އައިޓަމްތަކުގެ ފައިސާ އަތޮޅުގެ ގިރިފަރުތަކުގައި ބައްތި ޖެހުމަށާއި، އަތޮޅުގެ ޞިއްޙީމަރުކަޒުތަކަށް ތަކެތި ހަދިޔާ ކުރުމަށާއި، އޯލެވެލް އިމުތިހާނުގައި ގަދަ ދިހައެއްގައި ހިމެނޭ ދަރިވަރުންނަން ދެވޭ އިނާމާއި، އަދި އަތޮޅުގެއާއި އަތޮޅު ކައުންސިލް އިދާރާގައި ކުރަންޖެހޭ މަރާމާތާއި، އަތޮޅުގޭގެ ސެކިއުރިޓީ ބަލަހައްޓާ މިދެންނެވި ކޯޑްތަކަށް ބަދަލުކޮށް ބަޖެޓް ރިވައިޒް ކުރުމަށް ބައްދަލުވުމުގައި ބައިވެރިވަޑައި ގެންނެވި ކައުންސިލަރުންގެ އިއްތިފާގުން ނިންމެވި. އަދި މިހާރު ރިވައިޒްކޮށް ފާސްކުރެވުނު ޕްރޮގްރާމް ބަޖެޓްގެ ޖުމުލަ އަދަދަކީ 08/1044252 ( އެއްމިލިއަން ސާޅީސް ހަތަރުހާސް ދުއިސައްތަ ފަންސާސް ދެރުފިޔާ / އަށްލާރި ) ކަމަށް.


ޏ.އޭއީސީއަށް ގިނަ ދުވަސްތަކެއް ވަންދެން ޚިދުމަތް ކުރެއްވި ޖައިވަރުދަނާ ނިޔާވެއްޖެ.މިކަލް ނޫސް\n20 ނޮވެމްބަރ 2018 ( އަންގާރަ )\nޏ.އޭއީސީއަށް ގިނ ދުވަސްތަކެގައި ޚިދުމަތްކުރެއްވި މިސްޓަރ ޖައިވަރުދަނާ މާރޗް 1 ގައި ނިޔާވެއްޖެ.\nޏ.އޭއީސީއަށް ގިނަ ދުވަސްތަކެއް ވަންދެން ޚިދުމަތް ކުރެއްވި ޖައިވަރުދަނާ ނިޔާވެއްޖެ.\n6 މާރިޗު 2018, 19:20 |\nޏ.އަތޮޅު ތަޢުލީމީ މަރުކަޒަށް ގިނަ ދުވަސްތަކެއް ވަންދެން ޚިދުމަތްތަ ކުރެއްވި ޓީޗަރެއް ކަމަށްވާ މިސްޓަރ ޕީ.ޑީ. ޑަބްލިޔު ޖައިވަރުދަނާ ވަނީ މި މާރިޗު މަހު 1 ވަނަ ދުވަހު ކޮޅުބުގައި ނިޔާވެފައެވެ. މިސްޓަރ ޖައިވަރުދަނާ އަކީ ފުވައްމުލަކުގެ ތައުލީމަށް ގިނަގުނަ ޚިދުމަތްތަކެއް ކުރައްވާފައިވާ ބޭފުޅެކެވެ. ޖައިވަރުދަނާ ކިޔަވައިދެއްވީ ފިޝަރީޒް ސައިންސާއި ބައިލޮޖީއެވެ.\nޏ.އޭއީސީގައި ސެކަންޑަރީ ތައުލީމު ފެށި އަހަރު (1989) އެ މަރުކަޒާއި ގުޅުނު މިސްޓަރ ޖައިވަރދަނާއަކީ ސްރީ ލަންކާގެ މުދައްރިސެކެވެ. ފަހުން ޏ.އޭއީސީގެ ސްޕައިޒަރުގެ މަގާމު ވެސް އޭނާ އަދާކުރައްވާފައި ވެއެވެ.\nމިސްޓަރ ޖައިވަރު ދަނާގެ ދުވަސްވަރު، ގިނަ ދަރިވަރުން ތަކެއްގެ އެންމެ މަގުބޫލު ޓީޗަރަކީ ވެސް އޭނާއެވެ. އޭނާ އަކީ ދަރިވަރުންނާއި ވަރަށް އެކުވެރި ގުޅުމެއް ބާއްވާ، ދަރިވަރުން ޝައުގުވެރި ކުރުވާ، މަޖާ ގޮތަކަށް އެދުވަސްވަރު ކްލާސްތައް ކުރިޔަށް ގެންދެވި މަދު ބޭފުޅުންގެ ތެރެއިން ބޭފުޅެއްކަމަށް އޭނާގެ ދަރިވަރުން ހާމަކުރެއެވެ.\nއޭނާގެ މައްދާއާއި ގުޅިގެން ސްނޯކެލިން އަށް ދަރިަރުން ގެންދިއުމާއި، ފިޝަރީޒް ސައިންސް ދަތުރުތަކުގައި ދަރިވަރުންނާއެކު އެހެން ރަށްރަށަށް، މަސްކިރާ ބޯޓުފަހަރަށް ދިއުން ގިނަ ދަރިވަރުން ބަލައިގަތީ މިސްޓަރ ޖައިވަރުދަނާގެ އޯގާތެރިކަމާއި ހިތްހެޔޮކަން ހިތުގައި ބިންވަޅުނެގުމަށެވެ.\nއެއިރު ޏ.އޭއީސީގެ އެންމެ ގިނަ ދަރިވަރުން ބައިވެރިވާ ހަރަކާތް ކަމަށްވާ ސްޕޯރޓްސް މީޓުން އަބަދުވެސް މިސްޓަރ ޖައިވަރުދަނާގެ އެނައުންސްމެންޓްތައް އިވިގެން ދިޔައެވެ. އަދި މިހާރުވެސް ކުރީގެ ގިނަ ދަރިވަރުންތަކެއްގެ ހިތުގައި އެއަޑު ހަރުލާވާކަމަށް ބުނެއެވެ.\nގިނަ ދުވަސްތަކެއް ވަންދެން ފުވައްމުލަކުގައި ޚިދުމަތް ކުރެއްވުމަށް ފަހު މިސްޓަރ ޖައިވަރުދަނާ ވަނީ އަމިއްލަ ގައުމަށް ވަޑއިގެންފައެވެ. ސްރީލަންކާގައި އޭނާ ވަނީ ފަހުން ވިދުރާ ކޮލެޖުގެ ޑެޕިއުޓީ ޕްރިންސިޕަލްގެ މަގާމު ވެސް އަދާކުރައްވާފައެވެ.\nމިސްޓަރ ޖައިވަރުދަނާގެ ވަކިވެދިއުން ޏ.އޭއީސީގެ ކުރީގެ ދަރިވަރުން ވަރަށް ހިތާމައާއި އެކު ފާހަގަ ކުރެއެވެ.


ބައްޕައާއި އިތުރު ބައެއްގެ ފަރާތުން ގޯނާ ލިބުނު ކުއްޖެއްގެ މައްސަލަ ބަލަނީ – Haftha\nބައްޕައާއި އިތުރު ބައެއްގެ ފަރާތުން ގޯނާ ލިބުނު ކުއްޖެއްގެ މައްސަލަ ބަލަނީ\nމެދު ރާއްޖެތެރޭ އަތޮޅުގެ ރަށަކަށް ނިސްބަތްވާ ކުއްޖެއްގެ ބައްޕަ އޭނާ އަށް ޖިސްމާނީ އަނިޔާކުރާ މައްސަލަ އަމިއްލައަށް އެ ރަށު ޕޮލިސް ސްޓޭޝަށް ހުށަހެޅި މައްސަލައެއް ފުލުހުން ބަލަން ފަށައިފި އެވެ.\nފުލުހުން ބުނީ އުމުރުން 17 އަހަރުގެ އަންހެން ކުއްޖައަށް އެކުއްޖާގެ ބައްޕަގެ ފަރާތުން ޖިސްމާނީ އަނިޔާ ލިބޭތީ އަމިއްލައަށް ފުލުސް ސްޓޭޝަނަށް ގޮސް ހުށަހެޅީ އިއްޔެ ކަމަށެވެ. އެގޮތުނއ މައްސަލައިގެ ތަހުގީގުގެ ތެރެއިން ފުލުހަށް އެނގިފައިވާ ގޮތުގައި އެކުއްޖާއަށް ވަނީ އެހެން ބައެއްގެ ފަރާތުން ޖިންސީ ގޯނާވެސް ލިބިފައި ކަމަށެވެ.\nއަދި ފުލުހުން ވަނީ އެ މައްސަލަ އިތުރަށް ބެލުމުގެ ގޮތުން އެ ކުއްޖާ ޑޮކްޓަރަށް ދައްކައި ހަގީގަތް އޮޅުން ފިލުވައިފަ އެވެ. އެގޮތުން އެ ކުއްޖާއަކީ ނަފުސާނީ މައްސަލަތަކެއްވެސް ހުންނަ ކުއްޖެއްކަން، ޑޮކްޓަރަށް ދެއްކުމުން ޔަގީން ވެފައިވާ ކަމަށެވެ.\nމި މައްސަލައިގަ މިހާތަނަށް އަދި މީހަކު ހައްޔަރުނުކުރާއިރު، ފުލުހުން އަންނަނީ ބައްޕަގެ ފަރާތުން ކުއްޖާ އަށް ލިބުނު ޖިސްމާނީ އަނިޔާ އާއި އެހެން ބައެއް މީހުންގެ ފަރާތުން ލިބުނު ޖިންސީ ގޯނާގެ މައްސަލަ ވަކިވަކިން ބަލަމުން ކަމަށް ފުލުހުން މައުލޫމާތު ދެއެވެ.


SunOnline: Gadha vayaa eku Maafusheegai imaaraathehge faarakun baeh vetti ge akah gellunvejje\nގަދަ ވަޔާއެކު މާފުށީގައި އިމާރާތެއްގެ ފާރަކުން ބައެއް ވެއްޓި ގެއަކަށް ގެއްލުންވެއްޖެ\nނަޖާހު މަސްއޫދު 09 Aug 2020, 19:57\nކ. މާފުށީގައި ހަދަމުންދާ އިމާރާތެއްގެ ފާރަކުން ބައެއް ވެއްޓި، ހޯމް ކަރަންޓީނުގައި ތިބި ބަޔަކު އުޅެމުން ދިޔަ ގެއަކަށް ގެއްލުންވެއްޖެއެވެ.\nމިއަދު މާފުށީ ގެއެއްގެ ތެރެއަށް ވެއްޓުނީ ހަތަރު ބުރީގެ އިމާރާތެއްގެ ފާރަކުން ގާތްގަނޑަކަށް ހަތަރު ވަރަކަށް ފޫޓަށް ރާނާފައި ހުރި ފާރަކުން ބައެކެވެ. މާފުށީ ކައުންސިލުގެ ރައީސް އުސްމާން ރަޝީދު ވިދާޅުވީ، އެ ހާދިސާ ހިނގީ މިއަދު ހަވީރުކޮޅު ވައިގަދަވުމުގެ ސަބަބުން ކަމަށެވެ.\n"ހަދަމުންދާ އިމާރާތެއްގެ ގާތްގަނޑަކަށް ތިން ވަރަކަށް ހަތަރު ވަރަކަށް ފޫޓަށް ރާނާފައިއިން ފާރެއް ވެއްޓުނީ. އެއް ގެއެއް ބައިބަޔަަށް ބަހާފައިވާއިރު، ބޭރަށް އިންނަ އިމާރާތެއްގެ ބައެއް މި ވެއްޓުނީ އެތެރޭގައި އިން ގެއްގެ މައްޗަށް،" އުސްމާން ވިދާޅުވިއެވެ.\nއުންމާން ވިދާޅުވި ގޮތުގައި އެ ފާރު ވެއްޓި ތިރީގައި ހުރި ގޭގެ ފުރާޅާއި ސީލިން ވަނީ ހަލާކުވެފައެވެ. އެ ގޭގައި ދިރިނޫޅެވޭވަރު ވެފައިވާ ކަމަށް އޭނާ ވިދާޅުވިއެވެ. ނަމަވެސް އެތަނުގައި ދިރިއުޅޭ އެއްވެސް މީހަކަށް ޖިސްމާނީ އެއްވެސް ގެއްލުމެއް ނުވާ ކަމަށްވެސް އޭނާ ވިދާޅުވިއެވެ.\nއުސްމާން ވިދާޅުވި ގޮތުގައި ގެއްލުންވި ގޭގައި ދިރިއުޅެނީ، މާލެއިން މާފުއްޓަށް ގޮސް އެ ގެ ކުއްޔަށް ހިފައިގެން އެތަނުގައި ހޯމް ކަރަންޓީނުގައި ތިބި ބައެކެވެ.\nއެ މީހުން މިހާރު ވަނީ އެހެން ގެއަކަށް ބަދަލުކޮށްފައި ކަމަށް އެނާ ވިދާޅުވިއެވެ. އެ މީހުން ހުންނާނެ ތަނެއް ހަމަޖައްސީ އަމިއްލައަށް ކަމަށް އުސްމާން ވިދާޅުވިއެވެ. އަދި ތަން ހަމަޖައްސައިދިނީ ކުއްޔަށް ދޫކުރި ފަރާތުން ކަމަށް އޭނާ ވިދާޅުވިއެވެ.\n"އަޅުގަނޑަށް ފުރަތަމަ ގުޅީމަ އަޅުގަނޑު ދެންނެވިން ދެ ފަރާތުން ވާހަކަ ދައްކައިގެން އަވަހަށް ތަނެއް ހަމަޖައްސާށޭ. ދައުލަތަކުން ނޫނޭ ކައުންސިލަކުން ނޫނޭ ތަނެއް ހަމަޖައްސައިދޭނީ. އެއީ ދައުލަތުގެ ޒިންމާއެއް ނޫނޭ، އަމިއްލައަށޭ މިހާރު ހޯމް ކަރަންޓީނަށް ދަނީ،" އުސްމާން ވިދާޅުވިއެވެ.\nއަދި އެއީ ހޯމް ކަރަންޓީނުގައި ތިބި ބައެއް ކަމުން އެ މީހުން އެއް ތަނުން އަނެއް ތަނަށް ގެންދިޔައީ، ކައުންސިލުން މައުލޫމާތު ދިނުމުން، ރަށުގެ ހެލްތު ސެންޓަރުގެ އެހީގައި ކަމަށް އޭނާ ވިދާޅުވިއެވެ.


SunOnline: Lanka meehun Raajjeygai valhulumakee egaumuge sarukaaruge amaluthakah thaaeedhu kurun: Maumoon\nލަންކާ މީހުން ރާއްޖޭގައި ވަޅުލުމަކީ އެގައުމުގެ ސަރުކާރުގެ އަމަލުތަކަށް ތާއީދުކުރުން: މައުމޫން\nޝަފްނާ ހުސައިން 15 Dec 2020, 12:47\nރައީސް ސޯލިހު(ކ) އާއި ރައީސް މައުމޫން ރައީސް އޮފީހުގައި ބައްދަލު ކުރައްވަނީ --- ފޮޓޯ: ރައީސް އޮފީސް\nކޮވިޑް-19 ޖެހިގެން މަރުވާ ލަންކާގެ މުސްލިމުން، އިސްލާމީ އުސޫލުތަކާ އެއްގޮތަށް ރާއްޖޭގައި ވަޅުލައިދިނުމަކީ ދީނީގޮތުން ދިވެހި ސަރުކާރުން ކޮށްދޭން ޖެހޭނެ ކަމެއް ނޫން ކަމަށް ކުރީގެ ރައީސް، މައުމޫން އަބްދުލްގައްޔޫމް ވިދާޅުވެއްޖެ އެވެ.\nއެކަމާ ދެކޮޅު ރައީސް މައުމޫން ވަނީ މީގެކުރިން ވެސް ވާހަކަދައްކަވައިފަ އެވެ. ރައީސް މައުމޫން ކުރެއްވި ޓުވީޓެއްގައި ވިދާޅުވީ އެ މީހަކު ނިސްބަތްވާ ގައުމަށާއި ގަބޫލު ކުރާ ކަންކަމާ ހެދި ތަފާތު ކުރުމެއް ނެތި ރާއްޖެއިން ހުރިހާ ބިދޭސީންނަށް ވެސް މަރުހަބާ ކިޔާނެ ކަމަށެވެ.\nއެ މައްސަލާގައި މިއަދު ކުރެވިއްވި ޓުވީޓެއްގައި އެމަނިކުފާނު ވިދާޅުވީ ކޮވިޑްގެ ސަބަބުން މަރުވާ ސްރީލަންކާ މުސްލިމުންގެ ހަށިތައް ރާއްޖޭގައި ވަޅުލައިދިނުމަކީ ދީނީގޮތުން ދިވެހިން ކޮށްދޭންޖެހޭނެ ކަމެއް ނޫން ކަމަށެވެ.\n"އަދި އެކަން ކޮށްދީފި ނަމަ އެކަން ވާނީ އެގައުމުގެ ސަރުކާރުން މުސްލިމުންނާ މެދު އަމަލުކުރަމުންދާ ގޮތަށް ކުރެވޭ ތާއީދަކަށް،" މައުމޫން ވިދާޅުވި އެވެ.\nމި މައްސަލާގައި އާންމުންގެ މެދުގައި ވެސް ވަނީ ހިޔާލުތަފާތުވުން އުފެދިފަ އެވެ. އެއް ބަޔަކު އެކަމަށް ދެކޮޅު ހަދަމުން އަންނަ އިރު އަނެއް ބަޔަކު ބުނަމުން އަންނަނީ މިއީ ރަނގަޅު ކަމެއް ކަމަށެވެ.\nނަމަވެސް ގިނަ އިލްމުވެރިން ވެސް ވިދާޅުވަމުން އަންނަނީ މުސްލިމުންނަށް އެހީވުމަކީ މުސްލިމް ގައުމެއްގެ ހައިސިއްޔަތުން ދިވެހި ސަރުކާރަށް ވާޖިބު ކަމެއް ކަމަށާއި، އެކަމުގައި މައްސަލައެއް ނެތް ކަމަށެވެ.


އައްޑޫސިޓީގައި ދިރިއުޅޭ ބިދޭސީންނަށް އެއްގަމު އުޅަނދު ދުއްވުމުގެ ލައިސަންސް ދޫކުރުމާއި ގުޅޭ\nއައްޑޫސިޓީގައި ދިރިއުޅޭ ބިދޭސީންގެ ތެރެއިން އެއްގަމު ލައިސަންސް އަލަށް ނެގުމަށާއި ކެޓަގަރީ އިތުރުކުރުމަށް ބޭނުންވާ ފަރާތްތަކަށް އައްޑޫސިޓީއިން ލައިސަންސް ނެގޭނެ އިންތިޒާމްވަނީ ހަމަޖެހިފައެވެ. އައްޑޫސިޓީ ކައުންސިލްގެ އިދާރާއިން ބިދޭސީންނަށް ލައިސަންސްގެ ޚިދުމަތް ދިނުމަށް ހަމަޖެހިފައިވަނީ މޯލްޑިވްސް ޓްރާންސްޕޯޓް އޮތޯރިޓީން ކަނޑައަޅާފައިވާ ޤަވާއިދު ނަންބަރ4/2009: (އެއްގަމު އުޅަނދު ދުއްވުމުގެ ލައިސަންސް ދޫކުރުމުގެ ޤަވާއިދު) ގައި ބަޔާންވެގެންވާ ކަންކަން ފުރިހަމަވުމުންނެވެ. އަދި މިފަރާތްތަކަށް ލައިސަންންސް ދޫކުރެވޭނީ އެއްގަމު ދަތުރު ފަތުރުގެ ޤާނޫނާއި ޤަވާއިދު އިގޭތޯ ބެލުމަށް ބާއްވާ ތިޔަރީ އަދި ޑްރައިވިންގް އިމްތިޙާނުން ފާސްވުމުންނެވެ.\nވީމާ، އައްޑޫސިޓީގައި ދިރިއުޅޭ ބިދޭސީންނަށް އެއްގަމު އުޅަނދު ދުއްވުމުގެ ލައިސަންސް އަލަށް ނެގުމަށް އަދި ކެޓަގަރީ އިތުރުކުރުމުގެ ޚިދުމަތަށް އެދި މި އިދާރާގެ ޓްރާންސްޕޯޓް ސެކްޝަނަށް 01 ނޮވެންބަރު 2020 އިން ފެށިގެން ހުށަހެޅޭނެ ކަމުގައި ދެންނެވީމެވެ.\n- ލައިސަންސްއަށް އެދި ހުށަހަޅަންޖެހޭ ލިޔެކިޔުން\n- ފުރިހަމަކޮށްފައިވާ LL1 ފޯމު\n- ވޯކްޕާމިޓްގެ އަސްލާއި ފޮޓޯކޮޕީ ( ވޯކްވިސާގައި މަދުވެގެން3މަސް ދުވަހުގެ މުއްދަތު އޮތުން)\n- ޕާސްޕޯޓްގެ އަސްލާއި ފޮޓޯކޮޕީ\n- ލައިސަންސް ކޮޕީ (ލައިސަންސްގެ ކެޓަގަރީ އިތުރުކުރުމަށް ހުށަހަޅާނަމަ)\n10 ރަބީޢުލްއައްވަލު 1442


Dhaulathuge musaara nimmai PPM ah faisaa dhookuranee | Mihaaru\nޕީޕީއެމްގެ ކޮންގްރެސްގައި ރައީސް ޔާމީނާއި އެ ޕާޓީގެ ބައެއް އިސްވެރިން ބައިވެރިވެވަޑައިގަންނަވަނީ.---ފޮޓޯ: ޕީޕީއެމް\nދައުލަތުގެ މުސާރަ ނިންމައި، ޕީޕީއެމަށް ފައިސާ ދޫކުރަނީ\n29 އެޕްރީލް 2019 - 12:06 27 comments\nދައުލަތުގެ ބަޖެޓުގައި ސިޔާސީ ޕާޓީތަކަށް މިދިޔަ އަހަރަށް ކަނޑައެޅި ފައިސާގެ ތެރެއިން ޕީޕީއެމަށް ދޭން ޖެހޭ ފައިސާ ނުދީގެން ފިނޭންސާ ދެކޮޅަށް އެ ޕާޓީން ވަނީ ސިވިލް ކޯޓަށް މައްސަލައެއް ވެސް ހުށަހަޅައިފަ އެވެ.\nމެމްބަރުން ތިބި އަދަދަށް ބަލައި، ޕީޕީއެމަށް ދައުލަތުގެ ބަޖެޓުން 18 މިލިއަން ރުފިޔާ ކަނޑައެޅި އެވެ. އެކަމަކު ފައިސާ ދޫނުކޮށް ފުރަތަމަ ހިފެހެއްޓީ ޕީޕީއެމްގެ ހިންގުމާ ގުޅޭ ގޮތުން ކޯޓަށް ހުށަހެޅި މައްސަލަތަކަކާ ގުޅިގެން ކަމަށް އިލެކްޝަންސް ކޮމިޝަނުން ވަނީ ބުނެފަ އެވެ.\nޕީޕީއެމްގެ ރައީސްގެ މަގާމުން ކުރީގެ ރައީސް އަބްދުﷲ ޔާމީން ދުރުކޮށް، ޕާޓީ، ކުރީގެ ރައީސް މައުމޫނާ ހަވާލުކޮށްދޭން އާއްމު މެމްބަރަކު ހުށަހެޅި މައްސަލަ ސުޕްރީމް ކޯޓުން ނިންމީ ޔާމީނާ އެއްކޮޅަށެވެ. އެހެންވެ އެ ފައިސާ ދޫކޮށްދޭން އިލެކްޝަންސް ކޮމިޝަނުން ފިނޭންސްގައި އެދުނެވެ. އެކަމަކު އެ ފައިސާ ދޫކުރުން ލަސްވީ އެ މިނިސްޓްރީއާ ހިސާބުންނެވެ.\nޕީޕީއެމަށް ފިނޭންސް މިނިސްޓްރީން ފޮނުވި ސިޓީއެއްގައި ބުނެފައި ވަނީ، ދައުލަތުގެ މުއައްޒަފުންގެ އެޕްރީލް މަހުގެ މުސާރަދީ ނިންމައި، އެ ޕާޓީ އަށް ފައިސާ ދޫކުރާނެ ކަމަށެވެ. ޕީޕީއެމްގެ އިތުރުން އިލެކްޝަންސަށް ވެސް އެކަން ވަނީ އަންގައިފަ އެވެ. ވަކި ތާރީޚެއް ކަނޑައަޅައިފައެއް ނުވެ އެވެ.\nރިޔާސީ އިންތިޚާބާއި ރައްޔިތުންގެ މަޖިލީހުގެ އިންތިޚާބުގައި ވެސް ބޮޑު ނާކާމިޔާބީއަކާ ކުރިމަތިވި ޕީޕީއެމް މިހާރު އޮތީ ދަރަނިވެރިވެފަ އެވެ. ބިލްތައް ނުދައްކައިގެން އެ ޕާޓީގެ ރަސްމީ ފޯނު ލައިންތައް ވެސް ވަނީ ކަނޑާލައިފަ އެވެ.\nރިޔާސީ އިންތިޚާބަށް ޕީޕީއެމުން ކުރި ކެމްޕޭން ދަތުރުތަކަށް އައިލެންޑް އޭވިއޭޝަނަށް ދައްކަން ޖެހޭ ގިނަ އަދަދެއްގެ ފައިސާ ވެސް އަދި ނުދައްކަ އެވެ. އެ ދަތުރުތަކަށް ޖުމްލަ 4.8 މިލިއަން ރުފިޔާ ހޭދަވި އެވެ. އެއްބަސްވުމާ އެއްގޮތަށް ޕީޕީއެމުން ފައިސާ ނުދެއްކި ކަމުގެ ޝަކުވާ އައިލެންޑް އޭވިއޭޝަނުން، އިލެކްޝަންސް ކޮމިޝަނަށް ހުށަހެޅުމުން މިލިއަނެއްހާ ރުފިޔާ ދެއްކި އެވެ.\nޕީޕީއެމުން ބުނެފައިވާ ގޮތުގައި ޕާޓީ ދަރަނިވެރިވީ ދައުލަތުގެ ބަޖެޓުން ކަނޑައެޅި ފައިސާ ދޫނުކޮށް ހިފެހެއްޓުމުންނެވެ. އެ ފައިސާ ލިބުނުހާ އަވަހަކަށް ދަރަނި އަދާކޮށް، ޕާޓީ ހަމަ މަގަށް އެޅޭނެ ކަމަށް އެ ޕާޓީން ބުނެ އެވެ.\nޕީޕީއެމްގެ ހިންގުން ހަރުދަނާ ކުރުމަށް އެ ޕާޓީގެ ލީޑަޝިޕަށް ވެސް މިހާރު ވަނީ ބަދަލުތަކެއް ގެނެސް، އަލަށް ހަތަރު ނައިބު ރައީސަކު އައްޔަންކޮށްފަ އެވެ. ޕާޓީ އަށް އާއްމު މެމްބަރުން އިތުރުކޮށް، ގޮފިތަކުގެ އިންތިޚާބު ބޭއްވުމުގެ މަސައްކަތް ވެސް ވަރަށް އަވަހަށް ފަށަން އޮތީ ނިންމައިފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ ފިނޭންސް މިނިސްޓްރީ އިލެކްޝަންސް ކޮމިޝަން ޕީޕީއެމް ރައީސް އަބްދުﷲ ޔާމީން